
Utilitatea modulului 


Structura modulului 


> 

Modulul urmăreşte să te familiarizeze cu principalele 
probleme ale hermeneuticii literare şi să îți formeze capacități 
de a opera cu diverse strategii interpretative, pentru a putea la 
rândul tău să înlesneşti înțelegerea de către elevi a operelor 
studiate şi să stimulezi interesului acestora pentru lectura 
literară. 


Modulul este conceput într-o perspectivă interdisciplinară, 
corelând informaţii din diverse domenii ale cunoaşterii: teoria, 
critica şi istoria literară, teoria comunicării, teoria valorilor, 
estetica, didactica literaturii etc. În acest fel, materia cursului 
îți va da posibilitatea să faci conexiuni cu alte cunoştinţe 
dobândite anterior în domeniile menţionate, lărgindu-ți 
orizontul de cuprindere a studiului textelor literare. 


Expunerile sunt însoţite de numeroase aplicaţii care să te 
ajute să înţelegi şi să poţi explica adecvat şi utiliza eficient 
conținuturile prezentate. 


Modulul este structurat în trei unităţi de învăţare care pot 
părea, la prima vedere cam lungi. În fapt, fiecare dintre 
acestea cuprinde mai multe subunități astfel încât poţi să-ţi 
organizezi studiul mai uşor şi mai eficient, în funcţie de 
programul zilnic şi de diferiţii factori externi favorizanți sau 
perturbatori. 


În prima unitate vei învăţa despre domeniul de investigare al 
hermeneuticii, despre aspectele generale ale interpretării, 
despre formarea şi caracteristicile conceptului modern de 
“literatură” şi te vei iniţia în studiul receptării sau al lecturii 
literare. Unitatea de învăţare cuprinde teme de reflecţie, 
exerciţii de autoevaluare şi sugestii pentru rezolvarea lor. La 
sfârşitul unităţii de învăţare, vei găsi o lucrare de verificare 
finală pe care o vei rezolva şi o vei trimite tutorelui spre 
evaluare. 


Cea de a doua unitate, cu un caracter analitic şi aplicativ mai 
pronunţat, te va familiariza cu principalele coordonate ale 
interpretării literare: estimarea naturii dificultăţilor de 
receptare, manevrarea reperelor textuale care orientează 
lectura, utilizarea strategiilor interpretative, identificarea 
variabilelor istorice şi a celor subiective care influențează 
lectura şi interpretarea, conştientizarea rolului pe care îl au 
valorile şi atitudinile în atribuirea de semnificaţii textelor 
literare. Ca şi în cazul primei unităţi, vei întâlni teme de 
reflecţie şi de autoevaluare şi sugestii pentru rezolvarea lor. 
De asemenea, vei avea de rezolvat lucrarea de evaluare 
finală pe care o vei trimite tutorelui spre evaluare. 

Ultima unitate de învățare cuprinde trei studii de caz, primul 
referitor la lectura romanelor, cel de al doilea privind analiza şi 
interpretarea artelor poetice, cel de al treilea despre utilizarea 
textelor critice. Unitatea nr.3 respectă structura celorlalte două 
şi cuprinde teme de reflecţie şi de autoevaluare, pentru care , 
la finalul unităţii, îţi oferim sugestii de rezolvare. Lucrarea de 
verificare finală va trebui rezolvată şi trimisă tutorelui spre 
rezolvare. 


Pentru a da modulului un caracter interactiv, indispensabil 
pentru învățământul la distanță, prezentările de conţinuturi ale 
învățării sunt însoţite de numeroase întrebări menite să 
asigure un dialog permanent cu tine, care te va ajuta să îţi 
foloseşti resursele proprii de cunoaştere. 


De asemenea, în unităţile modulului sunt inserate numeroase 
Teme de reflecţie, ale căror rezolvări le vei putea discuta la 
întâlnirile cu tutorele. 


Conținuturile învăţării sunt prezentate într-o formă succintă, cu 
o segmentare clară şi o ierarhizare relevantă a acestora, 
pentru a înlesni asimilarea noțiunilor predate şi pentru a 
dinamiza ritmul expunerii. 


Ideile enunțate sunt frecvent însoţite de citate din lucrări de 
referință, menite să completeze şi să nuanţeze informația 
vehiculată în curs. 


La sfârşitul fiecărei unități vei găsi sugestii şi recomandări 
privind posibilităţi de a-ţi lărgi şi aprofunda studiul şi indicaţii 
bibliografice suplimentare pentru temele abordate în modul. 


După cum am menţionat, fiecare unitate include câte trei teste 
de autoevaluare, cu rezolvările date în final. 


De asemenea, fiecare unitate se finalizează cu o lucrare de 
verificare care va fi notată de către tutore. 


Vei fi evaluat printr-o evaluare continuă, pe parcursul pregătirii 
tale, prin răspunsurile la testele de autoevaluare pe care le ai 
la fiecare unitate de învăţare, prin autoevaluare, în baza 
temelor de reflecţie pe care le găseşti în fiecare unitate de 
învăţare, pe baza participării la discuţiile cu tutorele şi prin 
calificativul pe care îl vei primi de la tutore în urma analizei 
lucrărilor de verificare finală. Prin evaluarea continuă, vei 
obține 40 % din nota finală. Restul de 60% va fi acordat în 
raport cu prestaţia pe care o vei avea la examenul final. 

Unitatea de învățare 1 


HERMENEUTICĂ ŞI LECTURĂ. ASPECTE GENERALE 


Cuprinsul Unităţii de învățare 1 


Competenţe vizate 
Hermeneutică, interpretare. Noţiuni preliminare 


1.0. 5 
1.1 6 
1.1.1. Ce este hermeneutica? 6 
1.1.2. Tipuri de hermeneutică 6 
1.1.3. Repere istorice 7 
1.1.4. Interpretarea. Ce interpretăm? 7 
1.1.5. Când interpretăm? Nevoia de interpretare a textelor 9 
1.1.6. Interpretare şi înțelegere (comprehensiune) 10 
1.1.7. Obiectiv, subiectiv şi intersubiectiv în interpretarea textelor 12 
1.1.8. Noţiuni înrudite: “explicarea” de text şi “exegeza” 13 
1.1.9. Discipline conexe: filologia, teoria receptării (a lecturii), critica literară, 
didactica literaturii 14 
1.2. Conceptul de “literatură” 17 
1.2.1. Ce este “literatura”? 17 
1.2.2. Apariţia conceptului de “literatură” în cultura română 20 
1.2.3. Literatură sau poezie? 22 
1.2.4. Pentru un concept specific de “literatură” 24 
1.2.5. Literatura ca mod de a folosi limbajul 26 
1.3. Literatura ca formă de comunicare. studiul receptării / lecturii literare 30 
1.3.1. Factorii constitutivi şi funcţiile comunicării 30 
1.3.2. Aspecte specifice ale comunicării literare 31 
1.3.3.  Receptare şi lectură 35 
1.3.4. Premise ale studiului receptării / lecturii 36 
1.3.5 Direcţii în cercetarea receptării / lecturii literare 37 
Lucrare de verificare 1 40 
Răspunsuri la testele de autoevaluare 41 
Sugestii şi recomandări. Resurse suplimentare 41 


Competenţe vizate 
Pe parcursul acestei unități, urmează să îţi dezvolți următoarele competențe: 


AL) 


definirea noțiunilor de “hermeneutică” şi de “interpretare” 

diferenţierea principalele tipuri de hermeneutică 

identificarea nevoilor specifice de interpretare a textelor 

recunoaşterea domeniilor de aplicare a interpretării 

explicarea raporturilor dintre interpretare şi înțelegere (comprehensiune) 
analiza aspectelor obiective, subiective şi intersubiective în procesele 


hermeneutice 


explicarea conexiunilor dintre hermeneutică şi filologie, teoria receptării / 


lecturii, critică literară, didactica literaturii 


definirea factorilor constitutivi ai comunicării în raport cu funcțiile 


corelative acestora 


identificarea / ilustrarea particularităţilor comunicării literare în / prin 


diverse texte 

e diferenţierea orientărilor actuale în studiul receptării / lecturii în raport cu 
problematica investigată şi cu metodele utilizate de către acestea 


definirea diverselor tipuri de lectori 

diferenţierea între diversele sensuri ale termenului de “literatură” 
explicarea evoluţiei conceptului în cultura română 

analiza textelor teoretice în care este definit conceptul de “literatură” 


ilustrarea diverselor semnificaţii ale conceptului prin texte teoretice sau 
de creaţie artistică 


1.1. HERMENEUTICĂ, INTERPRETARE. NOȚIUNI PRELIMINARE 
1.1.1. Ce este hermeneutica? 


În dialogul /on al lui e Termenul provine din limba greacă: hermeneutikos, de 
Platon, Socrates herme&neuein, “a interpreta” — şi trimite la numele zeului Hermes, 
afirmă că “poeții nu mesager al zeilor, şi la practicile de desluşire a voinţei acestora, 
sunt altceva decât exprimată prin mesaje încifrate, oculte (preziceri, oracole etc.). Este 


tălmaci ai zeilor, întâlnit în literatura filozofică a antichității. 
stăpâniți fiecare de 


către cel care îi are f : | , , 
sub stăpânire”, iar > Echivalentul latin al termenului grecesc este interpretatio 


rapsozii, cei care (“interpretare”) 
cântă textele poetilor, f 
sunt numiţi “interpreţii > In prezent, termenul este folosit în majoritatea limbilor moderne 
interpreților”. (fr. hermeneutique, germ. Hermeneutik, engl. hermeneutics etc.) 
Platon, /on şi este înregistrat cu definiţii de dicționar variabile, mai largi sau 
mai restrictive. 


Hermeneutică — ştiinţa (teoria / metodele / arta) interpretării (textelor biblice / 


textelor / a simbolurilor, a practicilor şi a structurilor culturale / a realităţilor de 


orice fel — lumii, existenţei etc.). 


1.1.2. Tipuri de hermeneutică 


“«Hermeneutica» e În principal, hermeneutica vizează modalitățile de a interpreta 
denumea cândva acele anumite tipuri de texte: scrierile religioase în domeniul 
discipline auxiliare ale hermeneuticii sacre, iar în domeniul hermeneuticii profane, 


teologiei, filologiei şi 
jurisprudenţei care 
căutau să pună la 
îndemână regulile pentru 
interpretarea de texte”. 
Erwin Hufnagel, 
Introducere în 
hermeneutică, p. 7 


scrierile literare şi cele juridice. Deşi pornesc de la principii 
generale comune, cele trei tipuri majore de hermeneutică sunt 
adaptate specificului fiecărei categorii de texte. 


> Dă câte un exemplu de texte religioase şi literare celebre care au 
cunoscut numeroase interpretări. 


pb De exemplu: Biblia; Hamlet de William Shakespeare 

1.1.3. Repere istorice 


“Orice apare în 
Cuvântul divin ce nu 
ține literal de purtarea 
virtuoasă sau de 
adevărul credinței, 
trebuie interpretat 
figurativ.” 

Sf. Augustin, Despre 

doctrina creştină 


“Cunoaşterea completă 
implică întotdeauna un 
cerc, astfel încât 
fiecare parte poate fi 
înțeleasă doar în 
întregul căruia îi 
aparține şi viceversa.” 
Friedrich Schleiermacher, 
Prelegeri de 
hermeneutică 


e Rădăcinile hermeneuticii se regăsesc în comentariile 
scrierilor lui Homer şi în cele ale Bibliei, vizând cu prioritate 
modalităţile de interpretare alegorică a acestor texte de referinţă 
în cultura păgână şi în cea creştină. 


e În Renaştere reflectia asupra metodelor hermeneutice a fost 
stimulată de interesul pentru textele Antichității greco-romane şi 
accentul pus de mişcările protestante pe necesitatea interpretării 
Bibliei independent de autoritatea bisericii. 


e Se consideră că hermeneutica se conturează ca o disciplină 
de sine stătătoare odată cu prelegerile din 1819 ale lui Friedrich 
Schleiermacher. Acesta distinge între interpretarea “gramaticală” 
(lingvistică, ţinând cont de limba textului) pe de o parte şi cea 
“tehnică” (psihologică, ținând cont de personalitatea autorului 
textului) pe de cealaltă. Tot el formulează pentru prima oară 
principiul “cercului hermeneutic”, al relaţiei dintre parte şi întreg 
în interpretare. 


e Ulterior hermeneutica a devenit o importantă preocupare 
filozofică, privitoare la posibilităţile de a înțelege diferite 
fenomene ale existenţei, în special de natură culturală. Un 
moment decisiv în această evoluţie îl reprezintă distincția 
propusă de Wilhelm Dilthey între ştiinţele naturii, bazate pe 
explicare pe de o parte şi “ştiinţele spiritului”, a căror metodă 
principală este înțelegerea (comprehensiunea) — Introducere în 
ştiinţele spiritului, 1883. 


De-a lungul evoluţiei sale, hermeneutica a cunoscut trei orientări dominante: 
alegorică (privind interpretarea figurativă a textelor), filologică (bazată pe 


situarea textelor în contextul lor originar) şi filozofică. 


1.1.4. Interpretarea. Ce interpretăm? 


> A interpreta constituie o activitate mentală curentă, cu largă aplicaţie. lată 
o definiţie din perspectivă psihologică a noţiunii: 


Interpretare: atribuire a unui sens sau a unei semnificaţii unor fapte de 
naturi diferite: vorbire, atitudini, evenimente, situaţii. Atribuirea sensului se 
sprijină pe un sistem referenţial format din cunoştinţele subiectului şi care 


constituie premisa necesară pentru înțelegerea unei situații. 

Diversitatea punctelor de referință pe care le are un subiect normal permite o 
suplețe în adaptarea la o situaţie dată a unui cadru referenţial specific. 


Roland Doron, Françoise Parot, Dicționar de psihologie, Bucureşti, Humanitas, 
1999 


> TEMĂ DE REFLECŢIE Citeşte următoarele enunţuri, identificând 
obiectul interpretării la care se face referire în fiecare dintre ele. 


e Vântul şi-a schimbat brusc direcţia, aşa că mă tem că în curând are să se 
stârnească o furtună. 

e Astăzi Violeta părea destul de agitată, avea cearcăne sub ochi şi era 
foarte palidă. Crezi că iar a avut necazuri aseară acasă? 

e Şeful mi-a zis de dimineață că se aşteaptă restructurări în departament. 
Mă tem că e vorba de o ameninţare. 

e Nu ştiu ce i-a venit dintr-o dată să se îmbrace în roz. Până acum spunea 
că detestă culoarea asta. 

e Psihologul mi-a zis mai întâi să desenez un copac şi, după ce a luat foaia 
cu desenul şi a pus-o la dosar, mi-a dat nişte cartonaşe diferit colorate, 
rugându-mă să le aranjez în ordinea preferintei. L-am văzut că îşi tot lua 
notițe în vreme ce eu învârteam cartonaşele alea pe masă, încercând să mă 
hotărăsc. 

e Fotografia luată din satelit este din păcate prea puțin clară pentru a ne da 
seama cu certitudine dacă e vorba despre un campus militar sau despre 
clădiri civile. Există însă indicii care mă fac că înclin către prima ipoteză. 


> TEMĂ DE REFLECȚIE Citeşte următorul fragment din romanul Baltagul, 
în care negustorul David îi explică Vitoriei de ce crede el că Nechifor Lipan 
nu e mort. 


“[...] Ca un om care judec, zic aşa că toate cele de pe lumea asta au nume, 
glas şi semn. Aicea, în stânga pe deal, se văd şapte case de bârne, şindrilite 
şi acoperite de omăt. Şi prin şapte hogeaguri iese fum. Ele nu strigă, — dar 
de spus, spun ceva. Mai întâi, spun un număr: şapte. Al doilea spun că-i 
iarnă şi gospodarii stau la vetrele lor şi pregătesc mămăliga şi topitura. Dacă 
dintr-un hogeag n-ar ieşi fum, înțelesul ar fi altul. Vra să zică toate pe lumea 
asta arată ceva. [...] Vra să zică toate vorbesc. Aşa le-a rânduit Dumnezeu.” 


Poate fi obiect de interpretare orice element din realitate cu caracter de 


ca 


semn — care este perceput ca având un sens (sau “înțeles”) anume. 


> TEMĂ DE REFLECȚIE Citeşte Rondelul lucrurilor de Al. Macedonski, 
comparând modul în care ideea că “lucrurile vorbesc” este dezvoltată în 
fiecare dintre textele prezentate. 

“Oh! lucrurile cum vorbesc, / Şi-n pace nu vor să te lase: / Bronz, catifea, 
lemn sau mătase, / Prind grai aproape omenesc. / Tu le crezi moarte, şi 
trăiesc / Împrăştiate-n orice case. — / Oh! lucrurile cum vorbesc, / Şi-n pace 
nu vor să te lase. // Şi câte nu-ţi mai povestesc / În pustnicia lor retrase: / Cu 

tot ce sufletu-ți uitase / Te-mbie sau te chinuiesc. — / Oh! lucrurile cum 
vorbesc.” 


Atribuirea de sens elementelor din realitate, astfel încât ele ajung să 
“comunice” sau să fie folosite pentru a comunica, se face prin modalități 
dintre cele mai variate: prin convenţie, ca în cazul semnelor lingvistice, prin 


deducție, prin asocieri personale (cu senzații, impresii, amintiri) etc. 


1.1.5. Când interpretăm? Nevoia de interpretare a textelor 


> Ştim cu toții că nu e nevoie să facem eforturi de interpretare la lectura 
tuturor textelor. E suficient ca cititorul să cunoască sensul de dicţionar al 
cuvintelor întrebuințate şi regulile generale ale gramaticii pentru ca texte de 
diverse tipuri — utilitare, ştiinţifice, informative etc. — să devină inteligibile 
pentru el prin simpla lor parcurgere. Alte tipuri de texte obligă însă cititorul la 
o reflecţie suplimentară privind modul în care ele ar trebui înțelese. 


Direcţiile tradiţionale de investigaţie hermeneutică, menţionate anterior — 


religioasă, literară şi juridică — se justifică prin necesităţi specifice. 


> Alege, din lista de motive ale interpretării enumerate mai jos, pe cele care 
crezi că sunt definitorii pentru fiecare tip de hermeneutică: 

1. convingerea că textul respectiv are un sens ascuns, greu accesibil 
neinițiaților 

informațiile nesigure sau controversate privind geneza textului 

cultivarea deliberată a ambiguităţii în textul respectiv 

distanța mare în timp între momentul redactării şi cel al lecturii 

bogăţia de sensuri a textului 

nevoia de consens în privința modului de a înțelege textul respectiv 
nevoia de actualizare a sensului textului respectiv, de armonizare a 
acestuia cu interesele cititorului actual. 


NOAIR YN 


p Hermeneutica religioasă: 1, 2, 4, 5, 6; literară: 3, 5, 7; juridică: 6 


“Când îţi dai seama că ceva e în e Nevoia de interpretare, de a face recurs la 
neregulă cu ce citeşti — adică atunci când o serie de strategii speciale pentru înțelegerea 
descoperi că textul scris este unui text sau a unei porţiuni de text, este 


contradictoriu, de necrezut sau chiar că resimțită ca atare de către cititor ca impas de 
ar conţine evidente erori grafice — atunci lectură (insuficiență, contrarietate, nesiguranță 
îți dai seama că textul încearcă să îţi etc.), care declanşează demersul interpretativ. 
vorbească, sau, mai exact, că încearcă 
să te atragă în secretele lui.” 
Gerald Bruns, The Problem of Figuration in 
Antiquity 

1.1.6. Interpretare şi înţelegere (comprehensiune) 


10 


> Una dintre distincţiile utile pentru a defini mai exact hermeneutica şi 
domeniile de aplicaţie ale acesteia este cea dintre interpretare pe de o 
parte şi înțelegere sau comprehensiune pe de cealaltă. 


Deşi punctele de vedere ale diverşilor cercetători asupra acestei distincţii nu 
sunt identice, se admite în general că înțelegerea sau comprehensiunea şi 
interpretarea sunt procese mentale (cognitive) care antrenează operații 


diferite, situate pe paliere diferite de complexitate. 


> A înțelege o secvenţă lingvistică (un cuvânt, un enunţ, un text) 
echivalează de regulă cu identificarea sensului acestuia şi cu formarea 
unei reprezentări mentale satisfăcătoare (din punctul de vedere al 
subiectului, al situaţiei de comunicare etc.). Operaţiile necesare 
comprehensiunii sunt în mare măsură standardizate, fiind aplicate 
automat la lectura oricărui text (identificarea sensului de dicționar al 
fiecărui cuvânt, identificarea valorilor sintactico-semanitice ale cuvintelor 
în enunţ, selectarea sensurilor pertinente în context ale cuvintelor 
polisemantice etc.). 


> Explică sensul cuvântului “piloţii” din următoarele versuri din poezia 
Lacustră de G. Bacovia. Este necesară o “interpretare” (o alegere dintre mai 
multe variante posibile) în acest caz? 


“Un gol istoric se întinde, 
Pe-aceleaşi vremuri mă găsesc... 
Şi simt cum de atâta ploaie 
Piloții grei se prăbuşesc.” 


> Dezambiguizarea termenului “piloții” prin eliminarea sensului de dicţionar 
“conducător al unei (aero)nave', ca fiind total inadecvat în context şi 
identificarea termenului ca fiind o variantă regională a lui “pilon” ţine de 
înțelegerea corectă a enunţului respectiv. 


> Interpretarea, în schimb, desemnează un proces de atribuire de sens, 
ceea ce implică, de regulă, alegerea dintre mai multe variante posibile de 
înțelegere, considerate fiecare, în grade diferite, satisfăcătoare. 


> Se poate de asemenea distinge între înțelegere (comprehensiune) şi 
interpretare în raport cu procesul derulării lecturii. 


> Înțelegerea (comprehensiunea) este un fenomen linear, care se 
derulează simultan cu parcurgerea secvenţei lingvistice respective. 


> Interpretarea are un caracter global, putând fi iniţiată numai după 
parcurgerea integrală a unei tranşe de text (enunţ, paragraf, capitol etc.) 
sau a textului. În principiu, orice interpretare în cadrul unei tranşe de text 
poate fi validată numai la încheierea lecturii textului. 

Pentru Paul Cornea, comprehensiunea se realizează la nivelul /ecturii 
standard, cea care “duce la o comprehensiune mai mult sau mai puțin 
satisfăcătoare a textului şi la o reprezentare mentală a lumii ficționale [...] de 
pregnantă şi completitudine variabile.” 


În acest sens, “lectura standard e o performare procesuală, dinspre începutul 
spre sfârşitul textului (perspectiva «iepurelui»), în vreme ce interpretarea e o 
performanță analitică, de tip sincronic, în care ansamblul textual e cuprins 
deodată cu privirea (perspectiva «vulturului»). [...] A citi înseamnă a parcurge 
textul linear, stopând efortul în momentul încheierii; a interpreta înseamnă a 
reciti textul de mai multe ori, pentru a-l stăpâni în detaliu.” 

Paul Cornea, Introducere în teoria lecturii, laşi, Ed. Polirom, 1998, p. 203 


> Înțelegerea textului pe baza lecturii standard şi interpretarea acestuia 
solicită competențe diferite: mai simple şi mai generale în primul caz, mai 
complexe şi mai specializate în cel de al doilea. 


Lectura standard “e o «performare», întrucât e o realizare de amator (cu 
coeficient variabil de reuşită), cealaltă e o «performanţă», întrucât e opera 
unui profesionist, fie legitimată ştiinţific (în cazul «expertului»), fie legitimată 
(îndeosebi) artistic (în cazul «criticului»).” 

idem 


p Citeşte poezia Ex libris de Tudor Arghezi. 


“Carte frumoasă, cinste cui te-a scris. / Încet gândită, gingaş cumpănită; / 
Eşti ca o floare, anume înflorită / Mâinilor mele, care te-au deschis. // Eşti ca 
vioara, singură, ce cântă / lubirea toată pe un fir de păr, / Şi paginile tale, 
adevăr, / S-au tipărit cu litera cea sfântă. // Un om de sânge ia din pisc noroi 
/ Şi zămisleşte marea lui fantomă / De reverie, umbră şi aromă / Şi o 
pogoară vie printre noi. // Dar jertfa lui zadarnică se pare, / Pe cât e ghiersul 
cărții de frumos. / Carte iubită, fără de folos, / Tu nu răspunzi la nici-o 
întrebare.” 


> TEMĂ DE REFLECȚIE Cum îţi explici contrastul atât de puternic între 
apologia (lauda) cărţii din primele trei strofe şi “verdictul” formulat în ultima 
strofă? 


Mulţi scriitori — în special dintre cei moderni — folosesc diverse modalități de 
a “provoca” cititorul la reflecţie interpretativă (ca, de exemplu, un final 
surprinzător, care pune dintr-o dată într-o altă lumină textul parcurs până la 


momentul respectiv). 


cea 


> Distincția calitativă între “înțelegere” (“comprehensiune”) ca activitate de 
identificare a sensului (procesare de informaţie) şi “interpretare” ca 
atribuire de sens este pusă de unii cercetători sub semnul întrebării din 
perspectiva finalității proceselor mentale respective. 

> Trebuie remarcat, din acest punct de vedere, că interpretarea are ca 
finalitate, adesea în mod explicit, înțelegerea (corectă, adecvată, 
satisfăcătoare) textului interpretat. 


> Neclaritatea relaţiei dintre înţelegere şi interpretare provine în principal 
din faptul că cea dintâi noţiune desemnează deopotrivă un proces cât şi 
rezultatul acestuia. 


> Este motivul pentru care unii cercetători preferă să utilizeze termenul de 
“comprehensiune” pentru a desemna procesul de prelucrare a informaţiei, 
iar pe cel de “înțelegere” pentru rezultat, definit în termeni de reuşită (“am 
înțeles”) sau de eşec (“nu am înțeles"). 


1.1.7. Obiectiv, subiectiv şi intersubiectiv în interpretarea textelor 


Interpretarea pune în relaţie un subiect (cititorul, interpretul) şi un obiect 
(textul citit / interpretat). Ea este deopotrivă subiectivă, depinzând de 
aptitudinile, cunoştinţele, motivaţia, atitudinile etc. celui care o efectuează şi 
obiectivă, fiind orientată (dirijată, constrânsă etc.) de către textul supus 


interpretării. 


“Obiectul atenției mele e În ce măsură sensul este determinat de către textul însuşi şi 
nu e în mine; el stă în în ce măsură este determinat de către cititor este una dintre 
fața mea, iar interesul întrebările centrale şi unul dintre principalele subiecte de dispută 
meu major nu este să ale hermeneuticii. 

mi-l apropriez sub 

înfăţişarea pe care i-o > Răspunsul variază în funcţie de text, de necesitățile 
împrumută dorința mea individuale ale cititorului şi de necesităţile sociale ale 
(fapt ce m-ar lăsa pe colectivităţii din care acesta face parte. 

mine însumi captiv 

capriciului meu), ci să-l > Anumite tipuri de hermeneutică — de exemplu, cea juridică 


las să-şi afirme toate sau cea religioasă — tind să acorde primatul textului supus 
proprietățile, toate interpretării şi să  normeze (legifereze,  canonizeze) 
determinările sale interpretările considerate ca adevărate, juste sau admisibile. 
particulare. [...] Riscul, 

dacă obiectul nu e > Hermeneultica literară acordă mai multă libertate cititorului 
perceput, menținut, individual sub acest aspect, dar şi aici limitele acestei libertăţi 
consolidat în diferența sunt subiect de permanentă dispută. 


şi realitatea lui proprie, 
este ca interpretarea să > Unii cercetători au încercat să arate că obiectivitatea 


nu fie, în cel mai bun (determinarea sensului de către text) şi subiectivitatea 
caz, decât dezvoltarea (determinarea sensului de către cititor) se presupun reciproc 
unei fantasme a şi că această relaţie este definitorie pentru critica literară. 
interpretului.” 


Jean Starobinski, Textul 
şi interpretul, Bucureşti, 
Ed. Univers, 1985, pp. 
46-50 

“Reciproca este adevărată: orice slăbiciune, orice insuficiență din partea 
subiectului (a cititorului) nu e mai putin fatală pentru eficacitatea activității 
critice. Nu pentru că subiectul care întreabă ar putea fi vreodată cu totul 
eliminat: totul s-ar pierde o dată cu dispariția sa. Vreau mai ales să 
reamintesc faptul că energia interogației, inventivitatea desfăşurată în însăşi 
ancheta restitutivă, trebuie să fie susținute neslăbit, dacă vrem să menţinem 
vie relația critică. Căci tocmai prin energia țelului nostru personal e chemat 
obiectul (opera) să-şi afirme prezența. Ce mai rămâne din critică, dacă 
întrebarea noastră e timidă, dacă limbajul nostru e stereotip, dacă 
conceptele noastre sunt nesigure? Obiectul însuşi se banalizează şi se 
diluează, în lipsa unei solicitări viguroase. Profesorii cunosc bine aceste 
situații în care slăbiciunea lecturii atrage după sine slăbiciunea obiectului. 
Observăm că se produce un ecou degradat al textului: parafraza. 
Comentatorul, în acest caz, nu îndrăzneşte să vorbească pentru sine: el n- 
are nimic de spus, îi lipsesc mijloacele.” 

Jean Starobinski,op. cit., p 51 


În măsura în care interpretarea e efectuată pentru a fi împărtăşită şi altora, 


ea capătă totodată o dimensiune intersubiectivă. 


“Confruntarea e Dimensiunea intersubiectivă a interpretării este definitorie 
subiectivitătii cu pentru demersuri hermeneutice specializate, profesionalizate, 
intersubiectivitatea” precum cel al cercetătorului literar, al criticului literar sau al 


este “ceea ce constituie profesorului de literatură. 
în primul rând 


conceptul de 
interpretare”. 


> Aceştia au rolul de mediatori între textul discutat şi cei cărora 
li se adresează (cititori, elevi, studenți etc.). 


Erwin Hufnagel, loc. cit. 


> Printr-o astfel de mediere specialistul pune în dialog, cu 
referire la textul discutat, propria subiectivitate interpretativă 
cu cea a adresanților săi. 


“Fiecare cititor citeşte un text folosind modele de coerență bazate pe 
experiențe de viaţă în general şi în particular pe lecturi anterioare. Aceste 
modele de coerență sunt mereu puse sub semnul întrebării şi uneori 
perturbate de lectura textelor literare. Astfel fenomenologia lecturii textelor 
literare poate fi descrisă ca aplicare primară a unor modele de coerență, 
dezvoltare şi modificare continuă şi în final înlocuire a acestora. Rolul 
criticului-interpret în acest proces nu este de a-l întrerupe, ci de a-l transpune 
din domeniul subiectivității în cel al intersubiectivității, altfel spus, de a urma 
deschiderea textului literar şi de a face din dialogul privitor la text o parte 
integrantă a vieții creatoare, prezente şi viitoare, a colectivități.” 


Mario Valdés, De l'interprétation, în Marc Angenot, Jean Bessiere; Douwe Fokkema şi Kushner, 
Eva (ed): Théorie littéraire. Problèmes et perspectives, Paris, Presses Universitaires de France, 


1989, p. 286 


1.1.8. Noţiuni înrudite: “explicarea” de text şi “exegeza” 


e O primă distincţie utilă este cea dintre interpretare şi 
explicare. Diferenţa cea mai vizibilă este că cea de a doua 

“Explicaţia are ca 
obiect situații 
hermeneutice 
particulare, în functie 
de sensuri, texte şi 
contexte limitate, bine 
individualizate, în timp 
ce «interpretarea» [...] 
tinde spre general şi 
total.” 
Adrian Marino, Critica 
ideilor literare, Cluj, Ed. 
Dacia, 1974, p. 237 


noțiune implică în mod obligatoriu o dimensiune intersubiectivă 
(“explic ceva cuiva”). 


> Termenul de explicaţie fiind mai aproape de zona ştiinţelor 
exacte (de exemplu, “explicaţie cauzală”), el este cel mai 
adesea aplicat operaţiilor hermeneutice mai simple (de 
exemplu, explicarea unor forme gramaticale, a unor relații 
sintactice, a sensului de bază sau contextual al unor cuvinte 
din text), cu un grad de obiectivitate mai ridicat. 


> Explicaţia poate fi astfel considerată corelativul intersubiectiv 
al comprehensiunii. 


> Apropiată ca sens de noţiunea de hermeneutică este cea de exegeză. 
> In limbajul curent, “exegeză” desemnează o comentare, o explicare sau o 
interpretare a unui text (literar, religios, juridic, filozofic etc.). 


“Foarte înrudită, chiar identică, este şi noțiunea de exegeză (hermeneia). 
Sensul originar este acelaşi: hermeneutica este o exegeză (= comentare, 
explicare de sensuri, texte etc.). Practica introduce totuşi încă din Evul mediu 
o disociaţie, care se păstrează până astăzi: hermeneutica se referă la 
principiile şi regulile de interpretare, ea este ştiinţa şi metodica interpretării, 
în timp ce exegeza constituie aplicarea practică a regulilor hermeneutice, 
interpretarea propriu-zisă, concretă, aplicată pe texte.” 


Adrian Marino, op. cit., pp. 234-235 


1.1.9. Discipline conexe: filologia, teoria receptării (a lecturii), critica 
literară, didactica literaturii 


“Încă din secolul al XVI- 
lea, filologia constituie 
ştiinţa stabilirii, curățirii 
şi interpretării textelor, 
filologul fiind în acelaşi 
timp (în terminologie 
modernă), un autor de 
«ediţii critice», un editor 
critic, ştiinţific, de texte, 
dar şi un analist, un 
interpret de texte, pe 
scurt un «hermeneut».” 
Adrian Marino, 
op. cit., p. 236 

e Către polul obiectiv, hermeneutica se apropie cel mai mult de 
şi uneori se intersectează cu filologia. 


> Aceasta se întâmplă în special în cazul textelor vechi, ale 
căror particularităţi lingvistice creează numeroase dificultăți 
de înțelegere pentru cititorul contemporan, sau în cazul 
textelor nesigure (cu mai multe variante, cu autor sau datare 
incerte etc.). 


e Relația subiect-obiect în interpretare face obiectul teoriilor 
receptării sau ale lecturii. 


e După cum vei vedea (7.1.5. Direcţii în cercetarea receptării / 
lecturii literare, pp. 37-38), acestea pot fi diferenţiate în raport cu 
orientarea lor preponderent către polul obiectiv (textul), sau către 
cel subiectiv (cititorul). 


e Dimensiunea intersubiectivă a interpretării este explorată în 
critica literară (vezi 3.3.5. Obiectivitate şi subiectivitate, pp. 137- 

139) şi în didactica literaturii (vezi 2.7.7. Două perspective 


asupra dificultății textelor literare, pp. 44-45 şi 2.1.3. Aspecte ale 
comprehensiunii, pp. 49-50) 

TEST DE AUTOEVALUARE 1.1. 


Alege, dintre cele două sensuri de dicționar ale termenului “a interpreta”, pe cel care 
corespunde demersului hermeneutic: 
. a explica, a lămuri un text, o lege etc. 
. a reda prin mijloace adecvate conţinutul unei opere muzicale, un rol etc. 
(Florin Marcu, Noul dicționar de neologisme) 


În care citat din această lecţie apar ambele sensuri ale termenului “a interpreta”? 


Ce tipuri principale de hermeneutică cunoşti? 


Cum sunt denumite, metaforic, perspectivele la care se situează, în raport cu textul, 
interpretarea şi comprehensiunea? 


5. In câte moduri este definită înțelegerea / comprehensiunea? Care sunt acelea? 


Care dintre cele trei tipuri de hermeneutică acordă, în principiu, mai multă libertate 
interpretativă cititorului? 


Identifică o întrebare centrală, foarte controversată, a hermeneuticii, menţionată în 
această lecţie. 


Ce înseamnă “dimensiune intersubiectivă a interpretării”? 


Care sunt disciplinele literare în care este explorată această dimensiune? 


Se acordă câte 1 punct pentru fiecare rezolvare corectă; 1 punct din oficiu 

1.2. CONCEPTUL DE “LITERATURĂ” 


1.2.1. Ce este literatura? 


“Literatura” a fost şi este un termen polivalent, însumând multiple accepții 


semantice. 


Sensurile conceptului s-au modificat în timp şi în spațiu. 


Acest proces de permanentă redefinire semantică a conceptului are aspecte 


de diferenţiere în cadrul fiecărei culturi. 


> “Prima întrebare pe care trebuie s-o abordăm este, evident, aceea a 
obiectului cercetării literare. Ce e literatura? Ce nu e literatura? Care e 
natura literaturii? Oricât de simple ar părea aceste întrebări, rareori li se 
dau răspunsuri clare.” 

Rene Wellek, Austin Warren, Teoria literaturii, Bucureşti, Editura pentru Literatură Universală, 
1967, p. 43 


> “S-au schimbat oare în decursul istoriei concepțiile despre literatură? Nu 
e uşor să se răspundă la această întrebare. Dacă ne întoarcem destul de 
mult în trecut, putem răspunde afirmativ; putem ajunge într-o perioadă în 
care literatura, filozofia şi religia erau nediferenţiate: dintre greci, Eschil şi 

Hesiod ar putea ilustra acest lucru.” 
idem, p. 54 


beletristică — termenul provine din germanul Un studiu realizat de Robert Escarpit cu mai 
Belletristik, derivat din expresia franceză belles mulți colaboratori de la Facultatea de Litere 
lettres (litere frumoase” = “literatură frumoasă”, şi Ştiinte Umaniste şi de la Centrul de 
literatură artistică” Sociologie a Faptelor Literare din Bordeaux 
la începutul anilor '60 inventariază şase 
sensuri de bază ale termenului, fiecare cu 
mai multe accepții: 


scriere funcțională — scriere orientată spre o 
finalitate practică determinată (de ex.: pentru a 
instrui, a informa, a convinge etc.) 


retorică — arta discursurilor, arta de a vorbi, de 1. sensul cultural (ştiinţă, eruditie); 
a convinge prin intermediul cuvintelor. Studiul i a 
retoricii, cu vechi şi bogate tradiții, datând încă 2. sensul instituțional (comunitatea 
din Antichitate, a interferat adesea (de ex. în 


Renaştere sau în clasicism), în special prin oamenilor de litere, cariera literară, 


analizele şi recomandările stilistice (teoria productia literară); 
figurilor de stil, de exemplu) cu creatia literară. ' | E a 
Epocile şi curentele care au înnoit radical 3. sensul estetic (beletristica, arta 


doctrinele literare şi practicile de creaţie (de ex. 


romantismul, cu accentul pe originalitate, pe cuvântului; expresie intelectuală, valoare 


individualitate creatoare, liberă față de orice durabilă, definire în raport cu celelalte 
prescripții) au respins energic influenţa retoricii i f y Ta 
asupra literaturii. “Să dăm cu ciocanul în teorii, arte sau cu scrierea funcţională, retorică 


în «poetici» şi în sisteme. Să aruncăm jos 
vechea tencuială care ascunde fațada artei. Nu 
există alte reguli, nici modele; sau, mai bine zis, 4. sensul bibliografic (ansamblul operelor 
nu există alte reguli, decât legile generale ale } ; , : 
naturii care domină arta în întregul ei, şi legile literare universale sau din cadrul unei 


speciale care, pentru fiecare compoziţie în 


artificială); 

parte, rezultă din caracteristicile proprii fiecărui 
subiect” — scria Victor Hugo în Prefaţa din 1827 
la drama Cromwell. Acelaşi scriitor recomanda 
privitor la retorică şi gramatică: “Cu cât mai mult 
este disprețuită retorica, cu atât mai mult se 
cuvine să fie respectată gramatica” (Prefaţă la 


epoci sau al unui spațiu geografic); 
5. sensul istoric (literatura ca fenomen 
istoric, ca entitate determinată spaţio- 


temporal); 


VoLUIUL- 5198 We ala le 4049), 6. sensul ştiinţific (ştiinţa literară ca 


domeniu de cunoaştere şi ca disciplină 
universitară). 


Robert Escarpit, Literar şi social, 
trad. de Constantin Crişan, 
Bucureşti, Ed. Univers, 1974, pp. 
260-265 


pb Arată care dintre sensurile termenului de “literatură” identificate de către 
Robert Escarpit este folosit în fiecare dintre enunţurile de mai jos: 

e Spre deosebire de alte arte, ca de exemplu muzica, pictura sau sculptura, 
literatura foloseşte un material de creaţie înzestrat cu semnificaţii proprii: 
limbajul. 

e Predă literatură la Universitatea din Bucureşti. 

e Lucrarea cuprinde o panoramă a literaturii române, de la cele dintâi scrieri 
până în contemporaneitate. 

e Studiul literaturii nu trebuie să se limiteze la analiza, explicarea şi 
comentarea textelor beletristice, ci trebuie să țină cont de conditiile în care 
acestea au apărut, de difuzarea şi de receptarea lor în epocă şi în 
posteritate. 

e În ziua de astăzi a devenit imposibil să parcurgi întreaga literatură de 
specialitate, chiar şi într-un domeniu de cercetare foarte restrâns. 

e L-am rugat să îmi facă o selecţie a operelor majore din literatura germană. 


> 3,6,5,2,1,4 


literatură — termenul provine din latinescul 
litteratura, derivat din littera (“literă”). Ca atare, 
el şi-a păstrat multă vreme sensul etimologic, 
fiind aplicabil doar producţiilor culturale scrise şi 
doar ulterior a fost extins şi la cele orale (de ex.: 
“literatură populară”). În limba latină, litteratura 
însemna scrierea literelor (alfabetul), 
învățământ elementar (scrisul şi cititul), 
gramatică, filologie şi, prin extensie, cunoaştere 
sau învățătură bazate în primul rând pe citit şi 
pe scris. 

arte liberale — în Antichitate, sintagma 
desemna ocupațiile intelectuale, demne de 
oamenii liberi, de pe urma cărora aceştia nu 
urmăreau obținerea unor beneficii practice, 
personale (spre deosebire, de exemplu, de 
“artele mecanice”, prin care se produc bunuri 
materiale). În universitățile medievale “artele 
liberale” au fost sistematizate în două grupe de 
discipline: trivium, cuprinzând gramatica, 

Adrian Marino distinge, la rândul său, şapte 

“straturi” semantice pe care hermeneutica 

ideii de literatură le pune în lumină: 

1. stratul originar, relevabil prin opozițiile 
scris / oral şi sacru / profan; 

2. cel cultural (învățătură, educaţie 
intelectuală, înnobilare şi “umanizare” a 
spiritului: gramatică, cultură 


enciclopedică, “arte liberale”, “studii 
umaniste”); 
3. cel cantitativ (totalitatea scrierilor: 


scrierea ca act de cultură, cartea, 

retorica şi dialectica şi quadrivium, cuprinzând 
disciplinele matematice (aritmetica, astronomia, 
geometria şi muzica). 

studii umaniste — studia humanitatis, noțiune 
preluată din Antichitate şi consacrată de către 
Umanism, desemnând nu numai un set de 
discipline ce coincid cu “artele liberale” (sunt 
menţionate în plus poezia, istoria sau filozofia), 
ci şi cu un ideal pedagogic, de cultură şi 
civilizație. 

primatul poeziei — punct de vedere potrivit 
căruia esenţa literaturii se află în poezie. 
Această optică marchează separarea, începând 
din secolul al XVIII-lea, dintre “literatură” ca act 
cultural, bazat pe studiu şi pe erudiție, şi 
“literatură” ca artă ale cărei surse primare sunt 
inspirația, spontaneitatea, imaginația, 
sensibilitatea. “Poetul nu trebuie să scrie cu 
ceea ce s-a mai scris, ci cu sufletul şi inima sa” 
(Victor Hugo, Prefaţă la Ode şi Balade, 1826). 
republica literelor — expresie cu largă circulație 
începând din sec. al XV-lea, desemnând 
totalitatea scrierilor şi a scriitorilor 

scriitură — (din fr. écriture) text scris sau tipărit, 
scrierea ca utilizare a limbajului cu diferite 
finalități 

autoreferință — concepție modernă potrivit 
căreia esenţa literaturii, în special a poeziei, stă 
în modul în care textul atrage atentia asupra lui 
însuşi şi nu asupra a ceea ce comunică 
metaliteratură — scrieri (literatură) despre 
literatură (de ex. critica literară, văzută fie ca 
“Ştiinţă”, fie ca “creație”) 

antiliteratură — negare sau subminare, prin 
luări de poziţie teoretice sau prin practici de 
creație, a înseşi noțiunii de “literatură” sau a 
caracteristicilor ei fundamentale (artă, frumos, 
creație, ficţiune, diferențieri de gen etc.) 

biblioteca, categoriile ce definesc cultura 
literară); 

4. cel specific (creaţie estetică: “literele 
frumoase” particularizate ulterior ca 
“literatură frumoasă”, primatul poeziei şi 
apoi identificarea literaturii cu aceasta, 
arta de a scrie, de a compune, 
categoriile specificului literar); 

5. cel heteronomic (comunitatea 
universală sau cea naţională a “republicii 
literelor”, literatura ca fenomen social, 
economic sau ideologic); 

6. cel ierarhic (literatura superioară / 
inferioară, subliteratura); 

7. cel genetic sau autodestructiv 
(autogenerare prin cultură sau scriitură, 
autoreferință, metaliteratură, 
antiliteratură). 


Adrian Marino, Hermeneutica ideii de literatură, 
Cluj-Napoca, Ed. Dacia, 1987, pp. 462-466 


p Arată care dintre sensurile termenului inventariate de către Adrian Marino 
corespund, mai mult sau mai puţin exact, celor identificate de către Robert 
Escarpit. 


p 2 la Marino corespunde lui 1 la Escarpit; 4 lui 3; 5 lui 2; corespondenţa 
dintre 3 (Marino) şi 4 (Escarpit) este doar parțială: Marino se referă la orice 
fel de scrieri, pe când Escarpit la texte (scrise sau orale) de un anumit tip 
(literar sau beletristic, aşa cum este acesta definit la 3). 


instituția literaturii — /iteratura ca practică Într-o abordare mai economică şi mai 
socială, cu propriile ei reguli (norme şi limpede compartimentată, Paul Cornea 
coduri stilistice, convenții de gen etc.), propune un inventar de şase sensuri 


participanţi (producătorii / scriitorii, definitorii: 

beneficiarii / cititorii, intermediarii / editorii, 

criticii şi istoricii literari, profesorii de 1. ca sistem sau instituție; 

literatură etc.) şi angrenaje instituţionale 2. ca totalitate a ce e scris sau tipărit într- 


(uniuni de creaţie, cluburi de lectură, un anumit domeniu; 

saloane literare, premii literare etc.) 3. ca set aparte de discursuri având marca 
literaritate — caracteristici textuale şi distinctivă a “literarităţii'; 
funcţionale specifice textelor literare 4. ca reuşită estetică; 
poeticitate — caracteristicile structurale şi 5. ca formă degradată a poeticităţii; 
funcţionale care conferă textelor statutul de 6. ca profesie. 
poezie 
Paul Cornea, Introducere în teoria lecturii, p. 47 
p Citeşte versurile următoare din Artă poetică a lui Paul Verlaine şi identifică 
definițiile posibile ale termenului “literatură” din cele trei surse citate 
(Escarpit, Marino şi Cornea) care corespund sensului cu care cuvântul apare 
la sfârşitul poeziei. 
“Deci, muzică întâi de toate, Alungă Poanta ce ucide Deci, muzică mai mult, mereu, 
Astfel Imparele prefer, Şi crudul Spirit, Râs impur, lar versul tău aripi înalte 
Mai vagi, mai libere-n eter, Ce lacrimi scot în ochi de-Azur, Să prindă, năzuind spre alte 
Fiind în tot, plutind în toate. [...]] Şi izul trivial de blide! Iubiri şi bolți de Empireu! 
Nuanţa eu râvnesc s-o caut, Suceşte gâtul elocinței, să fie buna aventură 
Nuanţă, nicidecum Culoare, Şi bine faci, când cu putere, Când suflă zgribuliţii zori 
Nuanţa doar — îngemănare Astâmperi Rima-n chingi Prin mină şi prin cimbrişori... 
De vis cu vis, de corn cu flaut! severe, Tot restul e literatură. 


Ea, sclavă a nesocotinţei... [...] 
Paul Verlaine, Art poétique, trad. de C. D. Zeletin 


> Escarpit: 3 (“retorică artificială”); Marino: 7 (“antiliteratură”); Cornea: 5 


1.2.2. Apariţia conceptului de “literatură” în cultura română 

În limba română, cuvântul “literatură” este un neologism, împrumutat, cel mai 
probabil, din franceză (fr. littérature, lat. litteratura). El începe să fie folosit 


frecvent abia în secolul al XIX-lea. 


“De vreo douăzeci de ani începu a se auzi în toată România vorba literatură; 
mai înainte nici înțelesul nu-i era cunoscut. Începură a se scrie, a se traduce 
şi a se tipări câteva cărţi, se distinseră câţiva scriitori, şi astăzi peste tot locul 
se aude, din gură în gură, expresiile: literatură română, născânda noastră 
literatură, înaintarea literaturei noastre etc.” 

lon Heliade Rădulescu, Chemare pentru un Început de bibliotecă universală [1846] 


Într-o primă etapă, în perioada paşoptistă şi postpaşoptistă (aprox. 1830- 


1870), termenul de literatură” şi derivatele acestuia ('literar', “literat”, 


“literator”) sunt folosite cu un sens destul de imprecis şi de general. 

“Productul mintei şi a învățăturilor unei nație să numeşte literatură, şi părțile 
ei sunt poezia, filozofia, istoria şi ritorica. Aceste învățături să numesc cu 
drept cuvânt şi umanitate, căci prin ele omul câştigă cugetări de moral, simțiri 
delicate cei filantropi”. 

Gh. Asachi, Despre literatură [1829] 


p Cât de riguroasă este definiția formulată de Asachi la 1829? 


»> Definiţia propriu-zisă (“productul mintei şi a învățăturilor unei nație”) este 
mult mai generală decât inventarierea “părților” literaturii (potrivit definiţiei, ar 
aparţine “literaturii” şi studiile din domeniul ştiinţelor exacte, dreptului, studiile 
economice şi politice etc.). 


> Sub ce aspect este această definiţie restrictivă? 


> Sub influența contextului social-politic şi cultural al vremii, Asachi 
defineşte literatura din perspectivă naţională (“productul mintei şi a 
învățăturilor unei nație”). 


> Care sunt finalităţile pe care le atribuie Asachi literaturii, în accepţia pe 
care o dă el termenului? 


> Educaţia morală (“cugetări de moral”) şi afectivă (“simţiri delicate”, 
prețuirea şi iubirea semenilor — “cei filantropi”). 


p Cărora dintre sensurile termenului inventariate de Escarpit, Marino şi 
Cornea le corespunde modul lui Asachi de a înțelege “literatura”? 


> Escarpit 1, parţial 4 (prin adoptarea perspectivei naţionale), Marino 2, 
Cornea 2. Corespondenţa cea mai exactă se regăseşte în Marino 2 (“studii 
umaniste”). 


Scriitorii şi teoreticienii din perioada paşoptistă, în special “deschizătorii de 
drumuri” ca Gh. Asachi şi lon Heliade Rădulescu, păstrează o concepţie 


SA) 


similară despre “literatură” pe tot parcursul activităţii lor. 


“... se ştie de toți că literatura tratează despre toate; în domeniul ei intră şi 
proză, şi poezie, şi ştiinţe, şi arte şi măestrii |messerii, n. n.], şi cele politice, şi 
cele sociale, şi legislatură, şi strategică, etc. Se ştie iară că literatura derivă 
de la litere” 

lon Heliade Rădulescu, Legea şi fărădelegea [1866] 


p La care dintre opoziţiile semnalate în Marino 1 trimite menţiunea finală din 
citatul de mai sus? 


p Scris / oral. 


“Cărţile ce tratează despre ştiinţe, arte şi măiestrii, despre toate ce pot folosi 
şi fac a înainta societatea, de la cele mai utile până la cele mai frumoase şi 

mai sublime, acele cărti, toate la un loc, se numeşte literatura unei limbi, unei 
națiuni, şi cu cât acele cărţi vor fi mai multe, mai clare, mai utile, scrise mai 
cu artă şi cunoştinţă, cu atâta acea literatură este mai amplă şi mai sublimă”. 

lon Heliade Rădulescu, Literatură. - Politică. [1868] 


> Selectează, din citatul de mai sus, pasajul în care se recunoaşte cel mai 
bine influența concepției clasice, moştenite din Antichitate, potrivit căreia 
rostul literaturii este de “a îmbina plăcutul cu utilul” (“miscere utile dulci”). 


p “de la cele mai utile până la cele mai frumoase şi mai sublime”. 


În definirea conceptului de “literatură”, un rol aparte l-a avut învățământul, în 


special structurarea programelor de studiu. 


Pentru Asachi, un curs de literatură la Colegiul din laşi ar fi urmat să cup- 
rindă: “lingvistica, filologia, retorica şi studiile compunerii în proză, discursuri 
în deosebite genuri de retorică, stil epistolar, poetica ş.c.l.” 


Gheorghe Asachi, Cvestia învăţăturei publice în Moldova, precedată de o ochire istorică asupra 


şcoalilor [1858] 


> Cum se studiază literatura în învățământul preuniversitar actual? Poţi lua 
ca reper însuşi numele materiei care include studiul literaturii. 


> Din perspectivă naţională (a apartenenţei la o anumită cultură) şi în 
corelație cu studiul limbii (“Limba şi literatura română”). 


1.2.3. Literatură sau poezie? 

În mod frecvent, în special în epoca modernă, “literatura”, în accepțiunea 

estetică a termenului, a fost identificată cu “poezia”. Ca atare, de multe ori 

termenul de “poezie” este folosit cu sensul de “scrieri artistice”, indiferent de 

ce gen (liric, epic sau dramatic), atât în versuri cât şi în proză. 

La această suprapunere terminologică au contribuit: 

° ideea primatului istoric al poeziei 

> potrivit acestei concepții, larg răspândită începând din sec. al XVIII-lea, 
limbajul ar fi fost folosit de către oameni, în decursul istoriei umanităţii, 
mai întâi “poetic” (imagistic, metaforic, intuitiv); totodată, primele creații 
textuale fundamentale ale diverselor culturi (de ordin sacru, juridic, 
profetic etc.) ar fi fost în versuri; 

° ideea primatului estetic al poeziei 

> potrivit acestei concepții, poezia (screierea versificată) este considerată 
forma cea mai nobilă şi mai reprezentativă a creaţiei literare; 


° etimologia termenului de “poezie” 

> termenul provine din cuvântul grecesc poiesis, însemnând “creaţie”; ca 


atare, “poezie” a putut fi folosit pentru a desemna orice utilizare creatoare 


(artistică, estetică) a limbajului, în versuri sau în proză. 


> Compară citatele de mai jos, arătând poziţia lui Heliade față de concepţia 
asupra poeziei susținută de lenăchiţă Văcărescu. 


“Poetica iaste aceea ce arată a să face stihuri, mai vârtos că aceste stihuri 
să numescu poetică şi poezie.” 

lenăchiţă Văcărescu Observaţii sau băgări-dă-seamă asupra 

regulelor şi orânduelelor gramaticii rumâneşti [1787] 


“Nici rima, adică potrivirea sau împerecherea versurilor, nici numărul 
silabelor nu pot să facă Poezia.” 
lon Heliade Rădulescu, Pentru poezie [1832] 


>  lenăchiță Văcărescu defineşte poezia din perspectivă formală, ca 
versificație (meşteşugul de a “face stihuri”). Heliade se raportează polemic la 
această perspectivă. Este semnificativă scrierea cu majusculă a cuvântului 
“poezie”. Cele două puncte de vedere poartă amprenta epocii în care au fost 
formulate şi a curentelor culturale şi literare dominante la momentul 
respectiv: iluminismul, cu influenţe neoclasice (sec. al XVIII-lea) şi, respectiv, 
romantismul (sec. al XIX-lea). 


“Literatura tuturor națiilor s-au început cu poezia, pentru că aceasta este fiica 
simțirei, ce în inima omului mai timpuriu să dişteaptă de câtu-i giudecata 
mintei sale”. 

Gh. Asachi, Despre literatură [1829] 


> Cum argumentează Asachi, în citatul de mai sus, primatul istoric al 
poeziei? 


p Prin ideea că poezia, fiind legată de emoții, s-a putut dezvolta mai de 
timpuriu faţă de alte tipuri de scrieri, bazate pe aportul rațiunii (“giudecata 
mintei”). 


“Poezie sau TTOino!€ [“poiesis”, n. n.] va să zică facere, creaţie. Creatorul a 
toate, Dumnezeu, este primul şi a-tot-potentul poet. Creaţia sau poezia sa 
este universul întreg. 

Poezia cea mai sublimă şi veră este aceea ce se exprimă prin fapte. 
Dumnezeu prin fapte şi-a exprimat şi îşi exprimă cugetările. O parte oarecare 
din acea putere creatoare s-a dat şi omului şi nu se manifestă decât prin 
faptele lui. Poezia lui Michel-Agel [Michelangelo, n. n.] se manifestă prin 
arhitectură, sculptură şi pictură, a lui Rafael şi a altora prin pictură, a lui 
Bethowen [Beethoven, n. n.] şi altora prin muzică, a lui Moyse [Moise, n. n.], 
Homer şi a altor poeți prin cuvânt. 

Sunt poeţi a căror putere creatoare se manifestă nu prin vorbe, ci prin fapte. 
[...] Cel mai mare poet din secolul nostru în arta militară stete Napoleon l. [...] 
De astă dată lăsăm poezia în genere şi venim la poezia în speție, la poezia 
exprimată prin vorbă sau cuvânt; şi aceasta poate prea bine a se exprima şi 
în proză, fără a fi adică cântată pe oarecare măsură. Când însă poetul 

voieşte a-şi cânta creaţiunile sale, atunci este nevoit a ținea, ca şi în muzică, 
o măsură sau un tact, şi iată începutul metricei sau al versificaţiei.” 
lon Heliade Rădulescu, Versificaţie [1868] 


p Ce sensuri ale termenului de “poezie” diferenţiază Heliade? 


p Poezia “în genere”, însemnând creaţie (divină sau umană) “ce se exprimă 
prin fapte” şi “în speţie”, creaţie “prin vorbă sau cuvânt”, în versuri sau în 
proză. De notat că Heliade argumentează necesitatea versificaţiei prin 
asocierea cu muzica (texte ce urmează să fie cântate sau recitate). Atât prin 
origine, cât şi prin structură, poezia versificată a fost asociată multă vreme 
mai degrabă cu oralitatea decât cu scrisul (vezi Marino 1), sustrăgându-se şi 
în acest fel conceptului tradițional, umanist, enciclopedic sau filologic de 


“literatură” şi permiţând ulterior specializarea acestuia cu sensul de “creaţie 
artistică cu ajutorul cuvintelor”. 


> Totodată, sub influența ideologieii romantice, se produce o redefinire 
radicală a noţiunii de “poet'. Acesta nu mai este perceput doar din 
perspectiva exercitării abilităţilor lui scriitoriceşti, ca “autor de versuri”. 
Poetul începe să fie considerat o natură umană aparte: sensibil, 
imaginativ, visător, contemplativ, înclinat către melancolie şi nostalgie, 
desprins de existența “prozaică” a oamenilor de rând, altruist, idealist, 
inocent sau chiar naiv. El este investit cu roluri deosebit de însemnate 
între semeni. Pentru glorificarea posturii de poet sunt readuse în 
actualitate atributele sale mitologice, de legiuitor, profet sau erou 
civilizator. 


“Şi dacă prin poet înțelegem pe omul care are simţul a ce este mare şi 
frumos, a cărui inimă bate la orice faptă nobilă şi patriotică, la orice 
cugetare înaltă şi care respinge de la dânsul orice nu este demn şi curat, 
putem zice că el era cu adevărat poet.” 


lon Ghica despre lon Câmpineanu, în Opere, vol. |, Bucureşti, Editura pentru Literatură, 1967, p. 


421 


1.2.4. Pentru un concept specific de “literatură” 

În a doua jumătate a sec. al XIX-lea, conceptul de “literatură” suferă o 

transformare profundă în cultura română. La această redefinire modernă a 

termenului contribuie decisiv poziția societăţii ieşene Junimea, în special 

activitatea de critic literar şi de îndrumător cultural a lui Titu Maiorescu. 

În concepția lui Maiorescu, “literatura” capătă un sens specializat, de creație 

artistică realizată prin limbaj (cuvinte). 

Redefinirea propusă de Maiorescu se realizează prin: 

1. repoziţionarea “literaturii” în contextul larg al culturii 

> “literatura” nu mai e asociată cu erudiţia, spiritul enciclopedic, disciplinele 
umaniste sau filologia, devenind o parte componentă a sistemului artelor, 
alături de muzică, pictură, arhitectură etc.; specificul literaturii derivă, în 
acest sens, din materialul pe care îl foloseşte: cuvântul; 

a 


repoziționarea “literaturii” în contextul valorilor 

> între valorile fundamentale — de exemplu: adevărul, binele şi frumosul — 
literatura are ca element definitoriu realizarea frumosului; 

redefinirea finalităților literaturii 

> prin realizarea frumosului, literatura are ca finalitate plăcerea estetică, a 
cărei valoare paradoxală stă în lipsa utilității practice (eliberarea de 
egoism, de presiunea intereselor imediate ale traiului zilnic etc.); 
redefinirea unghiului de abordare a literaturii 

> considerată ca fiind una dintre arte, literatura trebuie abordată din 
perspectivă estetică; numai pe baza principiilor estetice generale poate fi 
judecată valoarea scrierilor literare individuale. 


pa 


> 


> 


>» 


p Arată care dintre repoziționările noţiunii de “literatură” enumerate mai sus 
este ilustrată de către fiecare dintre următoarele citate din O cercetare critică 
asupra poeziei române de la 1867 de Titu Maiorescu. 


a. “Poezia, ca toate artele, este chemată să exprime frumosul; în 
deosebire de ştiinţă, care se ocupă de adevăr. Cea dintâi şi cea mai mare 
diferență între adevăr şi frumos este că adevărul cuprinde numai idei, pe 
când frumosul cuprinde idei manifestate în formă sensibilă.” 
Titu Maiorescu, O cercetare critică asupra poeziei române de la 1867, în Opere, vol. |, Bucureşti, 
Ed. Minerva, 1978, p. 9 


b. “Este dar o condiţiune elementară a fiecărei lucrări artistice de a avea 
un material în care sau prin care să-şi realizeze obiectul. Astfel, sculptura îşi 
taie ideea în lemn sau în piatră, pictura şi-o exprimă prin culori, muzica prin 
sonuri. Numai poezia (şi aici vedem prima ei distingere de celelalte arte) nu 
află în lumea fizică un material gata pentru scopurile ei. Căci cuvintele auzite 
nu sunt material, ci numai organ de comunicare. Cine aude silabele unei 
poezii sanscrite fără a înțelege limba sanscrită, deşi poate primi o idee vagă 
de ritmul şi de eufonia cuvintelor, totuş nu are impresia proprie a lucrării de 
artă [...]” 

idem 


C. ...] Poezia este un product de lux al vieței intelectuale, une noble 
inutilite, cum a zis aşa de bine Mme de Staël. Ea nu aduce mulțimii nici un 
folos astfel de palpabil încât să o atragă de la sine din motivul unui interes 
egoist; ea există pentru noi numai întru cât ne poate atrage şi interesa prin 
plăcerea estetică.” 


ibidem, p. 30 
d. “Aceste adevăruri le-am demonstrat pe cât se poate demonstra în 
materie estetică, atât prin cercetări teoretice, cât şi prin experiența din 


exemple. 

Scopul lor nu este şi nu poate fi de a produce poeti; niciodată estetica 
nu a creat frumosul, precum niciodată logica nu a creat adevărul. Dar scopul 
lor este de a ne feri de mediocritătile care, fără nici o chemare interioară, 
pretind a fi poeti, şi acest scop îl poate atinge estetica. Căci asemenea 
discipline au două mari foloase: 

Ele îndeamnă întâi pe acela care are talentul înnăscut, să se 
perfecționeze în arta sa, deşteptându-i atenţia asupra multor particularități 
importante, pe care le-ar fi trecut cu vederea. 

Ele contribuie, al doilea, să dea publicului o măsură mai sigură pentru 
a deosebi adevărul de eroare şi frumosul de urât.” 

ibidem, pp. 67-68 


>*a-2;b-1;c-3;d-4. 


> Studiul lui Maiorescu este dedicat în particular poeziei, în sens restrâns 
(scrieri artistice în versuri). Totuşi Maiorescu pare a avea în vedere faptul că 
principiile pe care le enunţă sunt aplicabile şi celorlalte scrieri cu finalitate 
estetică. Arată în ce fel poate fi interpretată opoziția poezie — proză, aşa cum 
este ea formulată în citatul de mai jos, din aceeaşi lucrare maioresciană. 


“Prima condiţiune dar, o condiţiune materială sau mehanică, pentru ca 
să existe o poezie în genere, fie epică, fie lirică, fie dramatică, este: ca să 
deştepte prin cuvintele ei imagini sensibile în fantezia auditoriului, şi tocmai 
prin aceasta poezia se deosebeşte de proză ca un gen aparte, cu propria 
rațiune de a fi. Cuvântul prozaic este chemat a-mi da noțiuni, însă aceste 
noțiuni sunt abstracte, logice, desmaterializate, şi pot astfel constitui un 
adevăr şi o ştiinţă, dar niciodată o artă şi o operă frumoasă.” 

Titu Maiorescu, op. cit., p. 10 


>» 


p “poezie” = scriere estetică, “proză” = scriere ştiinţifică, utilitară 


1.2.5. “Literatura” ca mod de a folosi limbajul 

> În sec. XX câştigă teren concepțiile potrivit cărora scrierile literare sunt 


văzute ca “fapte de limbă” cu caracteristici aparte, iar “literatura” este 
echivalată cu un mod distinct de a utiliza cuvintele, limbajul. 


> Această tendinţă este susţinută de evoluţia contemporană a creației 
literare pe de o parte, pe de cealaltă parte de evoluţia mijloacelor de 
investigare a literaturii. 


> Înnoirile radicale ale creaţiei, în special în poezie, în cadrul 
modernismului şi al avangardelor (futurism, dadaism, constructivism, 
suprarealism etc.) aduc o libertate fără precedent în exploatarea 
valenţelor limbajului de către scriitori, astfel încât producţiile literare ale 
acestora contrastează frapant şi adesea contrariant cu formele de 
întrebuințare a limbii în orice alte contexte (în comunicarea curentă, în 
presă, în textele ştiinţifice, administrative, religioase ş.a.m.d.). 


> Fundamentele studiului literaturii sunt preluate treptat dinspre estetică, 
disciplină generală, cu caracter filozofic, a frumosului şi a artelor, către 
ştiinţele limbajului şi ale comunicării, stilistica şi lingvistica. 


> O teorie în acest sens a specificului literar schițează Tudor Vianu în 
studiul introductiv la Arta prozatorilor români [1941], Dubla intenţie a 
limbajului şi problema stilului. 

e Vianu distinge 
două “intenții” 
fundamentale în 
comunicare, una 
“reflexivă” şi cealaltă 
“tranzitivă”. 

e Limbajul reflexiv 
este orientat către 
polul subiectiv al 
comunicării, cel 
tranzitiv către polul 
obiectiv. 


e Cele două intenții 
ale limbajului se află 
“într-un raport de 
inversă 
proporționalitate”. 


e Cele două intenții 
ale limbajului se află 
însă totodată “într-un 
raport de cooperare”: 
niciuna nu o poate 
disloca de tot pe 
cealaltă, decât în 


cazuri extreme. 


e Definitorie pentru 
creaţia beletristică 
rămâne însă intenţia 
reflexivă, pentru că 
aceasta dă amprenta 
subiectivității, a 
individualităţii şi a 
originalității proprii 
operei artistice. 

> “Cine vorbeşte, o face pentru a-şi împărtăşi gândurile, 


sentimentele şi reprezentările, dorințele sau hotărârile, dar [...] 
în acelaşi timp comunicările sale năzuiesc să atingă o sferă 
anumită a semenilor care întrebuințează acelaşi sistem de 
simboluri lingvistice. Cine vorbeşte «comunică» şi «se 
comunică». O face pentru alţii şi o face pentru el. În limbaj se 
eliberează o stare sufletească individuală şi se organizează 
un raport social. Considerat în dubla sa intenţie, se poate 
spune că faptul lingvistic este în aceeaşi vreme «reflexiv» şi 
«tranzitiv». 


“Cu cât o manifestare lingvistică este menită să atingă un cerc 
omenesc mai larg, cu cât creşte valoarea ei «tranzitivă», cu 
atât scade valoarea ei «reflexivă», cu atât se împuţinează şi 
păleşte reflexul vieţii interioare care a produs-o.” 


“Poate că printre faptele lingvistice, numai ecuatiile 
matematice şi legile ştiinţifice sunt acelea în care 
tranzitivitatea domină în chip absolut.” 

“Desigur, o expresie lingvistică în care puterea de a se 
transmite este anulată nu poate fi judecată nici în virtutea ei 
de a reflecta fondul subiectiv al vorbitorului.” 


“Sunt obscuri autorii care dorind să se exprime cât mai 
complet şi mai profund nu mai ajung să comunice cu alții. 
Dimpotrivă, preocuparea  scritorului de a se face înţeles, 
creşterea intenției sale de a transmite, îl împinge adeseori 
către superticialitate şi convenţionalism. Expresia literară este 
pândită astfel de două primejdii, decurgând din natura însăşi 
a limbajului. Cu aceeaşi dreptate se poate spune că expresia 
literară se organizează pe linia de demarcaţie a celor două 
intenții ale limbii. Opera literară reprezintă o grupare de fapte 
lingvistice reflexive prinse în pasta şi purtate de valul 
expresiilor tranzitive ale limbii.” 


“Ceea ce vom numi «stilul» unui scriitor va fi ansamblul 
notaţiilor pe care el le adaugă expresiilor sale tranzitive şi prin 
care comunicarea sa dobândeşte un fel de a fi subiectiv, 
împreună cu interesul ei propriu-zis artistic. Îmbogăţite cu 
aceste adaosuri, expresiile limbii ne introduc în intimitatea 
unei individualităţi, într-o sferă proprie de a resimti lumea şi 
viața. Stilul este aşadar expresia unei individualități.” 
Tudor Vianu, Dubla intenţie a limbajului şi problema stilului, 
în Arta prozatorilor români, vol. |, Bucureşti, Editura pentru Literatură, 
1966, pp. 11-19 

> TEMĂ DE REFLECȚIE Referindu-se la fapte de limbă cu un grad înalt de 
reflexivitate, Vianu face trimitere la evoluţii contemporane în literatură, 
invocând cazul poeziei suprarealiste şi fenomenul mai general al 
“obscurităţii” în literatură. Ce opere cunoscute crezi că ar putea exemplifica 
afirmaţiile cercetătorului, citate în continuare? Din ce epocă provin acestea şi 
căror orientări aparțin? 


“De altfel, în mod foarte general se poate spune că obscuritatea în literatură 
este un efect al desocializării expresiei prin concentrarea exclusivă a 
vorbitorului către procesul său subiectiv. Una din cauzele obscurității în 
literatură este coborârea în adâncimi care îl lipseşte pe vorbitor de puterea 
de a transmite.” 

Tudor Vianu, op. cit., p. 16 

TEST DE AUTOEVALUARE 1.2. 
1. Explică pe scurt relaţia dintre creaţia literară şi studiul retoricii în diverse epoci istorice. 


.. Defineşte sensul instituţional al termenului “literatură”, ilustrându-l printr-un enunţ. 


. Care este etimologia termenului “literatură”? 


na 


. Arată care este sensul termenului de “literatură” în sintagma “literatură de specialitate”. 


. Dă două exemple de arte liberale şi un exemplu de studii umaniste. 
„ Când începe să fie folosit termenul de “literatură” în limba română? 
. Care este concepţia despre literatură a lui Asachi şi Heliade Rădulescu? 


„. Sub ce aspecte redefineşte Maiorescu noţiunea de “literatură” în cultura română? 


„ Ce scriitori sunt “obscuri”, din punctul de vedere al lui Vianu? 


Se acordă câte 1 punct pentru fiecare rezolvare corectă; 1 punct din oficiu 

1.3. LITERATURA CA FORMĂ DE COMUNICARE. STUDIUL RECEPTĂRII 
I LECTURII LITERARE 


1.3.1. Factorii constitutivi şi funcțiile comunicării 


Literatura poate fi privită şi ca o formă de comunicare verbală. 


De regulă, comunicarea este înțeleasă ca transmitere de informații, însă ea 


poate avea forme şi finalităţi dintre cele mai variate. 


pb Dă câte un exemplu de forme de comunicare cu următoarele finalități: 
influențarea opiniei auditoriului; 

determinarea destinatarului de a acţiona într-un anume fel; 

stabilirea unui contact social între partenerii de comunicare; 
divertisment; 

demonstrarea unei anumite capacităţi a vorbitorului; 

exprimarea unei atitudini față de interlocutor. 


I-a 


»> De ex.: a. pledoaria unui avocat; b. o cerere în căsătorie; c. conversaţia 
cu o persoană necunoscută; d. istorisirea de bancuri şi anecdote; e. 
răspunsurile unui elev la lecție; f. blestemul, înjurătura. 


Comunicarea literară cuprinde toţi factorii constitutivi care apar în general în 


comunicare. 
Structura comunicării a fost CONTEXT 
descrisă în diverse moduri. Una 
dintre schemele cele mai MESAJ 


cunoscute şi mai des folosite a 
fost elaborată de către lingvistul 
Roman Jakobson. Fiecăruia 
dintre aceşti factori constitutivi îi 
corespunde, în concepția lui 
Jakobson, câte una dintre CONTACT 
funcțiile fundamentale ale 
comunicării. COD 
Roman Jakobson, Lingvistică şi 
poetică. Aprecieri retrospective şi 
considerații de perspectivă, trad. 
Mihai Nasta, în Probleme de 2 
stilistică, Bucureşti, Ed. Ştiinţifică, FUNCTIA POETICA 
1964, p.88 


TRANSMIȚĂTOR DESTINATAR 


FUNCȚIA REFERENȚIALĂ 


FUNCȚIA EMOTIVĂ FUNCȚIA CONATIVĂ 


FUNCȚIA FATICĂ 
FUNCȚIA METALINGVISTICĂ 

transmițător (sau emiţător): cel care se 
adresează cuiva, care produce / emite / 
transmite un mesaj 

contact: mediul material de transmitere a 
mesajului (voce, scris, semnale luminoase 
etc.) sau legătura psihologică dintre 
transmiţător şi destinatar 

cod: sistem de semne şi de reguli de 
folosire a acestora, cunoscut, total sau 
parțial, atât de către transmiţător cât şi de 
către destinatar (limba germană, sistemul 
Morse etc.) 

mesaj: ceea ce se transmite (un text, o 
emisie de semnale luminoase, un gest etc.) 


context (sau referent): la ce se referă 
mesajul (un eveniment recent, asamblarea 
unui aparat, un fenomen natural etc.) 
destinatar (sau receptor): cel căruia i se 
adresează transmiţătorul, care receptează / 
căruia îi e destinat un mesaj 

funcția  emotivă: evidențierea stărilor 
interne ale emițătorului 


funcția  fatică: controlul canalului de 
comunicare, asigurarea bunei derulări a 
comunicării 


funcția  metalingvistică: asigurarea că 
partenerii de comunicare deţin şi utilizează 
corect acelaşi cod 


funcția poetică: centrarea pe forma 


mesajului, pe modul în care acesta e 
structurat 
funcția  referenţială: transmiterea de 


informaţii despre ceva anume 


funcția conativă (sau persuasivă sau 
retorică): intenţia de a influența receptorul 
prin intermediul mesajului transmis 


“Potrivit concepției lui Jakobson, cele şase funcţii pe care el le-a definit 
coexistă practic în orice comunicare. Diferită numai de la caz la caz este 
ierarhia lor de importanță, stratificarea rezultată constituind un criteriu de 
clasificare a evenimentelor verbale. În această ordine de idei, el subliniază 
că: «Deşi distingem şase aspecte fundamentale ale limbii, am putea totuşi cu 
greu să găsim mesaje verbale care să îndeplinească numai o funcţie. 
Diversitatea constă nu în monopolul uneia dintre aceste câteva funcții, ci în 
ordinea ierarhică diferită a funcţiilor. Structura verbală a unui mesaj depinde, 
în primul rând, de funcţia predominantă.» “ 

Mihai Dinu, Comunicarea, Bucureşti, Editura Ştiinţifică, 1997, p. 98 


1.3.2. Aspecte specifice ale comunicării literare 


Comunicarea literară are însă şi particularități distinctive. Diferenţierea vine 
din faptul că, în literatură, comunicarea îndeplineşte funcţii distincte şi 
îmbracă forme specifice. 

Abaterea de la normele generale ale comunicării este uneori atât de 
frapantă, încât literatura a putut fi deopotrivă înțeleasă ca o formă de 


“noncomunicare”. 


p Particularizează schema generală a comunicării pentru cazul comunicării 


literare. 


> Transmiţător autor, scriitor, poet, prozator, romancier, dramaturg 


Contact carte tipărită, manuscris, text în format electronic, recitare 
Cod limba în care a fost scris (compus) un text literar 
Mesaj opera literară, totalitatea semnificaţiilor acesteia 

Context lumea înfăţişată într-un text literar 
Destinatar public, cititor, ascultător 


Caracterul atipic al comunicării literare în raport cu normele generale vizează 


toţi factorii constitutivi ai comunicării. 


Transmițătorul - poate fi colectiv, ca în cazul creaţiilor populare, mai rar şi în cazul 
(autorul) creaţiilor culte; 
- poate fi necunoscut sau îşi poate ascunde identitatea, fără ca acest 
lucru să perturbe substanţial receptarea; 
- autorul îşi poate construi o falsă identitate în interiorul mesajului (de 
ex., ca narator sau ca eu liric); 


Contactul - este foarte adesea incert, relaţia psihologică dintre transmiţător 
(autor) şi destinatar (public) fiind ambiguă (cui se adresează de fapt 
scriitorul? ce aşteptări are de la cititorii săi? etc.); 

- operele literare putând avea o existenţă publică îndelungată, contactul 
devine cu atât mai problematic cu cât creşte distanța în timp între 
momentul scrierii şi cel al receptării; 


Codul - în creațiile literare, limbajul este folosit în forme specifice, care 
contrastează frecvent cu uzul general al limbii (de. ex.: organizarea 
prozodică, încălcarea deliberată a normelor gramaticale etc.); 

- în literatură, folosirea limbajului este particularizată în raport cu o serie 
de factori specifici: gen literar (de ex. stilul “înalt” în tragedie şi stilul 
“jos” în comedie), epocă sau curent literar (de ex. expresiile cu 
valoare sinestezică, de asociere a mai multor senzații diferite, în 
poezia simbolistă, eliminarea structurilor predicative în poezia 
avangardistă etc.), de autor (de ex. funcţiile metaforei în poezia lui 
Blaga, oralitatea în opera lui Creangă etc.) sau chiar de operă (de ex. 
absența metaforei în ciclul La lilieci de Marin Sorescu, amestecul 
registrelor stilistice şi al formelor lingvistice din epoci diferite în 
Levantul lui Mircea Cărtărescu etc.); 


Mesajul - are adesea un grad ridicat de indeterminare (semnificaţiile textului 
literar sunt interpretate diferit de către cititori diferiţi); 
- sensul poate fi complet suprimat (de ex. în unele scrieri avangardiste); 


Contextul - prin natura lor ficțională, scrierile literare nu se referă la lumea reală, 
(referentul) ci la lumi (Situaţii, evenimente, personaje etc.) imaginate de către 
autor; 


- pentru a-şi construi lumile imaginare, scriitorii fac adesea uz de 
elemente ale lumii reale (de ex. denumiri de locuri geografice, referiri 
la evenimente istorice etc.); 


Destinatarul  - spre deosebire de majoritatea formelor uzuale de comunicare, 
(receptorul) scrierile literare se adresează unui public parţial sau chiar total 
necunoscut; 


- scriitorii pot construi, în scrierile lor, un destinatar aparent (naratar, 
real sau fictiv), deşi creaţiile respective se adresează, în fapt, unui 
public mai larg (de ex. în literatura epistolară); 

- datorită gradului ridicat de indeterminare, destinatarul are adesea un 

rol extrem de important în clarificarea mesajului, libertatea 
interpretativă conferită cititorului punându-l pe acesta în poziţia de 
“partener” al autorului. 


> Ce particularități ale comunicării literare sunt ilustrate prin citatele 
următoare? 
a. “Ziceţi-mi Ismael. În urmă cu câţiva ani — n-are importanță când anume — 
rămânând cu punga aproape goală, sau chiar lefter de tot, şi nemaigăsind 
nimic deosebit care să mă intereseze pe uscat, mi-a venit ideea să mă vântur 
nițeluş pe mare, pentru a vedea partea apoasă a lumii.” 
începutul romanului lui Herman Melville, Moby Dick, trad. Petre Solomon 


b. “Cântă, zeiță, mânia ce-aprinse pe-Ahil Peleianul” 


primul vers din /liada lui Homer, trad. G. Murnu 


c. “Vântul e pătrat invers 50 lei util gazometru 
interstițiul cheamă hornar pentru esofag 
ein zwei pentru sept huit dieci 
temperament scafandrier în portfeuille 
sistem nervos apoteoză eu bumbac 
omletă confecţionează clorofilă castrat 
acul de siguranță uşa s-a închis în 
inima cu acetilen îmi e foame îmi 
e întuneric îmi e dicționar telefonul 
cu barbă cochilia desface sonerii 
almanah strada.” 
Ilarie Voronca, Hidrofil 


d. “Primăvară... 
O pictură parfumată cu vibrări de violet.” 

G. Bacovia, Nervi de primăvară 
e.“  - Nu mi-ar fi ciudă, încaltea, când ai fi şi tu ceva şi de te miri unde, îmi 
zice cugetul meu, dar aşa, un bot cu ochi ce te găseşti, o bucată de humă 
însuflețită din sat de la noi, şi nu te lasă inima să taci; asurzeşti lumea cu 
țărăniile tale! 

- Nu mă lasă, vezi bine, cugete, căci şi eu sunt om din doi oameni; şi 
satul Humuleştii, în care m-am trezit, nu-i un sat lăturalnic, mocnit şi lipsit de 
priveliştea lumii, ca alte sate; şi locurile care încunjură satul nostru încă-s 
vrednice de amintire.” 

lon Creangă, Amintiri din copilărie 


f. “Se curmă la jumătate însă cântul, că în zare 
Puşcătură se aude, focuri-focuri bate-n mare 
Şi se-nalță din tufişuri... ce?moroi sau pricolici? 
Nu, e om ce suie-n aer, atârnat de trei elici! 
Cu aripe ca un şoarec sburător, de cherestea, 
Către ceata-nmărmurită iată, mări, că sosea: 
Leonidas e, bărboiul la genuche îi ajunge, 
Anteriu poartă pre sine, iminei cu boturi lunge, 
Brâu dă lefegiu, da-n locul dă jungher şi dă pistoale 
Are pile, şurubelniţi şi burghie cu spirale.” 

Mircea Cărtărescu, Levantul 

g. “Din ceas, dedus adâncul acestei calme creste, 
Intrată prin oglindă în mântuit azur, 
Tăind pe lunecarea cirezilor agreste, 
În grupurile apei, un joc secund, mai pur.” 
lon Barbu, Din ceas, dedus..., prima strofă 


h. “Cică nişte cronicari 
Duceau lipsă de şalvari. 
Şi-au rugat pe Rapaport 
Să le dea un paşaport. 
Rapaport cel drăgălaş 
Juca un carambolaj, 
Neştiind că-Aristotel 

Nu văzuse ostropel. 
«Galileu! O, Galileu! 
Strigă el atunci mereu — 
Nu mai trage de urechi 
Ale tale ghete vechi.» 
Galileu scoate-o sinteză 
Din redingota franceză, 
Şi exclamă: «Sarafoff, 
Serveşte-te de cartof!» 


MORALĂ 
Pelicanul sau babita.” 
Urmuz, Cronicari. Fabulă 


i. “Din şoseaua ce vine de la Cârlibaba, întovărăşind Someşul când în 
dreapta, când în stânga, până la Cluj şi chiar mai departe, se desprinde un 
drum alb mai sus de Armada, trece râul peste podul bătrân de lemn, acoperit 
cu şindrilă mucegăită, spintecă satul Jidovița şi aleargă spre Bistriţa, unde se 
pierde în cealaltă şosea naţională care coboară din Bucovina prin 
trecătoarea Bârgăului.” 

Liviu Rebreanu, începutul romanului /on 


j. “Iubite amice, 
În mai multe rânduri am apucat condeiul cu gândul să-ți spui o istorie; dar m- 
am tot oprit dinaintea temerii că ai obiceiul să arăţi scrisorile mele lui 
Negruzzi [lacob Negruzzi, redactor şef al revistei “Convorbiri literare”, n. n.]; 
şi el, ca unul ce se află în capul unei publicațiuni când pune mâna pe ceva 
scris şi trămis de tine, îl şi tipăreşte.” 

lon Ghica, începutul scrisorii XV. Teodoros, din Scrisori către V. Alecsandri 


p a. construirea unei false identități a autorului (narator); b. distanţa în timp 
între producerea şi receptarea textului; c. violentarea regulilor generale de 
folosire a limbajului; d. particularităţi stilistice ale unui curent literar; e. 
particularităţi ale stilului unui scriitor; f. particularităţi stilistice ale unei scrieri; 
g. grad ridicat de indeterminare a mesajului; h. absenţa sensului mesajului; i. 
îmbinarea de realitate şi ficţiune; j. construirea unui destinatar aparent al 
mesajului (naratar) 

Stu 


Y y V 


diul literaturii se focalizează de regulă asupra uneia dintre componentele 
enumerate ale comunicării literare. Astfel rezultă diverse unghiuri de 


abordare complementare: 


focalizare asupra autorului şi a producerii textelor 
studiul relaţiei dintre viața şi opera scriitorilor (biografismul) 
studiul procesului de producere a scrierilor literare (psihologia creației) 
reconstituirea semnificaţiilor operei intenţionate de către autor (abordare 
hermeneutică tradiţională) 
focalizare asupra contactului 
studiul editării, al difuzării şi al circulaţiei textelor literare 
focalizare asupra codului 
studiul modalităţilor de folosire a limbajului (stilistica) 
focalizare asupra mesajului 
analiza structurală a mesajului (formalism, structuralism) 
focalizare asupra contextului 
studiul relaţiei dintre text şi realitate (teoriile imitației, ale reprezentării, ale 
ficționalității) 
focalizare asupra receptorului şi a receptării / lecturii 
teorii ale receptării 


studiul empiric al receptării / lecturii 


1.3.3. Receptare şi lectură 


Termenii de 
“receptare” şi de 


“lectură 
folosiți sinonimic. 


> “Receptare” poate avea un sens mai cuprinzător decât 
“lectură”, termenul din urmă desemnând doar contactul cu 


sunt adesea texte scrise, pe când cel dintâi se referă şi la texte transmise 


oral. 


Există însă o serie de > Lectura vizează prioritar procesul de parcurgere, descifrare şi 
particularități care valorizare a unui text, pe când receptarea vizează prioritar 
conduc la diferenţierea rezultatele acestui proces (semnificaţiile atribuite de către 


lor semantică, în 


cititor unui text după încheierea lecturii, aprecierile asupra 


funcție de contextul în textelor citite, ceea ce rămân, în timp, în conştiinţa cititorilor 


care apar. 


de pe urma experienţelor de lectură etc.). 


“Prin urmare, noțiunea de «lectură» privilegiază ceea ce textul conţine, pe 
când noțiunea de «receptare» - ceea ce subiectul reţine, potrivit personalității 
sale şi circumstanțelor.” 


Paul Cornea, Introducere în teoria lecturii, p. 16 

1.3.4. Premise ale studiului receptării / lecturii 


În ultimele decenii, abordarea literaturii din unghiul receptării / lecturii literare 
a stârnit un interes tot mai larg. 
Condiţiile care au favorizat interesul pentru cititor şi receptare se întrezăresc 


în: 


e conjunctura social- 
politică de la finele anilor 
'60 încoace 


e evoluția studiilor 
literare, ajunse la un 
moment de impas 


e mutațiile survenite în 
literatură 


> Preocupările pentru cititori şi lectură au fost stimulate de un 
context de masivă democratizare politică şi emancipare 
socială în lumea occidentală de după cel de al doilea 
război mondial. 


“Poziţiile  axiologice burgheze tradiționale ca orientarea 
autoritară către performanță, prețuirea  recompenselor 
materiale, mentalitățile de ascensiune socială şi carierism sunt 
în declin; de asemenea, accentuarea liniştii şi a ordinii etc. În 
locul acestora s-au extins o gândire egalitară înrădăcinată în 
stilul de viață, o nevoie de autonomie individuală, o prețuire a 
sensibilităţii şi a experienţei personale”. 

Walter Reese, Literarische Rezeption, 1980 


> Unghiurile de abordare dominante până în această etapă 
(din perspectiva mesajului, a codului, a contextului şi a 
creaţiei literare) îşi pierd în bună măsură credibilitatea. 

> Răsturnarea ierarhiilor valorice îşi lasă apăsat amprenta în 
domeniul educației (în învățământ), unde, în detrimentul 
modelelor autoritare, câştigă teren norme democratice. 

> Studiul receptării e stimulat de nevoia de reevaluare a 
valorilor “oficiale” ale istoriei literare, supuse unei presiuni 
contestatare crescânde. 


> Sunt de menţionat sub acest aspect: succesul literaturii 
documentare, implicarea publicului în desfăşurarea 
spectacolului dramatic, intensificarea preocupării pentru 
reacția cititorului în roman, perturbările survenite în 
ierarhizarea tradițională a diverselor tipuri de literatură, 
ducând la transgresarea granițelor dintre nivele, dintre 
“literatura înaltă”, “literatura de divertisment” şi “literatura de 
colportaj. 


e modificările apărute în > Are loc o creştere spectaculoasă şi o diferenţiere tot mai 


componența publicului 
cititor 


pronunţată a categoriilor de consumatori de literatură. 


> În România, interesul pentru abordarea literaturii din unghiul receptării / 
lecturii s-a resimţit mult mai slab şi cu întârziere. Cum explici acest lucru? 


»> Datorită diferenţelor evidente, până în 1990, în ce priveşte situaţia social- 
politică, orientarea educaţiei (a învățământului); “reevaluarea” valorilor 
estetice s-a petrecut forțat, independent de cititori, imediat după război (anii 
'50), pe baza unor considerente politice şi ideologice, astfel încât, în perioada 
următoare (începând din anii '60), se derulează un îndelung proces de 
revenire la “modelele” consfinţite, din perioada interbelică şi din epoca 

marilor clasici; în această conjunctură, predomină până în anii '80 abordările 
centrate pe mesaj, care par să prezinte o garanţie pentru păstrarea statutului 
autonom al literaturii în raport cu presiunile politice ale dictaturii comuniste. 


1.3.5. Direcţii în cercetarea receptării / lecturii literare 


Numeroasele orientări în studiul receptării / lecturii literare apărute în ultimele 


decenii pot fi grupate în funcţie de o serie de criterii de referinţă. 


diacronic — privit în 
succesiune, în 
desfăşurare temporală 
sincronic — privit în 
simultaneitate 


Paul Cornea distinge 
următoarele tipuri 
principale de cititori în 
studiul receptării / lecturii: 
e Lectorul “alter ego” 
— reprezentat de însuşi 
autorul, în ipostaza celui 
dintâi cititor al textului pe 
care îl produce; 

e Lectorul vizat 
(destinatarul) — cel 
căruia îi este adresat 
nemijlocit un text; 

e Lectorul prezumtiv — 
cel pe care autorul şi l-ar 
dori, fără a-l cunoaşte, ca 
cititor optim al scrierii 
sale; 

e Lectorul virtual (sau 
implicit, abstract, 
model) — modul de 
lectură a unui text 
solicitat / predeterminat 
de textul respectiv; 

e  Lectorul înscris — 
personaj al unei scrieri 
literare, căruia i se 
atribuie rolul de cititor 


Abordare diacronică sau sincronică 


> Abordarea diacronică investighează modificările în timp ale 


aşteptărilor / preferințelor / deprinderilor de lectură ale 
cititorilor în raport cu evoluţia producţiei literare. 

Tot din perspectivă diacronică pot fi studiate modificările 
survenite în timp în receptarea unui text, în raport cu 
evoluția socială / culturală etc. a societăţii din care fac parte 
cititorii respectivi. 

O formă specială, deseori utilizată, a acestui tip de demers, 
este cea a studiilor de caz care investighează receptarea 
critică (de către criticii literari) a unui text sau a operei unui 
scriitor de-a lungul timpului. 

Abordarea sincronică vizează fie aspecte generale, care nu 
se modifică în timp, ale receptării, fie aspecte caracteristice 
pentru un anumit moment istoric. 


Abordarea centrată pe text şi abordarea centrată pe cititor 
Cele două abordări diferă în primul rând prin tipul de cititor 
avut în vedere. 

Bazându-se prioritar pe analiza creațiilor literare din unghiul 
reacţiilor şi al mecanismelor de lectură şi de intepretare pe 
care acestea ar trebui sau ar putea să le suscite, abordările 
centrate pe text operează cu un lector posibil, ipotetic. 
“Lectorul vizat” al scrierilor literare desemnează de regulă 
tipuri de cititori avute în vedere de scriitor (în special în 
cazul scrierilor care se adresează unor categorii definite de 
public sau vizează forme specifice de lectură — de ex.: 
literatură pentru copii, literatură de divertisment etc.). 
“Lectorul prezumtiv” (denumit uneori şi lector ideal) şi 
“lectorul virtual” au adesea caracter normativ (din 
perspectiva autorului sau a analistului operei). 

“Lectorul virtual” nu reprezintă o persoană, ci un construct 
teoretic, vizând strategiile optime de lectură a diverse tipuri 
de texte. 


“Cititorul Model este un ansamblu de condiţii de succes 
stabilite în mod textual, care trebuie să fie satisfăcute pentru 
ca un text să fie deplin actualizat în conţinutul său potenţial.” 


Umberto Eco, Lector in fabula, trad. Marina Spalas, Bucureşti, Ed. 


Univers, 1991, p. 95 


“Cititorul abstract funcţionează pe de o parte ca imagine a 
destinatarului presupus şi postulat de opera literară, iar pe de 


altă parte ca 

(adesea şi de editor) al 
textului respectiv sau al 
unei părți din el (de ex. 
Fred Vasilescu, cititor şi 
editor al scrisorilor lui 
Ladima în Patul lui 
Procust); 
e Lectorul real 
(empiric) — persoană 
concretă care citeşte. 
Paul Cornea, op. cit, pp. 
61-63 


concretiza sensul total într-o lectură activă.” 


Jaap Lintvelt, Punctul de vedere. Încercare de tipologie narativă, 
trad. Angela Martin, Bucureşti, Ed. Univers, 1994, p. 27 


> Abordările centrate pe cititor au în vedere lectori reali, 


persoane concrete care au citit anumite opere şi au produs 
diverse mărturii de lectură  (inventarele bibliotecilor 
personale sau publice, liste de subscripţii pentru achiziţii de 
cărţi, impresii de lectură consemnate în jurnale intime sau 
în corespondenţă, opinii literare exprimate public — recenzii, 
studii etc. — consemnări documentare despre preferinţe, 
comportament de lectură, criterii interpretative şi 
evaluative, situarea față de norme şi uzante literare curente 
etc.). 

O categorie aparte este reprezentată de receptarea 
productivă — modul în care lecturile scriitorilor îşi lasă 
amprenta asupra creaţiei acestora —, domeniu de 
investigaţie denumit şi studiul influențelor. 

Forme de receptare productivă sunt şi transpunerile 
operelor literare în alte limbaje artistice (film, spectacol 
teatral, arte plastice etc.). 

Investigarea empirică a receptării / lecturii literare face uz 
de instrumente concepute şi aplicate special pentru a 
sonda publicul contemporan şi particularităţile de lectură 
ale acestuia (de tipul chestionarelor, interviurilor, 
protocoalelor interpretative,  diferenţialului semantic, 
testelor de asociere liberă şi dirijată etc.). 


Investigarea empirică a receptării / lecturii literare poate 


avea o orientare sociologică sau psihologică. 
> Cea dintâi orientare se axează pe studiul preferințelor şi al 


comportamentelor de lectură ale unor categorii de cititori 
definite sub aspect sociologic (statut social, rang, profesie, 
nivel de educație, vârstă, sex, apartenenţa la diverse 
grupuri sociale etc.). 

Cea de a doua orientare se axează pe studiul preferințelor 
şi al comportamentelor de lectură ale unor cititori individuali 
sau ale unor categorii de cititori definite sub aspect 
psihologic (temperament, înclinații, aptitudini, afecte, 
activitate psihică subconştientă etc.). 


> Arată care dintre abordările enumerate din studiul receptării / lecturii pot fi 
utile pentru activitatea didactică în predarea literaturii şi în ce fel. 


»> Abordarea diacronică pentru explicarea fenomenelor evolutive ale 
literaturii (de ex. formarea curentelor literare, a tradiţiilor exegetice etc.) şi 
pentru studii de caz privind receptarea critică a unor scrieri sau a creației 
unor autori; abordarea sincronică pentru detectarea tendinţelor generale ale 
receptării / lecturii literare în societatea contemporană; abordarea centrată 
pe text pentru detectarea modalităţilor optime de receptare şi a eventualelor 
dificultăți de lectură; abordarea centrată pe cititor pentru detectarea 
particularităţilor clasei sau ale elevilor individuali în receptarea textelor 
literare (de ex. prin testarea preferințelor şi a deprinderilor de lectură, a 
nivelului de performanţă în lectura literară etc.). 

TEST DE AUTOEVALUARE 1.3. 


1. Arată cărora dintre funcţiile comunicării identificate de către Jakobson le corespund 
comunicarea tranzitivă şi cea reflexivă, discutate de către Tudor Vianu. 


Ce asigură diversitatea funcţională a mesajelor, în perspectiva lui Roman Jakobson? 


Mulţi scriitori au ales să-şi construiască o identitate literară distinctă, publicându-şi 
operele sub pseudonim. Dă trei exemple din literatura română. 


Ce particularităţi are literatura epistolară în ce priveşte destinatarul textelor respective? 


Care dintre termenii “receptare” şi “lectură” are un sens mai cuprinzător? 


Dă trei exemple de transformări în creaţia literară care au stimulat, în ultimele decenii 
ale secolului XX, orientarea către studiul receptării / lecturii literare. 


Ce tip de cercetare diacronică a receptării are în vedere o categorie specializată de 
lectori? 


8. In ce sens lectorul virtual este un “construct teoretic”? Explică pe scurt. 


9. Ce înseamnă “receptare productivă”? 


Se acordă câte 1 punct pentru fiecare rezolvare corectă; 1 punct din oficiu 

Lucrare de verificare 1, notată de tutore 


. Arată care sunt deosebirile dintre “înţelegere” (“comprehensiune”) şi “interpretare” (ţi se 


cere un răspuns scurt de cel mult o pagină) 
1,5 puncte 


Prezintă caracteristicile care particularizează utilizarea codului (a limbii) în 
comunicarea literară (nu e nevoie de teoretizare, ci de exemple practice pe care să le 
comentezi). 

1,5 puncte 
Explică temeiurile suprapunerii semantice dintre “literatură” şi “poezie” (folosirea 
termenului de “poezie” cu sensul de “literatură”, indiferent de gen sau organizare 
prozodică) (poţi să dai un răspuns scurt de câteva rânduri, sau unul elaborat cu 
argumente şi poziţii personale) 

1,5 puncte 


Ce teorii literare au în vedere studiul relaţiei dintre text şi realitate? 
1,5 puncte 


Explică şi comentează raporturile dintre obiectiv, subiectiv şi intersubiectiv în 
hermeneutică, cu referire specială la hermeneutica literară (redactează răspunsul pe 
două pagini). 


Ai în vedere, atunci când formulezi răspunsurile, sugestiile pe care ţi le oferă resursele 
suplimentare prezentate la sfârşitul modulului. 

Răspunsuri la testele de autoevaluare 
Test de autoevaluare 1.1. 


1. 


<o w% 


A 


. “interpreții interpreţilor” — Platon, lon 


Religioasă, literară, juridică 


2 
3 
4. “Perspectiva iepurelui” şi “perspectiva vulturului” 
5. 
6 
7 


Două: ca proces şi ca rezultat 
Hermeneutica literară 


. “În ce măsură sensul este determinat de către textul însuşi şi în ce măsură este 


determinat de către cititor” 
Interpretare efectuată pentru a fi împărtăşită şi altora 


„ Critica literară, didactica literaturii 


Test de autoevaluare 1.2. 


1. 
2. 


DO Or O 


Interferenţă (Renaștere, clasicism); respingere a retoricii de către scriitori (romantism) 
Comunitatea oamenilor de litere, cariera literară, producţia literară. “Vocaţia lui a fost 
din capul locului literatura.” 

Din lat. /ittera 

Sens bibliografic, scrierile sau tipăriturile dintr-un anumit domeniu 

Gramatica, retorica. Istoria 

În sec. al XIX-lea 

Concepţie culturală şi filologică (literatura este identificată cu studiile umaniste, 
cunoaşterea enciclopedică, tehnica scrisului în general) 

Repoziționarea “literaturii” în contextul culturii / al valorilor; redefinirea finalităților 
literaturii şi a unghiului de abordare a acesteia 

Scriitorii care, dorind să se exprime cât mai complet şi mai profund pe ei înşişi, nu mai 
reuşesc să comunice cu ceilalți. 


Test de autoevaluare 1.3. 


1. 
2. 
3. 


OPN 


Functției referențiale (comunicare tranzitivă) şi emotive (comunicare reflexivă) 

Ordinea ierarhică a funcţiilor în mesaj 

Tudor Arghezi (lon N. Theodorescu), lon Barbu (Dan Barbilian), Urmuz (Demetru Dem. 
Demetrescu-Buzău) 

În literatura epistolară figurează ca prim destinatar cel căruia îi sunt adresate scrisorile, 
destinatarul vizat de fapt fiind cititorii 

Receptare (se aplică atât în cazul textelor scrise, cât şi în cel al textelor orale) 
Succesul literaturii documentare, intensificarea preocupării pentru reacţia cititorului în 
creaţia de romane, transgresarea granițelor dintre nivelele literaturii 

Studiile de caz care investighează receptarea critică a unei opere 

El nu are existenţă fizică, ci este dedus, ca posibilitate teoretică, din lectura textelor 
Modul în care lecturile scriitorilor influențează creaţia acestora; transpunerile operelor 
literare în alte limbaje artistice (film, spectacol teatral, arte plastice etc.) 


Sugestii şi recomandări. Resurse suplimentare 


> Pentru această unitate, cu caracter preponderent teoretic, menită să te 
familiarizeze cu principalele concepte şi aspecte generale ale 
hermeneuticii literare, este recomandabil să încerci pe cont propriu noi 
aplicaţii, folosind texte din lecturile tale de până acum. De exemplu: 

e  ldentifică texte literare care să ilustreze motivele interpretării enunțate la 

exercițiul de la 7.7.5. Când interpretăm? Nevoia de interpretare a textelor, p. 

11. 

e  ldentifică texte literare în care apar şi alte modalităţi de a “provoca” 
cititorul la reflecţie interpretativă. 

e Selectează texte sau fragmente de text care să ilustreze particularităţile 
comunicării literare explicate la secțiunea 7.3.2. Aspecte specifice ale 
comunicării literare, pp. 31-33 


> Pentru a-ţi îmbogăţi şi nuanța cunoştinţele dobândite în această unitate 
poţi apela la recomandările bibliografice de mai jos. 


e Referitor la problemele abordate în secțiunea 7.7. Hermeneutică, 
interpretare. Noţiuni preliminare poţi găsi informaţii suplimentare în: 
Paul Cornea, Introducere în teoria lecturii, laşi, Polirom, 1998, pp. 142-157, 202-218 
Paul Cornea, Interpretare şi raționalitate, laşi, Polirom, 2006, pp. 15-102 şi 215-252. 
Adrian Marino, Critica ideilor literare, Cluj-Napoca, Dacia, 1974, pp. 233-255 
Jean Starobinski, Literatura — textul şi interpretul, în Textul şi interpretul, Bucureşti, 
Univers, 1985, pp. 45-61 
Pentru abordarea filozofică a hermeneuticii poţi consulta Erwin Hufnagel, Introducere în 
hermeneutică, trad. de Thomas Kleininger, Bucureşti, Univers, 1981 şi Manfred Riedel, 
Comprehensiune sau explicare? Despre teoria şi istoria ştiinţelor hermeneutice, trad. de 
Andrei Marga, Cluj-Napoca, Dacia, 1989 — ambele lecturi dificile 


e Referitor la problemele abordate în secțiunea 7.2. Conceptul de 
“literatură” poţi găsi informaţii suplimentare în: 
Paul Cornea, Introducere în teoria lecturii, cap. Textele literare, pp. 48-57 
Robert Escarpit ş. a., Literar şi social, trad. de Constantin Crişan, Bucureşti, Univers, 
1974, Definiţia termenului “literatură”, pp. 259-274 
Titu Maiorescu, O cercetare critică asupra poeziei române de la 1867, în Opere, vol |, 
Editura Minerva, 1978 (sau alte ediţii) 
Adrian Marino, Hermeneutica ideii de literatură, Cluj-Napoca, Dacia, 1987, în special cap. 
IX Model final, pp. 459-466 
Liviu Papadima, Literatură şi comunicare. Relaţia autor-cititor în proza paşoptistă şi 
postpaşoptistă, laşi, Polirom, 1998, pp. 77-81 
Tudor Vianu, Dubla intenție a limbajului şi problema stilului, în Arta prozatorilor români, vol. 
|, Bucureşti, Editura pentru Literatură, 1966 (sau alte ediţii) 
Rene Wellek, Austin Warren, Teoria literaturii, trad. de Rodica Tiniş, Bucureşti, Editura 
pentru Literatură Universală, 1967, cap. 2. Natura literaturii şi 3. Funcţia literaturii, pp. 43- 
65 


e Referitor la problemele abordate în secțiunea 7.3. Literatura ca formă de 
comunicare. Studiul receptării / lecturii literare poţi găsi informații 
suplimentare în: 
Paul Cornea, Introducere în teoria lecturii, cap. Lectorul, pp. 58-72 
Roman Jakobson, Lingvistică şi poetică. Aprecieri retrospective şi consideraţii de 
perspectivă, trad. Mihai Nasta, în Probleme de stilistică, Bucureşti, Ed. Ştiinţifică, 1964, pp. 
83-125 
Liviu Papadima, Literatură şi comunicare. Relaţia autor-cititor în proza paşoptistă şi 
postpaşoptistă, pp. 21-25 

Unitatea de învăţare 2 


REPERE ŞI STRATEGII ALE LECTURII 


Cuprinsul Unităţii de învățare 2 


Competenţe vizate 
Dificultăţi de lectură / receptare 
1 Două perspective asupra dificultății textelor literare 
2. Operatii efectuate cu textele literare 
3. Aspecte ale comprehensiunii 
4. Tipuri de dificultate 
2.2. Sisteme de semnalizare şi orientarea lecturii 
2.2.1. Tipuri de text, tipuri de abordare 
2.2.2. Genurile literare ca reper de lectură 
2.2.3. Titlul 
2.2.4.  Instanţele de comunicare şi perspectiva de enunţare 
2.2.5. Puncte tari ale textului: incipit şi final 
2.2.6.  Recurenţe, cuvinte-cheie 
2.3. Strategii interpretative 
2.3.1. Cercul hermeneutic 
2.3.2. Raportarea la autor, operă, epocă 
2.4. Variabile istorice în interpretarea textelor literare 
2.4.1 Factori istorici care influențează receptarea 
2.4.2. Studiu de caz: variabile istorice în receptarea operei lui |. L. Caragiale 
2.5. Variabile subiective în lectură / interpretare 
2.5.1. Profilul cititorului 
2.5.2. Parametri psihologici în lectura şi interpretarea textelor 
2.6. Valori şi atitudini în interpretarea textelor literare 
2.6.1. Ce sunt valorile şi atitudinile 
2.6.2. Interacțiunea valorilor. Studiu de caz: Monastirea Argeşului 
Lucrare de verificare 2 
Răspunsuri la testele de autoevaluare 
Sugestii şi recomandări. Resurse suplimentare 


Competenţe vizate 


Pe parcursul acestei unități, urmează să îți dezvolţi următoarele competențe: 


e explicarea relației dintre noutate, valoare şi orizont de aşteptare 


e efectuarea de experimente relevante pentru estimarea gradului de 


dificultate al unor texte în relaţie cu cititorii acestora 


e identificarea surselor posibile de dificultate în diversele operaţii cu textul 
e analiza parametrilor comprehensiunii la nivel obiectiv, subiectiv şi 


intersubiectiv 


e estimarea tipurilor şi gradelor de dificultate cu ajutorul unei grile analitice 
e identificarea formelor pe care le poate lua funcţia referenţială în texte 


literare şi nonliterare 


e analiza rolului reperelor de gen şi al titlului în modelarea orizontului de 


aşteptare al lecturii 


e analiza rolului instanțelor de comunicare şi al perspectivei de enunţare în 


comprehensiunea textelor lirice 


Proiectul pentru Învățământul Rural 


43 


Repere şi strategii ale lecturii 


e analiza rolului incipit-ului şi al finalului, al recurenţelor şi al cuvintelor- 
cheie în interpretare 

e definirea şi utilizarea cercului hermeneutic 

e identificarea condiţionărilor istorice în receptarea literară 

e construirea profilului de cititor 

e analiza interacțiunii valorilor în lectura textelor literare 


2.1. DIFICULTĂȚI DE LECTURĂ / RECEPTARE 


2.1.1. Două perspective asupra dificultății textelor literare 


În fiecare cultură există o serie de scrieri literare reputate ca fiind “dificile” şi 


scrieri considerate unanim ca fiind “uşoare”. 


> Dă câte trei exemple de scrieri “dificile” şi de scrieri “uşoare” din cultura 
română şi din culturile europene. 

pb De ex.: scrieri considerate “dificile” în cultura română: Istoria ieroglifică de 
D. Cantemir, poezia hermetică Joc secund de lon Barbu, volumul 11 elegii al 
lui Nichita Stănescu; în culturile europene: Divina comedie de Dante Aligheri, 
Muntele vrăjit de Thomas Mann, Ulysses de James Joyce; scrieri 
considerate “uşoare” în cultura română: Pastelurile lui V. Alecsandri, poeziile 
lui G. Coşbuc, Cireşarii de Constantin Chiriţă; în culturile europene: Cei trei 
muşchetari de Alexandre Dumas, Robinson Crusoe de Daniel Defoe, Vitelul 
de aur de llf şi Petrov. 


Cu toate acestea, despre marea majoritate a textelor e greu de decis cu 


exactitate cât sunt de dificile. 


> TEMĂ DE REFLECȚIE Estimează, intuitiv, gradul de dificultate al unor 
scrieri precum: poezii erotice eminesciene (Lacul, Dorinţa, Sara pe deal etc.); 
compuneri dramatice de Marin Sorescu (A treia țeapă, lona etc.); nuvele de 
Mircea Eliade (La Țigănci, Nopti la Serampore etc.); proză comică (schiţe) de 
|. L. Caragiale; ciclul de Psalmi ai lui Arghezi. Reflectează asupra factorilor 
care ţi-au putut influența estimarea. Crezi că toţi cititorii (de ex. un 
adolescent, un pensionar, o persoană cu studii medii etc.) ar face aprecieri 
similare? 


> Estimarea dificultății unui text poate fi făcută din două perspective diferite: 


e perspectiva > gradul de dificultate este o proprietate intrinsecă a 

“obiectivistă” fiecărei opere literare; 

e perspectiva > gradul de dificultate variază în funcţie de înzestrarea 

“subiectivistă” cititorului — înclinații, abilităţi, competenţe, obişnuinţe 
etc. 

> Cele două perspective sunt complementare, focalizându-se asupra unor 
variabile diferite ale aceleiaşi ecuații. 


Ceva este greu/uşor pentru cineva. 
Pentru cineva ceva este greu/uşor. 


»> Dă trei exemple de lucruri care pot părea unora uşoare, iar altora dificile. 


p De ex. este uşoară montarea unei roți de rezervă la un autoturism pentru 
un mecanic auto, dificilă pentru cineva nefamiliarizat cu maşinile; înotul până 
la geamandură, pe litoral, este uşor pentru un înotător profesionist, dar dificil, 
dacă nu imposibil, pentru cineva care nu a învăţat să înoate; rezolvarea unei 
probleme de matematică poate apărea drept foarte uşoară unui elev cu 
abilități deosebite la această materie şi foarte dificilă unui elev care nu are 
deloc înclinații pentru matematică. 


> TEMĂ DE REFLECȚIE ldentifică, din experienţa proprie, trei lucruri care 
ti-au creat dificultăţi şi pe care alţii le rezolvă foarte lejer. 


> TEMĂ DE REFLECȚIE Acest curs ţi se pare dificil? Dacă da, de ce? 


a 


Un factor decisiv în estimarea subiectivă a gradului de dificultate în 
receptare, ca şi în alte activităţi, îl constituie obişnuința, familiarizarea 
subiectului cu tipul de mesaj receptat. 

Creaţii artistice care au părut publicului greu de înțeles (contrariante) la 
momentul producerii lor au ajuns să fie receptate fără mari dificultăţi de către 


generaţiile ulterioare. 


> Dă un exemplu din literatură şi unul din celelalte arte (pictură, sculptură, 
muzică, arhitectură, cinematografie) de astfel de modificări de receptare 
survenite în timp. 


> De ex. poeziile lui Eminescu au apărut ca dificile multora dintre cititorii 
contemporani poetului, datorită înnoirilor de expresie şi de viziune cu care 
aceştia au trebuit să se confrunte. Această reacţie se resimte şi în obiecțiile 
pe care le formulează Maiorescu în Direcţia nouă în poezia şi proza română 
[1872] față de poeziile de tinereţe ale lui Eminescu, caracterizat încă de la 
începutul prezentării drept “cu totul osebit în felul său, om al timpului modern, 
deocamdată blazat în cuget, iubitor de antiteze cam exagerate, reflexiv mai 
peste marginile iertate”. Un exemplu binecunoscut din artele plastice este 
contrarietatea cu care a fost receptată stilizarea radicală (de ex. cubismul: 
Picasso, Braque ş. a.) şi trecerea la pictura nonfigurativă, “abstractă” (de ex. 
Paul Klee, Kandinsky ş. a.) în prima jumătate a sec. XX. 


> Privită dinspre latura obiectivă, o astfel de sincronizare 
problematică între producţia artistică şi receptare se explică prin 
gradul de noutate al creaţiilor respective. 


> Noutatea unei opere reprezintă decalajul dintre ceea ce “oferă” 
ea şi obişnuinţele publicului contemporan — mai exact, dacalajul 

orizont de 
aşteptare — noţiune 
introdusă în studiul 
literaturii de către 
Hans Robert Jauss. 
Orizontul de 
aşteptare se 
compune din trei 
elemente esenţiale: 
“întâi de toate din 
norme cunoscute 
sau din poetica 
imanentă a genului, 
în al doilea rând din 
relații implicite cu 
opere literare 
cunoscute din 
mediul istoricoliterar 
respectiv şi în al 
treilea rând din 
opoziția dintre 
ficțiune şi realitate... 
Cel de al treilea 
factor implică faptul 
că cititorul poate 
recepta o operă 
nouă atât în 
orizontul restrâns al 
aşteptărilor lui 
literare cât şi în 
orizontul lărgit al 
experienței lui de 
viată”. 
Hans Robert Jauss, 
Literaturgeschichte 
als Provokation der 
Literaturwissenschaft, 
Frankfurt, Suhrkamp, 
1970, pp. 34-35 


dintre orizontul de aşteptare al receptorilor şi cel suscitat de 
operă. 

Denumit de Jauss distanță estetică acest decalaj este 
considerat de către cercetătorul german un indicator al valorii 
estetice a operei. Cu alte cuvinte, orice operă majoră, de o 
valoare deosebită, creează inițial reacții de neînțelegere şi de 
respingere din partea publicului şi capătă recunoaştere abia 
odată cu trecerea timpului şi modificarea corespunzătoare a 
orizontului de aşteptare al receptorilor. 


O altă implicație importantă pentru studiul comunicării literare a 
noțiunii introduse de către Jauss este aceea că scriitorii pot 
anticipa orizontul de aşteptare al publicului contemporan. lor, 
încercând să se adapteze lui pentru a avea succes, sau, 
dimpotrivă, pot să îl violenteze şi să încerce să îl modifice. 


> În literatura română, ca şi în alte literaturi, fenomenul teoretizat 


de Jauss are numeroase ilustrări. Chiar şi în cazul “marilor 
clasici” (Eminescu, Caragiale, Creangă, Slavici), studiul istoric al 
receptării operei acestora indică faptul că ea s-a impus destul de 
greu, dând naştere, între contemporani, la numeroase reacții de 
adversitate (lui Eminescu i s-au imputat pesimismul, viziunea 
needucativă asupra existenței, exagerările, proasta versificare; 
lui Caragiale, imoralitatea personajelor şi a subiectului unora 
dintre comedii, viziunea  cinică, neînțelegerea  realităţilor 
româneşti,  derizoriul prozei scurte comice; lui Creangă, 
caracterul primitiv al scrierilor; lui Slavici, lipsa de stil etc.). 


Totuşi, numeroase contraexemple indică faptul că nu există o 
relație matematică între gradul de noutate şi incapacitatea unei 
receptări adecvate. Pemele luminii, de pildă, volumul de debut al 
lui Blaga, puternic inovativ atât sub aspect tematic cât şi stilistic, 
s-a bucurat de o receptare favorabilă încă din primele momente. 


Cu atât mai improbabilă este postularea unei echivalente între 
noutate şi valoare. Sunt scrieri care şochează din primul moment 
prin extravaganţa inovativă, fără a primi insă, nici ulterior, girul 
unei recunoaşteri a valorii — cum s-a întâmplat, de exemplu, cu 
multe dintre producțiile literare ale mişcărilor de avangardă. 


>» v 


Fiecăreia dintre cele două perspective (“obiectivistă” şi “subiectivistă”) îi 


corespunde un mod de investigare adecvat. 


> Fă următorul experiment: 

e alege un text literar; 

e alege un grup de subiecti dispuşi să colaboreze la experiment; 

e roagă-i să citească atent textul respectiv; 

e roagă-i să completeze un chestionar prin care să estimeze gradul de 
dificultate al textului respectiv; 

e compară rezultatele. 

p Ce precizări suplimentare crezi că sunt necesare la fiecare dintre punctele 
de mai sus pentru buna reuşită a experimentului? 


e alegerea textului: este preferabil să alegi un text la care te aştepţi să 
poată apărea estimări diferite; 

e alegerea grupului: este bine să ţii seama de numărul subiecţilor (cu cât 
este mai mare, cu atât relevanţa statistică a rezultatelor creşte) şi de 
omogenitatea grupului (cu cât aceasta este mai mare, cu atât creşte 
probabilitatea de a primi răspunsuri uniforme); 

e lectura: poți ține cont şi de timpul alocat acestei sarcini (cu cât timpul 
este mai mare, cu atât cresc posibilităţile subiecţilor de a explora mai atent şi 
mai în profunzime textul citit, eventual prin relecturi); 

e chestionarul: rezultatele obținute pot avea diferite grade de exactitate şi 
de nuanţare, în funcţie de grila de evaluare pe care o foloseşti (de ex. pe 
două paliere: uşor / greu; pe trei paliere: uşor / mediu / greu; pe cinci paliere: 
foarte uşor / uşor / mediu / greu / foarte greu etc.). 


p Cărei perspective de abordare corespunde experimentul efectuat şi ce 
pune el în evidență? 


pb Perspectivei “subiectiviste”. Dat fiind că atât textul cât şi sarcina de lucru 
sunt identitice (constantele experimentului) şi numai subiecţii sunt diferiți 
(variabila experimentului), eventualele deosebiri de răspuns pot fi puse pe 
seama diferențelor dintre subiecţi. Experimentul nu explică însă în ce 
constau aceste diferențe. Putem presupune, de pildă, că subiecţii estimează 
diferit gradul de dificultate al textului datorită diferenţelor dintre orizonturile de 
aşteptare ale fiecăruia, dar nu ne putem da seama sub ce aspect anume. 


> Descrie un experiment similar (simetric), care să fie orientat din 


perspectivă “obiectivistă”. 


> Unui singur subiect (constantă) i se cere să evalueze (constantă) gradul 
de dificultate al mai multor texte diferite (variabilă). 


pb Putem combina într-un experiment ambele perspective? 


pb Putem efectua un experiment mai complex, în care să cerem mai multor 
subiecți să evalueze mai multe texte sub aspectul gradului de dificultate. În 
procesarea datelor obținute, putem folosi ambele perspective (comparând 
răspunsurile aceluiaşi subiect la totalitatea textelor, pe de o parte, 
comparând răspunsurile tuturor subiecţilor la acelaşi text, pe de cealaltă 
parte). 


2.1.2. Operații efectuate cu textele literare 


“Dificultatea” nu se referă la obiecte, ci la acțiuni. 


p Dă trei exemple de acțiuni care pot fi considerate, în general, dificile. 

> De ex.: escalada unui munte foarte înalt (Everest), rezolvarea unei 
probleme de matematică pe care nu au izbutit-o mulţi matematicieni celebri 
(teorema lui Fermat), aprinderea focului fără chibrituri sau brichetă etc. 


Şi în cazul textelor literare, o analiză mai nuanţată a chestiunii dificultății 


trebuie să ţină cont de diversele operații care pot fi efectuate cu acestea. 


Ecuația completă a problemei de care ne ocupăm este: 


pentru cineva (receptor) 
este greu/uşor (dificultate) 
de făcut ceva (operaţie) 
cu ceva (text) 


p Dă câte un exemplu de operaţie dificil de performat cu un text care poate 
fi considerat uşor şi viceversa. 


pb De ex.: rezumarea unui pastel de V. Alecsandri; invers, împărțirea în 


propoziţii a textului Cronicari. Fabulă de Urmuz (vezi 1.3.2. Aspecte specifice 
ale comunicării literare, p. 34). 


> Cum poate fi explicată dificultatea rezumării pastelului sub aspectul 
orizontului de aşteptare? 


> Operația nu corespunde orizontului de aşteptare suscitat de operă sub 
aspectul normelor (poeticii) de gen. 


> Dificultatea poate fi estimată în raport cu: 


e acitiun text e Dificultatea de a citi un text poate varia, atât pe latura obiectivă 


cât şi pe cea subiectivă, în raport cu o serie de factori care nu ţin nici 
de calitatea textului, nici de înzestrarea cititorului. 


> Un text poate fi greu de citit din cauza dimensiunilor mari (de ex. 
Frații Jderi de Sadoveanu). 


> Dificultăţi de lectură (de parcurgere a textului) pot surveni din 
cauza lipsei de motivaţie sau de interes din partea cititorului 
(plictiseală, oboseală, neatentie etc.). 


> Finalităţile impuse (de ex. cititul în scopul redactării unor teme 
şcolare) pot de asemenea îngreuna actul lecturii. 


> Dificultatea de a citi poate fi de asemenea sporită de o serie de 
factori materiali (ambianţă improprie, lipsă de timp etc.). 


e a înțelegeun e Dacă citirea unui text presupune, ca o condiţie obligatorie, 


text 

cunoaşterea de către lector a limbii în care acesta a fost scris, 
înțelegerea implică o serie de competenţe suplimentare (vezi 2.7.4. 

Tipuri de dificultate, p. 50). 


> În plus, înțelegerea (comprehensiunea) implică problema 
gradului de adecvare (cât de corect a fost receptat mesajul?), 
foarte dificilă în cazul multor texte literare, şi a posibilităţilor de a 
estima această adecvare (cum se poate şti cât de corect a fost 
receptat mesajul?). 


un e Explicarea este operaţia de facilitare a înțelegerii de către cineva 
a unui mesaj (text, fragment de text etc. — vezi şi 7.7.8.pp. 13-14). 


> De regulă, explicarea este făcută de către un expert (în cazul de 
faţă: criticul literar, profesorul de literatură etc.). 


2.1.3. Aspecte ale comprehensiunii 


Înțelegerea (comprehensiunea), ca şi interpretarea, poate fi definită pe trei 
paliere distincte: obiectiv, subiectiv şi  intersubiectiv (vezi 7.7. 


Hermeneutică, interpretare. Noţiuni preliminare, pp. 12-13). 


obiectiv 


subiectiv 


> Dă două exemple de situaţii de comunicare în care înțelegerea adecvată 
a mesajului poate fi verificată obiectiv relativ uşor. 


> De ex.: lectura unui manual de instrucţiuni de folosire a unui aparat, 
urmată de aplicarea instrucţiunilor respective; transmiterea unui ordin, 
urmată de executarea acestuia. 


> Pentru a caracteriza polul subiectivităţii depline în receptare, libere de 
orice constrângeri ale mesajului, transmiţătorului sau contextului, Umberto 
Eco introduce noţiunea de lectură ca întrebuințare a textului (Lector in fabula, 
Univers, 1991, pp. 91-93). În această variantă, textul e folsit ca “stimul 
imaginativ”, la bunul plac al cititorului. Dă două exemple de astfel de 


ca v ooy 


întrebuințări” posibile. 


»> De ex.: lectura Mersului trenurilor pentru a-ţi imagina cum ar putea arăta 
localitățile ale căror denumiri figurează în acesta; lectura anunţurilor 
publicitare din ziare ca sursă de amuzament. 


Înțelegerea (comprehensiunea) definită la nivel: 


> particularitățile receptorului sunt neglijabile; 

> mesajul este univoc, lipsit de ambiguităţi; 

> intenţia emiţătorului este clară şi este percepută ca atare de 
către receptor; 

> finalitatea mesajului este percepută în acelaşi mod de către 
emițător şi receptor; 

> adecvarea înţelegerii poate fi verificată prin modul de a acţiona al 
receptorului ca urmare a receptării mesajului. 


> particularităţile mesajului sunt neglijabile; 

intersubiectiv 


> comprehensiunea este marcată psihologic (satisfacția reuşitei 
sau frustrarea eşecului); 

> receptorul poate face abstracţie de intenţia emițătorului; 

> receptorul poate percepe finalitatea mesajului din propria lui 
perspectivă, independent de cea a emițătorului; 

> adecvarea înţelegerii nu poate fi verificată prin modul de a 
acţiona al receptorului ca urmare a receptării mesajului. 


A4 


implică o a treia instanță, care mediază între text şi receptor 

(criticul, profesorul, clasa de elevi, grupul de prieteni etc.); 

> se manifestă în special pentru mesaje cu un grad ridicat de 
ambiguitate; 

> receptorul ia act de faptul că are de a face cu un mesaj cu 
intenţionalitate imprecisă, ambiguă; 

> precizarea  finalităţii mesajului implică reacţia personală a 
receptorilor; 

> adecvarea înţelegerii se stabileşte pe baza unor negocieri de 

sens între mai mulţi receptori. 


> Către care palier al înțelegerii se orientează forma de explicare 
tradițională a comentariului literar, prin care profesorul sau autorul de manual 
expune elevilor propria versiune interpretativă a textului studiat? Ce avantaje 
şi ce dezavantaje decurg de aici? 


p Comentariul literar se orientează către palierul obiectiv al înţelegerii, fiind 
oferit ca model de interpretare adecvată, adesea cu implicaţia că reprezintă 
singura interpretare admisibilă. El poate astfel preveni tendințele de 
“întrebuințare” a textelor, însă este improrpiu faţă de tipul de mesaj (adesea 
textele literare studiate au un grad ridicat de ambiguitate), inhibă aportul 
subiectivităţii receptorului şi obstrucţionează negocierea intersubiectivă a 
sensului mesajului. 


2.1.4. Tipuri de dificultate 


În lectura textelor literare, cititorii se pot confrunta cu dificultăţi de diverse 
tipuri. 

Pentru facilitarea înţelegerii şi pentru negocierea intersubiectivă a sensului, 
este de aceea util ca mediatorul (critic literar şi, în special, profesor) să poată 
anticipa sursele posibile de contrarietate sau de blocaj. 


Estimare sintetică a Grad de dificultate — estimare sintetică 


gradului de 
dificultate al unui 


text supus lecturii, Foarte mică Mică Medie Mare Foarte 


potrivit grilei 
recomandate 
anterior. 

> TEMĂ DE REFLECȚIE Utilizează grila de mai sus pentru şase texte 
contrastante ca gen (liric, epic, dramatic) şi ca distanţă în timp (premodern, 


modern, contemporan). 


PEnio Tip de Grad de dificultate — estimare analitică 
estimare dificultate 

analitică, prin Foarte Mică Medie Mare Foarte 
care să poată mică mare 
fi recunoscute | Lexicală 

tipuri de Semantică 

dificultate cu Sintactică 

care se Pragmatică 

confruntă Referenţială 

receptorul, Textuală 

este necesară | Culturală 

o grilă mai Cognitivă 

detaliată. 


> Estimează, cu ajutorul grilei analitice propuse, dificultăţile de lectură a 
textelor sau a fragmentelor de text de mai jos, arătând tipul de dificultate 
dominant pentru fiecare. 

Pentru edificare, consultă explicaţiile consecutive privind diversele tipuri de 
dificultăţi. 


a. “Doamne şi toţi cereştii, lucru ca acesta cum şi în ce chip a-l suferi aţi 
putut? Unde ieste cumpăna ceriului cu carea trageti şi aşedzați fundul 
pământului? O, dreptate sfântă, puneţi îndreptariul şi vedzi strâmbe şi 
cârjobe lucrurile norocului, ghibul, gâtul flocos, pieptul, botioase genunchele, 
cătălige picioarele, dințoasă fălcile, ciute urechile, puchinoşi ochii, suciți 
muşchii, întinse vinele, lăboase copitele Cămilei, cu suleaştec trupul, cu albă 
pelita, cu negri şi mângâioşi ochii, cu supțiri degețelele, cu roşioare 
unghişoarele, cu molceluşe vinişoarele, cu iscusit mijlocelul şi cu grămăgiorul 


Helgii, ce potrivire, ce alăturare şi ce asemănare are?” 
Dimitrie Cantemir, Istoria ieroglifică, fragment 


“Stă în codru fără slavă 
mare pasăre bolnavă. 


Naltă stă sub cerul mic 


şi n-o vindecă nimic, 


numai rouă dac-ar bea 
cu cenuşă, scrum de stea. 


Se tot uită-n sus bolnavă 
la cea stea peste dumbravă.” 
Lucian Blaga, Stă în codru fără slavă 

c. 


e. 


“Noi infuzăm atomului dinamică 
elastici constructivi 
plămânii oraşelor 
vertebre de bronz 
muşchii schije de platină 
suntem aorta zilei 
mâine vor veni altii 
sportsmen 
vom răscoli straturi geologice 
cu râvnă de metal 
vibranti 
prin latitudini 
artere de magnet 
sânge 
vertigiune 
incandescență 
respiratie 
viata ruptă din fuse 
otel 
flexibilă incandescentă 
sinteză în vine cetăți 
centimetru atmosferic 
etc., etc.” 

Stephan Roll, Metaloid 


“Fiecare să aibă cal şi să-l călărească. 

Să aibă sabie şi s-o ascută. 

Să aibă coif şi să-l lustruiască. 

Să facă zilnic exerciții de gimnastică, 

astfel ca muşchii să nu lâncezească 

şi să fie elastici. Zilnic trei ore 

să se dueleze în fața oglinzii, 

ca muşchii să nu lâncezească şi să fie oțeliți. 
Să-şi ia un şoim şi să vâneze cu el, 

în fiecare miercuri şi vineri. 

Luni să se-mbete şi să-şi muştruluiască 
nevasta şi copiii. Sâmbătă seara 

să-şi viziteze amanta şi să rămână la ea 
până duminică la prânz. Duminica după masă 
să stea cu mâinile sub cap şi să privească-n tavan. 
lar la primul meu semn să fie gata. 


Şi acesta e semnul!” 
Nichita Danilov, Semnul 


“Ismail este compus din ochi, favoriți şi rochie şi se găseşte azi cu 


foarte mare greutate. 


Înainte vreme creştea şi în Grădina Botanică, iar mai târziu, grație 


progresului ştiinţei moderne, s-a reuşit să se fabrice unul pe cale chimică, 
prin syntheză. 


52 


Proiectul pentru Învățământul Rural 


Repere şi strategii ale lecturii 


Ismail nu umblă niciodată singur. Poate fi găsit însă pe la ora 5 7 
dimineața, rătăcind în zigzag pe strada Arionoaiei, însoțit fiind de un viezure 
de care se află strâns legat cu un otgon de vapor şi pe care în timpul nopții îl 
mănâncă crud şi viu, după ce mai întâi i-a rupt urechile şi a stors pe el puțină 
lămâie...” 

Urmuz, Ismail şi Turnavitu, incipit 


f. “Era spre sfârşitul după-amiezii dar soarele încă mai strălucea pe cer. 
Pe stradă mă întâlnesc cu cineva. «Bună ziua» îi spun. EI mă priveşte şi-mi 


răspunde: «Bună seara».” 
Dino Buzzati, Povestiri de seară, text integral 


g. “În vesperala simfonie tronează liniştea regală" 
Şi parcul rozelor senzații cu-ndoliate crizanteme 
Sonor deşteaptă cascadarea de note vagi în catedrală 
Orizăntâna? în ritmul mistic albumul stinselor poeme...” 


1 Contradicţie numai aparentă. În fond liniştea cântă, precum muzica tace. 


(n.a.) 
Verb nou, formaţie proprie. Se simtea nevoia. (n.a.) 
G. Topîrceanu, Armonii vesperale, prima strofă 


h. “Nu credeam să-nvăț a muri vreodată; 


M. Eminescu, Odă (în metru antic), primul vers 


Definirea tipurilor de dificultate 


e Lexicală > Fac parte din această categorie textele cu un număr mare de 
Cuvinte sau expresii cuvinte / expresii mai puţin întrebuințate: neologisme de dată 
necunoscute recentă, arhaisme, regionalisme, forme argotice, termeni din 


limbaje de specialitate, cuvinte rare etc. 

> Poate îngreuna înțelegerea textului folosirea unor cuvinte cu 
alt sens decât cel uzual (învechit, propriu unui anumit limbaj 
de specialitate etc.), folosirea unor forme derivate sau 
flexionare neaccepitate în sau ieşite din limbajul standard, 
ortografierea neconformă cu normele actuale etc. 

> Un caz extrem îl reprezintă textele scrise într-o limbă 
inexistentă, inventată de către autor, în care nu mai pot fi 
recunoscute cuvinte (lexeme). 

e Semantică 

tropi, simboluri, 
conotații, indeterminări 
semantice 


e  Sintactică 
legăturile dintre 
constituenți, la nivel de 
enunţ sau textual 


e Pragmatică 
instanțe de comunicare 
(narator, eu liric), 
perspectiva de 
enunțare 


e  Referenţială 
lumea înfăţişată în text 


e Textuală 
tipul de text, reguli de 
gen 

Se înscriu în această categorie textele în care este mai 
anevoios accesul la sensul figurat al unor cuvinte, sintagme, 
porțiuni de enunţ sau enunțuri (metafore “îndrăznețe”, lanțuri 
metaforice, simboluri originale, etc.). 

De asemenea, dificultăţi de ordin semantic ridică textele cu 
un grad ridicat de indeterminare sau cu multe “goluri” 
semantice, care îl obligă pe cititor să deducă sau să îşi 


imagineze ceea ce nu se spune explicit în text. 


Fac parte din această categorie texte în care abundă 
construcţii sintactice vagi, care se pretează la interpretări 
diferite (de exemplu, poezia hermetică barbiliană). 

De asemenea, creează dificultăţi de ordin sintactic texte în 
care sunt încălcate regulile de bază ale alcătuirii frazelor (de 
exemplu, lipsa parţială sau totală a predicaţiei în unele texte 
avangardiste, compuse după metoda dicteului automat, a 
transcrierii cuvintelor pe măsură ce ele apar spontan în 
mintea autorului). 

La nivelul organizării textuale (de sintaxă a textului), se 
încadrează la acest tip de dificultăți scrieri în care este 
neclară sau surprinzătoare dispunerea  secvențelor 
componente (de exemplu, perturbările frecvente ale ordinii 
temporale, spaţiale sau cauzale în care sunt relatate 
evenimentele în proza narativă modernă). 


Fac parte din această categorie în primul rând scrierile în 
care un rol important revine perspectivei narative (cu naratori 
necreditabili sau cu mai mulţi naratori care relatează, fiecare, 
propria versiune asupra evenimentelor etc.). 

Adesea şi poezia îşi contrariază cititorii datorită unei 
poziționări surprinzătoare a “vocii lirice” (cum se întâmplă, de 
exemplu, în poezia ironică, sau ludică, sau fals confesivă). 


Se înscriu în această categorie texte care violentează logica 
alcătuirii referentului, cum se întâmplă, de exemplu, în 
literatura absurdă. 

Astfel de anomalii logice (de exemplu, în construcţia 
subiectului, a personajelor etc.) îl contrariază adesea pe 
cititorul neavizat, care bănuieşte că respectivele anomalii se 
datorează întrebuinţării figurate a limbajului de către scriitor. 


Aceste dificultăţi decurg fie din necunoaşterea, de către 
cititor, a regulilor de gen, ceea ce poate crea false aşteptări 
(de pildă, ca o tragedie să se încheie cu victoria eroului), fie 
din confruntarea cu scrieri în care regulile de gen asumate de 
cititor sunt încălcate sau deturnate de către autor, adesea în 
mod deliberat, ceea ce poate provoca reacţii de derută la 
lectură. 

e Cognitivă 
cunoştinţe despre 
lume, experienţă de 
viață 


Repere şi strategii ale lecturii 


De regulă, citim şi înțelegem cu oarecare dificultate scrieri 
care provin din spaţii culturale care ne sunt puţin sau deloc 
familiare (de exemplu, din literatura japoneză sau din cea a 
pieilor roşii etc.). 

Tot în categoria foarte largă a barierelor de receptare de 
ordin cultural intră şi intertextualităţile de tot felul. Uneori, 
acestea se oferă unei lecturi “rafinate”, ca bonificaţie 
suplimentară, alteori însă, cum se întâmplă frecvent în 
literatura postmodernă, în absenţa detectării lor, textul îşi 
pierde inteligibilitatea (ca, de pildă, în Levantul şi în alte 
scrieri ale lui Mircea Cărtărescu). 

O formă aparte de intertextualitate, care revendică în chip 
necesar o anume competenţă culturală, este parodia, 
aceasta neputând fi înțeleasă adecvat dacă cititorul nu 
cunoaşte şi nu identifică textul, scriitorul sau stilul parodiat. 


Se înscrie în această categorie lectura textelor în care apare 
o anumită discrepanţă între modul în care e abordată 
tematica textului respectiv şi înzestrarea cognitivă a 
receptorului, ce ştie acesta despre lume şi despre viaţă în 


general (de exemplu, multe scrieri sunt înțelese superficial 
sau deformat de către adolescenți fiindcă aceştia au o 
experienţă de viaţă proprie vârstei lor). 


lexical (cuvinte necunoscute, forme derivative, flexionare şi ortografice 
atipice, sensuri ieşite din uz etc.); 

„ semantic (înţelegerea poeziei depinde în primul rând de interpretarea, 
metaforică sau simbolică, a unor elemente-cheie din text: boală, pasăre, 
opoziția sus-jos etc.); 

sintactic (poezia, în special în ultima parte, este compusă în maniera 
“telegrafică” a înşiruirii unor cuvinte, aparent fără nici o legătură între ele); 
. pragmatic (înțelegerea poeziei ridică în primul rând o serie de întrebări 
privind identitatea eului liric care, în mod evident, nu mai poate fi 
confundat cu poetul, şi a destinatarilor mesajului şi situația de 
comunicare: cine vorbeşte? cui se adresează? cu ce intenţie?); 
referenţială (aparent, este vorba despre prezentarea protagonistului 
scrierii respective, însă cititorul nu îşi poate forma nici o imagine coerentă 
despre personaj); 

textuală (textul îşi revendică orizontul de aşteptare al unei naraţiuni, însă 
se încheie brusc, fără nici o explicaţie la îndemâna cititorului, după ceea 
ce părea a fi expozițiunea); 

„ culturală (poezia, însoţită de note explicative ale autorului, este o parodie 
la adresa stilului simbolist); 

„ cognitivă (surprinzătoarea asociere între “a învăţa” şi “a muri” solicită, din 
partea cititorului, o reflecţie asupra experienţei existenţiale a morţii). 

TEST DE AUTOEVALUARE 2.1. 


1. La ce se raportează perspectiva obiectivistă şi cea subiectivistă de estimare a 
dificultății unui text? 


va 


. Ce înseamnă “distantă estetică” în teoria receptării a lui Jauss? 


. Care sunt obiectele de investigaţie ale unui experiment: variabilele sau constantele 
acestuia? 


. Enumeră trei factori care pot mări dificultatea de a citi un text. 


. Cum denumeşte Umberto Eco lectura de maximă subiectivitate? 


. Pe ce bază se stabileşte adecvarea înţelegerii unui mesaj la nivelul intersubiectiv al 
comprehensiunii? 


. Ce tip de dificultate întâmpină cititorul în lectura unor texte narative cu naratori 
necreditabili sau complementari (care relatează fiecare propria versiune asupra 
aceloraşi evenimente)? 


- Ce gen de literatură creează dificultăţi de ordin referenţial? 


9. In ce categorie se înscriu dificultăţile de lectură provocate de intertextualitae? 


Se acordă câte 1 punct pentru fiecare rezolvare corectă; 1 punct din oficiu 

2.2. SISTEME DE SEMNALIZARE ŞI ORIENTAREA LECTURII 


2.2.1. Tipuri de text, tipuri de abordare 


Modul de abordare a unui text depinde în primul rând de tipul de text cu 


care avem de a face. Într-un fel se receptează, de exemplu, un text 


informativ, la lectura căruia cititorul se concentrează asupra procesării 
informaţiei primite, altfel un text argumentativ, la care receptorul încearcă în 
primul rând să urmărească linia de argumentaţie şi validitatea acesteia, altfel 
un text ludic (de divertisment), la care receptorul se pregăteşte să savureze 
poanta finală etc. 

La rândul lor, tipurile generale de text pot avea diverse variaţiuni tipologice. 


> Încadrează în tipurile generale de text menţionate anterior următoarele 
subtipuri: discurs politic, ştire, pledoarie juridică, banc, anecdotă, memoriu 
ştiinţific. 


p Informativ: ştire, memoriu ştiinţific; argumentativ: discurs politic, pledoarie 
juridică; ludic (de divertisment): banc, anecdotă. 


Dată fiind marea varietate a formelor şi a finalităților de comunicare din 
cadrul oricărei culturi, este dificil de construit o tipologie generală a textelor 
riguroasă. 

Ideea că textele literare, atât de eterogene, ar putea constitui o categorie 
bine definită în acest tablou general al tipologiei textuale, a rămas ea însăşi 
subiect de controversă între teoreticienii literaturii. După unii, atribuirea 
calitatăţii de “literar” sau de “nonliterar”, în sens estetic (vezi. 7.2.4. Pentru un 
concept specific de “literatură”), unor texte particulare e o chestiune de 
convenţie şi de opţiune culturală, depinzând în bună măsură de valoarea şi 
de utilizarea pe care le-o conferă receptorii. 

Într-adevăr, practica istorică arată că nu se poate trage o graniță fermă între 
textele literare şi cele de alte tipuri. Istoriile literare scrise în diverse etape, în 
special din sec. al XIX-lea încoace, includ sau exclud, în funcţie de contextul 
cultural al momentului în care au fost redactate sau de optica autorului, 
scrieri istoriografice, memorialistică, eseu, corespondenţă privată, oratorie, 
publicistică etc. 

Din practica de lectură curentă se poate iarăşi observa că în marea varietate 
a scrierilor considerate “literare” cu greu se poate găsi un numitor comun, 
care să le diferenţieze de celelalte. O povestire de senzație, de pildă, pare a 
avea mai mult în comun cu un reportaj decât cu un rondel; o schiță comică 
pare a fi mai apropiată de o anecdotă decât de o tragedie ş.a.m.d. 


Proiectul pentru Învățământul Rural 57 


Repere şi strategii ale lecturii 


Gerard Genette a 
numit aceste 
caracteristici 
ficțiune şi dicțiune. 
Definitorie 
(constitutivă) pentru 
categoria textelor 
literare este 
ficțiunea, în vreme 
ce dicțiunea este 
opțională. 
Gerard Genette, 
Introducere în 
arhitext. Ficțiune şi 
dicţiune, trad de lon 
Pop, Bucureşti, 
Univers, 1994, pp. 
89-113 


Paul Cornea 
distinge trei tipuri 
majore de texte sub 
aspectul relației 
mesaj-context 
(referent), 
decurgând din trei 
tipuri majore de 
comportament 
verbal. 

e referențial 


e pseudo- sau 
transreferentțial 


e autoreferențial 

e Între caracteristicile comune celor mai multe dintre textele 
considerate ca “literare”, se disting în principal următoarele: 


> sunt produse ale imaginației, menite să stârnească receptorului, 
la rândul său, o activitate imaginativă; 


> folosesc limbajul într-un mod aparte, menit să stârnească 
receptorului plăcerea estetică. 


e Ficționalitatea vizează, în termenii schemei lui Jakobson, relația 
dintre mesaj şi referent, adică functia referentială a comunicării. 


> Ficţiunea poate fi deci înțeleasă ca o suspendare a funcţiei 
referenţiale a comunicării, a referinței la lumea reală. 


> Această particularitate nu este însă apanajul exclusiv al creațiilor 
artistice sau literare (ea se regăseşte, de pildă, în mit, vis, joc, 
minciună etc.). 


> Totodată, suspendarea referinței se produce în grade şi în forme 
diferite. Ca atare, în locul opoziţiei simple “ficțional” 
(nonreferenţial) versus “nonficţional” (referenţial), putem opera cu 
distincţii mai nuanţate privind realizarea funcţiei referenţiale, atât 
în textele literare (romane, nuvele, elegii, sonete, comedii etc.) 
cât şi în cele nonliterare (ştiinţifice, administrative, jurnalistice 
etc.). 


Comportamentul verbal  referenţial “serveşte prin excelentă 
comunicării, producerii (receptării) de texte informative, utilitare, 
ştiintifice”. 


Comportamentul pseudo- sau transreferențial “se caracterizează 
prin folosirea limbajului în scopuri indirect comunicative, nu spre a 
transmite (primi) informatii de tip factual, ci spre a simula prezenta 
lor. Obiectul nu e realitatea (id est ceea ce asumăm a fi real în 
existenta cotidiană), ci o constructie imaginară, ceva ce nu s-a 
întâmplat şi nu se întâmplă, dar ar putea să se întâmple, fie în 
lumea de toate zilele (oseudoreferential), fie într-o lume posibilă, cu 
alte legi şi norme decât a noastră (transreterenţial).” 


“Comportamentul autoreferenţial e prin excelență narcisic, nu trimite 
la nici o exterioritate, îşi găseşte prețul în sine însuşi, îşi e obiect şi 
scop. Locutorul nu vrea să transmită un mesaj, iar receptorul (care 
identifică poziţia enunțării) nu-l aşteaptă. De ambele părți, intenţia e 
non-funcțională, adesea ludică” 

Paul Cornea, Introducere în teoria lecturii, pp. 33-34 


Proiectul pentru Învățământul Rural 


Repere şi strategii ale lecturii 
> Ce tip de comportament verbal relevă textul următor? 


“Era un mare perete alb — gol, gol, gol, 
De perete o scară — înaltă, înaltă, înaltă, 
Şi jos o scrumbie afumată — uscată, uscată, uscată. 


EI vine, ținând în mâinile sale — murdare, murdare, murdare, 
Un ciocan greu, un cui — ascuțit, ascuţit, ascuţit, 
Şi-un ghem de sfoară — gros, gros, gros. 


Apoi urcă scara — înaltă, înaltă, înaltă, 
Şi bate cuiul — ascuţit — toc, toc, toc 
Sus pe marele perete alb — gol, gol, gol. 


Dă drumul ciocanului — care cade, care cade, care cade, 
Leagă de cui sfoara — lungă, lungă, lungă, 
ŞI, de capătul ei, scrumbia afumată — uscată, uscată, uscată. 


EI coboară scara — înaltă, înaltă, înaltă, 
O ia cu ciocanul — greu, greu, greu, 
Şi apoi pleacă — departe, departe, departe. 


Şi de atunci scrumbia afumată — uscată, uscată, uscată, 
La capătul acelei sfori — lungi, lungi, lungi, 
Lin se leagănă — mereu, mereu, mereu. 


Am compus această poveste — simplă, simplă, simplă, 
Ca să se-nfurie oamenii — gravi, gravi, gravi, 
Şi să se bucure copiii — mici, mici, mici.” 
Charles Cros, Scrumbia afumată, trad. Aura Puran 


p Autoreferenţial. 


În lectura literară, atenţia şi interesul cititorului se focalizează, în proporții şi 
în combinaţii felurite, fie asupra lumii imaginate (ca de exemplu la 
parcurgerea majorităţii scrierilor narative şi dramatice), fie asupra modului 
ingenios de întrebuințare a limbajului (ca în cazul multora dintre poeziile 


moderne). 


2.2.2. Genurile literare ca reper de lectură 


Indicii de lectură importante furnizează şi apartenenţa textelor la genuri sau 
subgenuri (specii) literare. 
Încadrarea de către cititor a textului parcurs într-un anumit gen (subgen) 


declanşează o serie de expectaţii de ordin tematic, structural sau stilistic. 

p Arată ce expectaţii poate declanşa recunoaşterea de către cititor a faptului 

că textul pe care îl parcurge este: a. o tragedie; b. un sonet; c. o schiţă 

> 

a. că textul va avea un subiect care se înfățişeze confruntarea unui personaj 
remarcabil, probabil din elita socială, cu o situație-limită; că eroul va fi 
înfrânt în final; că textul va fi compus, probabil, din cinci părți şi că 
derularea acestora va respecta unitatea de acţiune, de loc şi de timp; că 
se va folosi un stil “înalt”; 

b. că textul va fi scurt, având o structură prozodică riguroasă (fie două 
catrene şi două terţine, ca în cazul sonetului italian, fie trei catrene şi un 
cuplet, ca în cazul sonetului englez); că dacă este compus pe structura 
sonetului englez, ultimele două versuri vor conţine un fel de concluzie a 
întregii poezii; 

c. că va avea, probabil, un subiect care să facă trimitere la viaţa de zi cu zi; 
că acţiunea va fi limitată în timp şi ca amploare (înşiruire de evenimente); 
că vor participa la acţiune puţine personaje, anunţate încă de la începutul 
schiţei (probabilitatea de a apărea pe parcurs personaje noi cu rol decisiv 
în derularea acţiunii este mică, dar nu exclusă — cazul “rezolvării- 
surpriză”). 


Cu cât un gen (subgen) este mai riguros codificat, sub toate aspectele sau 


numai în anumite privinţe, cu atât expectaţiile pe care le declanşează sunt 


mai puternice. 


pb Arată care dintre subgenurile menţionate la exerciţiul anterior este mai 
riguros codificat şi sub ce aspect. 


> Tragedia, sub toate aspectele; sonetul, sub aspect structural. 


Există subgenuri “proteice”, cu reguli foarte laxe, astfel încât scrierile din 
categoria respectivă pot îmbrăca, tematic, structural şi stilistic, nenumărate 
forme. 

Tocmai aceste subgenuri se pretează la o largă varietate de subdiviziuni 
(tipuri, specii etc.). 


Exemplul cel mai edificator este romanul. 


> TEMĂ DE REFLECȚIE Aminteşte-ţi ce tipuri / specii de roman cunoşti. 


În literatura modernă, “puritatea” genurilor (respectarea strictă a unor reguli 
caracteristice) tinde să dispară. 

Proliferează în schimb o multitudine de tipuri hibride (de ex. în teatru: 
tragicomedia, poemul dramatic, drama lirică, drama epică, farsa tragică, 


drama comică etc.). 

Adesea scriitorii moderni, în intenţia de a deconstrui convențiile literaturii, 
preiau, formal, subgenuri tradiționale cu o codificare riguroasă, încălcând 
însă sistematic, spre surpriza cititorului, regulile de construcţie prescrise de 


acestea. 


> TEMĂ DE REFLECȚIE În ce fel se abate de la regulile de gen textul lui 
Urmuz Cronicari (vezi 1.3.2. Aspecte specifice ale comunicării literare, p. 34), 
subintitulat Fabulă? 


2.2.3. Titlul 


Întrebaţi cum îşi aleg cărţile pe care le citesc, majoritatea respondenților 
afirmă că se orientează fie după numele autorului fie după titlu. 
Titlul este primul element de ordin textual care determină formarea unui 


anumit orizont de aşteptare în lectură. 


> Funcţia primară a titlului unei scrieri, indiferent de ce tip, este descriptivă: 
titlul transmite cititorului o serie de informații privind conţinutul scrierii 
respective. 


> În special în perioada veche, când cărţile se multiplicau cu mare 
dificultate, fie în ediţii tipărite, fie sub formă de copii manuscrise, autorii 
obişnuiau să dea scrierilor lor titluri lungi, detaliate, mai ales în cazul 
scrierilor erudite. 


p ldentifică în istoria literaturii române de până la 1850 trei scrieri cu titluri 
neobişnuit de ample şi transcrie-le integral. 


pb De ex.: Dimitrie Cantemir, Divanul sau Gâlceava înțeleptului cu lumea sau 
Giudețul sufletului cu trupul [1698], lenăchiță Văcărescu, Observații sau 
băgări dă seamă asupra regulelor şi orânduielelor gramaticii româneşti 
[1787], Dinicu Golescu, Însemnare a călătoriei mele, Constantin Radovici din 
Goleşti, făcută în anul 1824, 1825, 1826 [1826]. 


> Pentru a descrie mai complet şi mai nuanţat conţinutul scrierii lor, autorii 
au recurs deseori la titluri alternative, compuse cu ajutorul conjuncției 


sau . 


p Arată care dintre exemplele de la exerciţiul precedent ilustrează practica 
titlurilor alternative şi adaugă două exemple din literatura română din sec. al 
XIX-lea. 


> D. Cantemir; Anton Pann, Culegere de proverburi sau Povestea vorbii 
[1847], Nicolae Filimon, Ciocoii vechi şi noi sau Ce naşte din pisică şoareci 
mănâncă [1863]. 

> Practica titlurilor descriptive lungi, analitice sau alternative, a ieşit treptat 
din uz, astăzi făcându-se recurs la ea fie pentru a semnaliza caracterul 
livresc al scrierii, fie pentru conotaţii parodice sau ironice. 


> Dă un exemplu de titlu de volum din literatura română din a doua jumătate 
a sec. XX în care se semnalează caracterul livresc al scrierii respective. 


> De ex. Vasile Voiculescu, Ultimele sonete închipuite ale lui Shakespeare 
în traducere imagnară de V. Voiculescu [1964] 


> Cel mai frecvent, titlurile scrierilor literare se referă la tema, personajul 
principal şi intriga sau conflictul din textul respectiv. 


p Dă câte trei exemple de titluri pentru fiecare dintre categoriile menţionate. 


pb De ex.: referitor la temă: Mihail Kogălniceanu, Tainele inimei; Duiliu 
Zamfirescu, Viaţa la țară; Mihail Sadoveanu, Locul în care nu s-a întâmplat 
nimic; referitor la personajul principal: Dimitrie Bolintineanu, Manoil, loan 
Slavici, Mara; Liviu Rebreanu, /on; referitor la intrigă (conflict): Constantin 
Negruzzi, O alergare de cai; lon Luca Caragiale, O scrisoare pierdută; loan 
Slavici, Gura satului. 


> În literatura modernă, titlurile descriptive sunt tot mai mult concurate de 
titluri sugestive, care se referă indirect (simbolic, metaforic, metonimic 
etc.) la conţinutul scrierii. 


> Dă cinci exemple de titluri sugestive de romane din literatura română a 
sec. XX. 


> De ex.: Camil Petrescu, Patul lui Procust; Hortensia Papadat-Bengescu, 
Concert din muzică de Bach; Liviu Rebreanu, Adam şi Eva; Nicolae Breban, 
Animale bolnave; Augustin Buzura, Vocile nopții. 


Există unele diferenţe între tipologia titlurilor unor scrieri autonome şi cea a 
volumelor care cuprind mai multe texte distincte (volume de poezie, de proză 
scurtă etc.). 

În cel de al doilea caz, titlul poate fi o simplă indicație de gen, o sugestie de 
artă poetică, o referire la o dominantă tematică, reluarea titlului unui text 


considerat reprezentativ pentru întregul volum etc. 


> Dă câte un exemplu de titlu de volum pentru fiecare din tipurile 
menţionate. 

> De ex.: indicație de gen: Mihai Eminescu, Poezii [1884]; artă poetică: 
Tudor Arghezi, Cuvinte potrivite [1927]; dominantă tematică: Lucian Blaga, 
Poemele luminii [1918]; text reprezentativ: Nichita Stănescu, Necuvintele 
[1969]. 


În plus faţă de titlu, contribuie la orientarea aşteptărilor de lectură subtit/urile 
care sunt inserate frecvent în deschiderea unor volume sau a unor scrieri de 


mai mici dimensiuni. Cel mai adesea, subtitlurile cuprind indicaţii de gen. 


> TEMĂ DE REFLECȚIE În ce măsură subtitlurile de mai jos fac referire la 
subgenuri standardizate sau la tipuri de text concepute de către autorii 
înşişi? 


e loan Budai-Deleanu, Țiganiada sau Tabăra-ţiganilor. Poemation eroi- 
comico-satiric alcătuit în doaosprezece cântece de Leonachi Dianeu. 
Îmbogăţit cu multe însămnări şi luări aminte critece, filozofice, istorice, 
filologhice şi gramatece, de cătră Mitru Perea ş'alții mai mulţi, în anul 1800 

e Dimitrie Bolintineanu, Manoil. Roman național 

e Dimitrie Bolintineanu, Elena. Roman original de datine politic-filozofic 


> Uneori indicaţiile de gen prevăzute în subtitlu pot duce cititorul pe o pistă 
falsă, ele semnalând, de fapt, o intenţie parodică sau ironică. 


> TEMĂ DE REFLECȚIE |. L. Caragiale foloseşte frecvent, în proza scurtă, 
subtitluri cu indicaţii de gen parodice sau ironice. Citeşte următoarele texte şi 
analizează în ce măsură ele respectă regulile de gen anticipate în subtitlu: 
Noaptea Învierii. Novelă; Lache şi Mache. Nuvelă; Moftul. Studiu de 
mitologie populară; Smărăndiţa. Roman modern; Cele trei zeițe. Poemă 
pedagogică. 


2.2.4. Instanțele de comunicare şi perspectiva de enunţare 


Orice mesaj, chiar şi cele generate pe cale artificială (de exemplu, mesajele 
transmise de către computer către utilizator atunci când acesta accesează o 
anumită comandă) are, în principiu, un emiţător şi un destinatar. 

Am văzut însă că, în cazul mesajelor literare, identitatea emiţătorului cât şi 
cea a destinatarului sunt adesea incerte, uneori chiar trucate (vezi 7.3.2. 


Aspecte specifice ale comunicării literare, p. 32). 

> Este o trăsătură caracteristică a comunicării literare faptul că aceasta 
permite autorului real să construiască un emiţător fictiv, pe seama căruia 
să pună mesajul compus de el. 


> Această particularitate a determinat unii cercetători să considere 
comunicarea literară (ficțională) ca producere a unor acte de vorbire 
“simulate” sau “mimetice”, în sensul în care “o operă literară imită literal 
(sau redă) o serie de acte de vorbire care, în realitate, nu au altă 
existență. Prin aceasta ea îl invită pe cititor să-şi imagineze un vorbitor, o 
situație, un set corespunzător de evenimente ş.a.m.d." 


Richard Ohman, Actele de vorbire şi definiţia literaturii, în Poetica americană. Orientări actuale, 


antologie de Mircea Borcilă şi Richard McLain, Cluj-Napoca, Ed. Dacia, 1981, p. 193 


Paradoxul acestui emiţător fictiv constă în faptul că el este construit ca şi 
cum ar fi produs mesajul respectiv (de exemplu Ismael, eroul-povestitor din 
Moby Dick de Herman Melville sau Emil Codrescu, autorul jurnalului intim 
fictiv care constituie romanul Adela de G. Ibrăileanu), dar există doar în şi 
pentru mesajul pe care se presupune că l-ar fi produs. 

Spre deosebire de autorul real, “în carne şi oase”, emițătorul fictiv (narator, 
eu liric) este o instanţă intratextuală. 

Depistarea identității emiţătorului fictiv şi, mai ales, elucidarea perspectivei 
de enunţare pe care acesta o adoptă (modul în care el se raportează la ceea 
ce comunică) au adesea o influenţă decisivă asupra lecturii, atât în plan 
cognitiv (înțelegerea mesajului) cât şi emoţional şi axiologic (atitudinea 
lectorului față de personaje, evenimente relatate etc.). 


> Analiza instanţelor de comunicare şi a perspectivei de enunţare s-a făcut 
în special în cadrul naratologiei, disciplină care se ocupă cu investigarea 
caracteristicilor structurale şi funcţionale ale textelor narative. Acest lucru 
se datorează faptului că individualizarea emițătorului fictiv este mult mai 
evidentă şi mult mai larg practicată în naraţiuni, unde naratorul este 
adesea investit cu o identitate net distinctă de cea a autorului, 
nemaiputând fi considerat doar un purtător de cuvânt sau un alter ego al 
acestuia, decât în textele poetice, unde eul liric este de regulă doar o 
“voce” asimilabilă eului auctorial, sau decât în textele dramatice, în care 
prezența unui emițător al întregului mesaj se limitează la notaţiile cu rol 
de indicaţii scenice şi de regie (didascalii). 


> De altminteri, atât poetica romantică, cu accentul pus pe capacitatea 
poeziei de a exprima nemijlocit trăirile poetului (emoţii, amintiri, revelații 
imaginative etc. pe de o parte, sinceritate, confesiune, spontaneitate, 
inspiraţie etc. pe de cealaltă parte), cât şi cea modernistă, în special în 
varianta “poeziei pure”, tinzând spre impersonalizarea, spre obiectivarea 
actului creator, orientat către limbaj ca material de creaţie şi nu ca 
instrument de comunicare, contravin, ambele, dedublării instanţei 

emitente între un emițător extratextual şi unul intratextual, intens 
exploatate de poeticile moderne ale naraţiunii (pentru arte poetice, vezi şi 
3.2. Repere estetice în interpretare. Arte poetice, pp. 114-126). 


Deşi instanțele de comunicare şi perspectiva de enunţare au o importanță 
mult mai mare în lectura prozei narative (v. 3.7.4. Comunicarea în roman, 
pp. 103-107), ele pot juca un rol determinant şi în cazul interpretării unor 
texte poetice. 


> TEMĂ DE REFLECȚIE Reciteşte poezia Semnul de Nichita Danilov de la 
2.1.4. Tipuri de dificultate, p 52. Precizează: 


a. 


b. 


emițătorul intratextual (cine vorbeşte? — de exemplu: poetul însuşi; un 
comandant de oşti; un preot / predicator; Dumnezeu etc.); 

destinatarul intratextual (cui se adresează vorbitorul? — de exemplu: 
cititorilor; unei armate; unei comunităţi religioase; unor oameni, indiferent 
de ce fel; tuturor oamenilor etc.); 

situaţia de comunicare (în ce împrejurări are loc comunicarea? — de 
exemplu: înaintea unei bătălii; într-o situație specială, de criză; 
independent de nişte condiţii imediate; este valabilă pentru o stare de 
lucruri din trecut; vizează o situație din prezent; are un caracter atemporal 
etc.); 

canalul de comunicare (cum este transmis mesajul? — de exemplu: în 
scris; oral; prin adresare directă; prin intermediul mijloacelor de 
comunicare în masă etc.); 

tipul de act de comunicare (ce fel de mesaj se transmite şi în ce scop? — 
de exemplu: o poezie; un ordin militar; un discurs persuasiv; o poruncă 
divină etc.). 


În ce măsură precizarea acestor elemente te poate ajuta la înțelegerea 
sensului poeziei? 


O distincţie utilă în “Poezia lirică trece drept acea formă a creaţiei literare, în care 
privinţa instanțelor poetul, vorbind în numele său, exprimă viziunile, sentimentele. şi 
de comunicare şia aspiratiile sale cele mai intime. Indrumarea psihologică a poeticii la 


perspectivei de 


sfârşitul veacului trecut a nuantat şi a îmbogăţit această definiție 


enunțare în poezie tradiţională. Îi datorăm astfel lui Wilhelm Scherer observaţia că 


este cea dintre 
lirica eului, a 
măştilor şi a 


poetul liric nu vorbeşte totdeauna în numele său şi nici n-are nevoie 
s-o facă. Cunoscutul istoric şi teoretician al poeziei distinge în a sa 
Poetică, o lucrare postumă apărută abia în 1888, alături de lirica 


rolurilor, preluată debitată la persoana întâi, o poezie în care poetul exprimă 
de Tudor Vianu de sentimentele sale de sub o mască străină şi o poezie în care poetul, 
la Wilhelm Scherer  asimilându-se cu un personaj felurit, aşa cum face totdeauna 
şi aplicată la studiul creatorul de caractere dramatice şi epice, exprimă sentimente care 


poeziei 
eminesciene. 


nu sunt propriu-zis ale sale, deşi energia generală a sufletului său le 
susține şi pe acestea. Alături de o lirică personală stă deci o lirică 


Atitudinea şi formele mascată şi o lirică a rolurilor.” 
eului în lirica lui 
Eminescu, în Tudor “Eul liricii mascate este mai îndrăzneţ, mai viu colorat, mai radical în 


Vianu, Studii de  judecăţile şi simţirile sale.” 
literatură română, 


Bucureşti, Ed. 
Didactică şi 
Pedagogică, 1965, 


“Astfel, dacă eul liricii mascate este un eu mai îndrăzneţ, dezlănțuit, 
lirica rolurilor pune în mişcare un eu care se joacă şi care 


pp. 303-309 experimentează posibilități dintre cele mai îndepărtate ale sale. 

Poetul care îşi asumă o mască eterogenă o face pentru a manifesta 
mai răspicat sentimentele lui cele mai profunde, cele care aderă la 
partea cea mai intimă a propriei naturi. Poetul rolurilor intră într-o 
individualitate străină făcând descoperiri neaşteptate în sine însuşi, 
reactivând laturi nedezvoltate şi excentrice ale naturii sale.” 

op. cit., pp. 303-305 


> În care dintre cele trei tipuri poate fi încadrată poezia Semnul? 


> În lirica rolurilor. 


> Distincția propusă de Scherer şi preluată de Vianu are o fundamentare 
psihologică şi porneşte de la premisa că poezia, identificată cu lirismul, e 
în mod esenţial o formă de exprimare a individualităţii poetului. 


> Adoptând o perspectivă comunicaţională şi o definiţie mai puţin restrictivă 
a poeziei, putem conchide că avem de a face cu o lirică a rolurilor sau a 
măştilor atunci când textul respectiv simulează un act de comunicare 
autonom sau cvasiautonom în raport cu convențiile comunicării poetice. 


> Gradul de autonomie depinde nu numai de instanţa emițătoare (eul liric), 
ci şi de ceilalți parametri ai comunicării (individualizarea destinatarului, a 
tipului de mesaj, a codului, a canalului, a contextului). 


p Analizează gradul de autonomie comunicaţională al monologului Floricăi 
din Zburătorul lui lon Heliade Rădulescu potrivit parametrilor enunțaţi. Cărui 
tip de lirism îi corespunde? 


> Emiţător: Florica; destinatar: mama fetei; tip de mesaj: confesiune către o 
persoană apropiată; cod: limbaj simplu, asemeni vorbirii populare; canal: 
oralitate; context (referent): primele trăiri erotice ale unei adolescente din 
lumea satului. Lirică a rolurilor. 


> În cazul liricii măştilor (comunicare cvasiautonomă, la care numai o parte 
dintre parametri se abat de la convențiile comunicării poetice), efectul 
scontat e de potenţare a expresivităţii, adesea în forme retorice, în vreme 
ce lirica rolurilor mizează pe un efect de autenticitate. 


> În ce măsură limbajul folosit în poezia Semnul concură la realizarea 
efectului de autenticitate? 


> Exprimarea clară, concisă şi la obiect este proprie actului verbal al emiterii 
unui ordin sau al transmiterii unei porunci şi se abate în mod vădit de la 
aşteptările cititorului privind modul de folosire a limbajului într-un text poetic. 
Lipsesc complet figurile de stil, în special metaforele. Interpretarea 
metaforică, de care cititorul simte nevoia pentru a da un sens poeziei, poate 
fi demarată numai pornind de la o ipoteză privind actul de comunicare pe 
care îl simulează poezia (dacă este vorba despre un ordin militar, atunci...; 
dacă este vorba despre o poruncă divină, atunci... etc.). 

> TEMĂ DE REFLECȚIE Citeşte poezia Rugăciunea unui dac de Mihai 
Eminescu şi arată în care tip de lirică poate fi încadrată, folosind argumente 
de ordin psihologic şi comunicaţional. 


> TEMĂ DE REFLECȚIE Citeşte fragmentul critic de mai jos şi arată care 
este punctul de vedere al lui N. Manolescu referitor la poezia lui Coşbuc, 
folosindu-te de explicaţiile precedente. 


“Lirismul, în genere, poate fi expresia directă a emoţiei ori disimularea ei 
printr-o mască sau printr-un personaj dramatizat: dar în toate cele trei cazuri 
avem de-a face cu subiectivitatea poetului în căutarea limbajului potrivit. 
Dionis este Eminescu, aşa cum tot Eminescu este îndrăgostitul nefericit ce 
se plânge în Pe lângă plopii fără soț. Hyperion este poetul purtând o mască 
iar Cătălin poetul negativ obiectivat într-un personaj. Lamentaţia loanei d'Arc 
pe rug din balada lui Radu Stanca este lamentaţia poetului însuşi ce se simte 
existenţial frustrat. Până şi în baladele atât de epice ale lui Ştefan Aug. 
Doinaş regăsim pe poet: fie prin parabola ce-i metaforizează reflectia sau 
morala, fie prin modul foarte particular de a contempla lumea tradus în 
sugestivitatea limbajului. La G. Coşbuc însă tocmai această subiectivitate 
lirică este absentă, înlocuită de subiectivitatea personajului pus în scenă. În 
La oglindă se exprimă copila instinctiv cochetă, în Pe lângă boi femeia 
cuprinsă de remuşcări, în cutare Gazel sau în Rea de plată, flăcăul, şi aşa 
mai departe. În spatele lor ghicim, desigur, pe poet. Numai că nicăieri poetul 
nu profită de personajele respective spre a se dezvălui indirect pe sine: în 
fond, el încearcă să se transpună în ființa lor. Cu alte cuvinte, interpretează 
nişte roluri. Hyperion fiind o postură a lui Eminescu, fata ori flăcăul rămân 
independenţi de Coşbuc: în felul în care personajul dramatic rămâne 
independent de actor. G. Coşbuc e un actor, un interpret, intrând în pielea 
unor personaje spre a le reproduce comportamentul şi vorbirea. Intenţia lui 
este de a realiza o suprapunere, o fidelitate, de a crea iluzia autenticităţii prin 

simularea desăvârşită.” 
Nicolae Manolescu, [Poezia interpretării], în George Coşbuc interpretat de..., antologie de Maria 
Cordoneanu, Bucureşti, Ed. Eminescu, 1982, p. 379 


2.2.5. Puncte tari ale textului: incipit şi final 


Anumite porţiuni ale textului au un rol precumpănitor în influențarea 
proceselor interpretative. Între acestea se cuvin menţionate în primul rând 


incipitul şi finalul. 


> Marcarea “graniţelor” textului — a începutului şi a sfârşitului acestuia — 
constituie una dintre practicile esenţiale ale comunicării verbale, scrise şi 
orale. 


> Titlul, ale cărui funcţii interpretative au fost discutate anterior, are totodată 
menirea de a marca punctul de începere a textului propriu-zis. 

> Încheierea textului propriu-zis este marcată frecvent prin jaloane implicite 
(de exemplu, prin inserarea numelui autorului, atunci când aceasta nu 
precede titlul, a cuprinsului, atunci când acesta nu e pus în deschidere, a 
unei vignete atunci când textul e însoţit de ilustraţii, a casetei tehnice la 
cărțile tipărite etc.) sau explicite (de exemplu, mențiunea “sfârşit”). 


pCare dintre tipurile de comunicare ficțională orală şi-a construit un 
repertoriu propriu de formule de deschidere şi de încheiere a textului? Ce 
funcţie au acestea? 


> Basmul. Formulele iniţiale şi finale ale basmului, cu caracter stereotip (“A 
fost odată ca niciodată...”, “Şi-am încălecat pe o şa şi v-am spus povestea 
aşa” etc.) marchează ieşirea din lumea cotidiană şi intrarea în lumea 
ficțională şi, respectiv, revenirea în aceasta din urmă după încheierea actului 
povestirii. 


Incipitul oferă chei de lectură (expectaţii, ipoteze de lectură) sub diferite 
aspecte: 

> tematic: privitor la tema sau subiectul operei 

structural: privitor la compoziţie sau la perspectiva de comunicare 
tipologic: privitor la convențiile de gen 


stilistic: privitor la tonul scrierii sau la dominantele expresive 


Yv v Y Y 


axiologic: privitor la atitudinea față de subiectul abordat 


pÎn Catastihul amorului, scriere anonimă publicată în 1865 împreună cu 
romanul La gura sobei, figurează, între altele, o secţiune despre Arta de a 
începe un roman — un succint dar dens “studiu” parodic despre tehnica 
incipiturilor romaneşti. Pornindu-se de la premisa că arta romancierilor se 
bazează pe procedee (“procederi”) clasificabile, sunt inventariate mai multe 
“stiluri” de incipit care ilustrează, fiecare, un anumit tip de roman. 

Arată cărui tip de roman ar corespunde fiecare dintre exemplele de incipit de 
mai jos. Compară răspunsurile tale cu denumirea dată de către autorul 
anonim fiecărui “stil”. 


1. “Într-o râzândă dimineaţă din luna mai 18... o jună copilă străbătea 
Puntea-Regală, cu un pas repede, şi trecea prin grădina Tuillerilor, care se 
deschide pe chei. 

Îmbletul său elegant fără afectaţiune, arăta o origine aristocratică, 
deoarece chipul său, cu cochetărie încadrat într-o pălărie de mătase cenuşie, 
trăda o vie agitaţiune interioară... etc.” 


2. “Ludovic XIV revocase edictul de la Nantes. 

Protestanţii izbiti de această nouă măsură se expatriau cu grămada, 
ca să scape de violența morală ce li se impunea. 

Grav minut, în care soarele marelui rege, declinând la orizont, era 
învăluit de ceața intoleranței şi a fanatismului. 

Această gravă măsură fu pentru Francia una din cauzele cele mai 
dureroase de slăbiciune şi de ruşine, căci era un sânge generos acel sânge 
al nobilelor familii cari alergau să-şi caute scăpare în exilul de bună voie. 

Printre aceste familii, era una... etc.” 


3, “Nemărginitele câmpii ale Soloniei, formez unul din peisajele cele mai 
întristătoare ce a putut cineva întâlni, străbătând lumea. 

Ele nu sunt decât pustii, bălării, brazi. 

Mai cu seamă în împrejurimile Salbrisului, natura are un aspect foarte 
pitoresc. 

O mică girliță, Saudre, udă ca cu părere de rău acest colt de pământ, 
şi se simte în neputinţă a-l fertiliza. 

În împrejurimile dar ale acestui orăşel, trecătorul vedea încă, acu cinci 
ani, un castel ruinat în care locuia contele de... etc.” 


4. “În acea zi, mi-era urât. 

Ti-este urât ție, scumpul meu lectore? nu este aşa că nu citindu-mă? 

Aşa dar, urâtul este o boală în contra căriia singurul remediu este 
locomoțiunea. 

Mi-aprinsei dar o țigară. 

Fumezi dumneata? O! frumoasa mea lectrice, nu roşi! Pe dumneata 
nu voi avea indiscrețiunea să te întreb asemenea lucruri. 

După ce aprinsei ţigara, mă coborâi şi mă aruncai în stradă. 

O, viziune!... încântare!... Tocmai în această [zi], acea stradă era 
străbătută de o pereche de botine cari... etc.” 


5. “- Nu, Doamnă, nu; îţi repet că această căsătorie este cu neputinţă. 
Eu sunt nestrămutabile în otărârea mea. 

- Fiia dumitale va muri din aceasta, domnule. 

- Atât mai rău. 

Aşa vorbea soţiei sale bătrânul baron... Baronul... bătrân nobile, 
curios... etc.” 


6. “Uraganul deslănțat sufla cu furie. 

Arborii trosneau cu un zgomot de schelete izbite unele de altele. Norii 
negri ca funinginea făceau mai posomorât întunericul chiar. 

Deodată un fulger albicios tăie norul şi la lumina lui se zări pe vârful 
unei stânce o fantasmă albicioasă al cării...” 


7. “O palidă lumină veghia lângă patul agonizândei. 
O jună copilă singură, pierdută, rătăcită, în cămăruţa friguroasă... etc.” 


p 1: “stilul burghez” — roman de moravuri; 2. “stilul historic” — roman istoric; 
3. “stilul geografic” — romanul colectivităţii locale (a satului, a oraşului etc.); 4. 
“stilul humoristic” — romanul satiric / umoristic; 5. “stilul brusc” — romanul de 
acțiune (preeminenţa dialogului este caracteristică, de pildă, romanului de 
mistere); 6. “stilul fantastic” — romanul senzaţional, de aventuri etc.; 7. “stilul 
sfâşietor” — romanul sentimental, melodramatic. 


p Ce fel de indicii de lectură sunt puse în evidenţă în incipiturile iluistrative 
din La gura sobei? 

> Tematice (1, 2, 3, 6, 7), silistice (toate), structurale (5), axiologice (4, 7) 


> TEMĂ DE REFLECȚIE Compară incipiturile reproduse mai jos din diverse 
naraţiuni literare cu incipiturile ilustrative din La gura sobei, urmărind 
eventualele similitudini tipologice. 


a. “Într-o seară de iarnă sau de primăvară, zeu nu ti-oi şti spune, pentru 
că nu sunt astronom, dar ştiu că era în mart, era adunată o mică societate 
alcătuită de tineri şi de dame asemine tinere; este de prisos să spun că era 
şi frumuşele. Această societate era în laşi, într-o uliţă al căria nume nu ti l-oi 
spune, fiindcă eu însumi nu-l cunosc. [...] 

Cum îți spuneam, societatea noastră se afla într-o uliţă fără nume. Ea 
se alcătuia din cinci tinere dame şi demuazele, de vro trei bărbaţi însurați şi 
de vro patru tineri, sau holtei, cum se zice la ţară. Prin un fenomen 
neobicinuit în pocita capitalia noastră, societatea aceasta era singură în felul 
ei. Bărbații nu era zulari şi nu vedea în fieştecare tânăr pre minotaurisatorul 
lor, cum zice d. de Balzac, adecă, româneşte, pre împodobitorul capului lor. 
Tinerii asemenea nu aveau pretenţia, ca Don Juan, să găsească în 
fieştecare femeie sau fată de izbândă a duhului, a frumuseții şi a manierelor 
lor. Declaraţiile nu zbura în dreapta şi în stânga, chipul cel mai nesmintit de a 
se face nesuferit tutulor femeilor. Damele era îmbunătăţite — cât se poate; 
însă nu era prude — plaga societăţii noastre. 

Dacă eşti get-beget moldovan, dacă nu eşti neologist, dacă nu eşti 
abonat la nici o foaie românească, negreşit că cu un aer oțerit mi-i întreba 
ce-i prudă? Şi eu, cu tot respectul ce trebuie să aibă un scriitor pentru un 
public aşa de învăţat ca al nostru, ți-oi răspunde [...]” 

M. Kogălniceanu, Iluzii pierdute... Un întăi amor 


b. “Din şoseaua ce vine de la Cârlibaba, întovărăşind Someşul când în 
dreapta, când în stânga, până la Cluj şi chiar mai departe, se desprinde un 
drum alb mai sus de Armadia, trece râul peste podul bătrân de lemn, 
acoperit cu şindrilă mucegăită, spintecă satul Jidovița şi aleargă spre Bistriţa, 
unde se pierde în cealaltă şosea naţională care coboară din Bucovina prin 
trecătoarea Bârgăului.” 

Liviu Rebreanu, /on 


c. “— O oră aproape şi nu mai vine; şi trebuie să joc negreşit astăzi, căci 
îmi spune inima că voi câştiga, şi niciodată n-am avut mai mare trebuință de 
bani. O sută de galbeni, şi sunt omul cel mai fericit. Cu toate acestea, dacă 
el nu va veni, nu pot face nimic, toate proiectele mele se năruiec,; [...] 

Un râs zgomotos urmă acestor cuvinte pe care le zicea, când repede, 
când încet, un tânăr de douăzeci şi opt de ani, răsturnat pe un pat, într-o 
poziţie leneşă, îmbrăcat într-un costum bizar.” 

Radu lonescu, Don Juanii din Bucureşti, începutul propriu-zis 
al romanului (III. Doi amici) 


d. “De la adormirea bătrânului Ştefan-Voievod, părintele Moldovei, 
trecuseră şaptezeci şi doi de ani. Urgii felurite se abătuseră asupra ţării: 
foametea şi ciuma se dovedeau tot aşa de cumplite cât şi războaiele pentru 
stăpânirea ţării. Ca şi cu un veac mai nainte, se perindaseră feciori legiuiţi ori 
copii din flori ai Domniei, care râvneau să ia puterea, stârnind tăieri, pustiiri şi 
pojaruri, cu ajutor de la munteni, leşi ori tătari, şi gloabele le plăteau bieții 

pământeni. Aceştia de mult scorniseră vorba potrivită pentru asemenea 
împrejurări despre schimbarea Domnilor şi bucuria nebunilor. [...] 

Cătră sfârşitul primăverii anului 1576, la hanul lui Goraşcu, poreclit 
Haramin, se găsea, ca într-o zi de sărbătoare ca aceea a Rusaliilor, adunare 
de oameni în trecere.” 

M. Sadoveanu, Nicoară Potcoavă 


e. “De-abia se înserase, ulițele erau însă pustii. Din când în când şi 
foarte rar se auzea pe pod duruitul unei caleşte, în care era vreun boier ce 
se ducea la o partidă de cărți, sau un fiacru ce trecea ca săgeata, şi lăsa să 
se zărească nişte bonete femeieşti. Niciun pedestru nu era pe uliti, afară de 
fanaragiii care strigau regulat raita pentru că la 1827 septembrie, nimeni nu 
s-ar fi riscat a merge pe jos singur pe uliti, după ce înnopta. [...] 

O caleaşcă trecu în fuga cailor pe ulița mare, apucă ulița Sf. Ilie şi 
făcând la stânga luă la deal pe lângă zidul Sf. Spiridon, ti tot suindu-se până 
la mahalaua Sărăriei, stătu la portita unei căsuțe cu două ferestre, cu perdele 
verzi. Din trăsură se cobori un tânăr elegant coconaş, al cărui costum era 
după moda curții.” [...] 

Chipul său era, de nu frumos, dar plăcut. Lavater din cea dintâi 
vedere l-ar fi judecat după fruntea lui strâmtă, buzele groase, şi sprâncenele 
ridicate cu disproporție deasupra ochilor; dar şi nefiind cineva fizionomist 
putea, fără a se greşi, să-l boteze de nătărău, după căutătura cea speriată şi 
neclintirea figurii sale.” 

C. Negruzzi, Zoe 


> Între exemplul 3. (“stilul historic”) şi exemplul 5. (“stilul brusc”) din Arta de 
a începe un roman există un contrast vădit. Acelaşi tip de contrast apare şi 
între exemplele c. (Don Juanii din Bucureşti) şi d. (Nicoară Potcoavă). În ce 
constă acesta? 


> “Stilul brusc” corespunde procedeului de demarare a acţiunii in medias 
res, fără nici o prezentare prealabilă a protagoniştilor şi a împrejurărilor 
acțiunii. “Stilul historic”, dimpotrivă, preferă incipiturile care plasează acţiunea 
într-un anumit context, de regulă, făcându-se referiri la conjunctura istorică 
anterioară subiectului narat. Semnul distinctiv al acestei tehnici este folosirea 
mai mult ca perfectului (“Ludovic XIV revocase”, “trecuseră şaptezeci şi doi 
de ani”). 


Un alt punct privilegiat al textului, sub aspect hermeneutic, este finalul. 
Dacă în linearitatea textului finalul reprezintă un punct terminus, în actul 
lecturii el marchează momentul de demarare a unui proces distinct, acela al 


interpretării textului din perspectiva întregului. 


“Explicitarea 


e Este practic imposibil de alcătuit o tipologie generală a finalurilor 


încheierii a fost şi pentru imensa varietate a textelor literare. 
este intens folosită 


în literatură, 


e Se pot însă stabili o serie de repere, în funcţie de modul în care 


deoarece reprezintă finalul interacționează semantic cu restul textului sau cu texte 
un puternic stimul înrudite, de condiţionările formale pe care textul le poate impune şi 

interpretativ: de provocările interpretative pe care finalul le lansează cititorului. 
apariția cuvântului 

«sfârşit» închide > Sub aspectul predictibilităţii, există finaluri previzibile sau, 
ansamblul de dimpotrivă, surprinzătoare. 


enunțuri; prin 
aceasta însă e pus > Uneori, caracterul previzibil al finalului este determinat de 
în mişcare procesul convenții de gen. 
de căutare a 
sensului global orie > În funcţie de aportul imaginativ pe care îl solicită cititorului, putem 
activat cel de avea de a face cu finaluri deschise sau închise. 
definitivare a 
ipotezelor emise pe 
parcurs.” 
Paul Cornea, 
Introducere în teoria 
lecturii, pp. 39-40 


> Compară următoarele două poezii sub aspectul predictibilității finalului. 

a. Există sau nu o relaţie intertextuală între cele două poezii? Dacă da, de 
ce tip? 

b. Care dintre ele are un final mai surprinzător? 

c. Ce semnificaţie dă poeziei respective acest final? 


Mihai Eminescu 


Lacul 
Lacul codrilor albastru Să sărim în luntrea mică, 
Nuferi galbeni îl încarcă; Ingânaţi de glas de ape, 
Tresărind în cercuri albe Şi să scap din mână cârma 
EI cutremură o barcă. Şi lopețile să-mi scape; 
Şi eu trec de-a lung de maluri, Să plutim cuprinşi de farmec 
Parc-ascult şi parc-aştept Sub lumina blândei lune — 
Ea din trestii să răsară Vântu-n trestii lin foşnească, 
Şi să-mi cadă lin pe piept; Unduioasa apă sune! 


Dar nu vine... Singuratic 
În zadar suspin şi sufăr 
Lângă lacul cel albastru 
Încărcat cu flori de nufăr. 


Tudor Arghezi 
Melancolie 
Am luat ceasul de-ntâlnire Câtă vreme n-a venit 
Când se turbură-n fund lacul M-am uitat cu dor în zare. 
Şi-n perdeaua lui subțire Orele şi-au împletit 
Îşi petrece steaua acul. Firul lor cu firul mare. 

Şi acum c-o văd venind 
Pe poteca solitară, 

De departe, simt un jind 
Şi-aş voi să mi se pară. 


> 

a. Compararea atentă a celor două texte face foarte probabilă ipoteza că 
Arghezi a scris Melancolie oarecum în replică la poezia eminesciană. 

b. Finalul poeziei Lacul este previzibil, datorită în primul rând faptului că 
recunoaştem în textul eminescian motivul poetic romantic al aşteptării 
(zadarnice a) iubitei. În Melancolie surpriza este dublă: nu numai că iubita 
soseşte la întâlnire, ci şi că apariţia ei stârneşte regret. 

c. Finalul îl contrariază pe cititor în primul rând sub aspect psihologic: de ce 
perspectiva împlinirii dorinței naşte brusc nemulţumire? De modul în care 
va răspunde la această întrebare depinde în cea mai mare măsură 
semnificaţia atribuită poeziei de către cititor. Ea poate fi interpetată, de 
pildă, ca o meditaţie asupra naturii paradoxale a sufletului omenesc, ca 
opțiune a poetului pentru irealitatea visării faţă de realitatea iubirii etc. 


p Ce convenții formale de gen măresc previzibilitatea finalului în sonetul citat mai jos, din 
Ultimele sonete închipuite ale lui Shakespeare în traducere imaginară de V. Voiculescu? 


V. Voiculescu 
CCXXVIII 


Nimica nu atinge iubirea mea curată. 

Mânii, trădări, zavistii ce-n zâmbete se-ascund, 

Ca umbrele pe-o undă nu lasă nici o pată... 

Nu tulburi apa dacă nu e noroi la fund. 

Doar pura-ți frumusețe în mine se-nfiripă, 

Ca-ntr-un cleştar răsfrântă de mii şi mii de ori... 

Mi-e de ajuns în treacăt să te privesc o clipă 

ŞI,-ntors din nou în beznă, mă umplu de splendori... 

Din ritmul ei vremelnic deodată dezrobită, 

Iluminatei inimi alt orizont se naşte, 

Cu-nalte constelații de dragoste... Orbită, 

Dă înapoi durerea şi nu mă mai cunoaşte... 
Atunci, în creatorul vârtej al poeziei 
Răpindu-te în mine, luăm pasul veşniciei. 


p Structura sonetului de tip elizabetan, alcătuit din trei catrene şi un distih 
final, cel mai adesea funcţinând ca o “concluzie” a întregii poezii. 
»> Dar în poezia Plovuă de G. Bacovia? 


G. Bacovia 
Plouă 


Da, plouă cum n-am mai văzut... Da, plouă... şi sună umil 


ŞI grele tălăngi adormite, Ca tot ce-i iubire şi ură — 
Cum sună sub şuri învechite! Cu-o muzică tristă, de gură, 
Cum sună în sufletu-mi mut! Pe-aproape s-aude-un copil. 

Oh, plânsul tălăngii când plouă! 
Şi ce enervare pe gând! 

Ce zi primitivă de tină! 

O bolnavă fată vecină 
Răcneşte în ploaie râzând... 


Oh, plânsul tălăngii când plouă! 


Oh, plânsul tălăngii când plouă! 


Ce basme tălăngile spun! 

Ce lume-aşa goală de vise! 
„„„Şi cum să nu plângi în abise 
Da, cum să nu mori şi nebun. 


Oh, plânsul tălăngii când plouă! 


> Prezenţa leitmotivului, inserat ca vers independent, invariabil, după 
fiecare strofă. 


> TEMĂ DE REFLECȚIE Citeşte celebra poezie Corbul a lui Edgar Allan 
Poe, urmârind tensiunea produsă între stranietatea temei pe de o parte şi 
previzibilitatea refrenului poetic “nevermore” (“niciodată”) pe de cealaltă 
parte. În ce măsură este anulată această tensiune în finalul poeziei? 


p Dă alte două exemple de specii literare cu condiţionări stricte, formale sau 
de conţinut, ale finalului. 


pb De exemplu rondelul, al cărui ultim vers îl reia obligatoriu pe primul şi 
fabula, încheiată de regulă printr-o “morală” care elucidează tâlcul alegoriei 
animaliere. 


> TEMĂ DE REFLECȚIE Comentează succint efectul produs de ultimul 
vers din poezia Pământul de Lucian Blaga. 


Lucian Blaga 
Pământul 


Pe spate ne-am întins în iarbă: tu şi eu. 


Văzduh topit ca ceara-n arşița de soare 
curgea de-a lungul peste mirişti ca un râu. 
Tăcere-apăsătoare stăpânea pământul 


Ca să-l aud mai bine mi-am lipit 
de glii urechea — îndoielnic şi supus — 
şi de sub glii ti-am auzit 


Şi-o întrebare mi-a căzut în suflet până-n a inimei bătaie zgomotoasă. 


fund. 


N-avea să-mi spună 


Pământul răspundea. 


nimic pământul? Tot pământu-acesta 
neîndurător de larg şi-ucigător de mut, 


nimic? 


74 


Despre finaluri deschise se vorbeşte în special în cazul textelor narative şi 
dramatice care dau impresia că lasă acţiunea neîncheiată sau care lasă în 
suspensie ipotezele centrale de interpretare a textului, conturate pe 


parcursul lecturii. 

> TEMĂ DE REFLECȚIE Comentează finalul schiţei /nspecțiune, de |. L. 
Caragiale, despre enigmatica sinucidere a unui contabil cu excelentă 
reputaţie de corectitudine. 


“Şi pornesc iară toti trei. La Morgă se pregătesc servanții a-l preda pe 
Anghelache să-l ducă acasă, fiindcă i s-a stabilit complet identitatea şi l-a 
reclamat familia. Camarazii s-au apropiat de masa pe care stă camaradul lor. 

- De ce?... de ce, nene Anghelache? a întrebat plângând ca un prost 
cel mai tânăr. 

Dar, nenea Anghelache, cuminte, n-a vrut să răspunză.” 

|. L. Caragiale, Inspecţiune 


2.2.6. Recurențe, cuvinte-cheie 


Recurenţele de diverse tipuri (repetiţii, paralelisme, simetrii etc.) pot avea 


adesea un rol major în definirea viziunii autorului asupra lumii înfăţişate. 


p identifică recurenţele din poezia Decor de G. Bacovia şi indică rolul lor 
pentru semnificația textului. 


G. Bacovia 
Decor 
Copacii albi, copacii negri Cu pene albe, pene negre 
Stau goi în parcul solitar: O pasăre cu glas amar 
Decor de doliu, funerar... Străbate parcul secular... 
Copacii albi, copacii negri. Cu pene albe, pene negre. 
În parc regretele plâng iar... În parc fantomele apar... 


Şi frunze albe, frunze negre; 
Copacii albi, copacii negri 
Şi pene albe, pene negre 
Decor de doliu, funerar... 


În parc ninsoarea cade rar.. 


> Repetarea unor versuri, a unor cuvinte, a unor structuri sintactice (de 
exemplu, propoziţii eliptice de predicat), de punctuație (punctele de 
suspensie la finalul fiecărui vers izolat sau dispuse simetric la sfârşitul 
versului al treilea în prima şi a doua strofă) şi prozodice (versul-refren, cu 
mici variaţiuni sintactice şi semantice). Toate acestea întăresc impresia de 
dematerializare şi stilizare a peisajului. În irealitatea (“decor”) şi lipsa de 
culoare (alb-negru) a prezentului senzorial se insinuează spectrele trecutului 
(“regretele plâng iar”, “fantomele apar”), acoperite şi ele încet de zăpadă (“În 
parc ninsoarea cade rar...”). 

Identificarea.cuvintelor-cheie în textele citite corespunde unor practici de 


lectură larg răspândite, ce depăşesc sfera lecturii literare. 


Cititorii obişnuiesc să caute cuvinte-cheie în lectura informativă, pentru a-şi 
da seama mai rapid de tema textului parcurs, de ideile principale exprimate 
în acesta. 


Cuvintele-cheie pot aduce un aport decisiv în structurarea şi procesarea 
informaţiei. 


“Cuvintele-cheie reprezintă locuri de coagulare semantică în lungul lanțului 
verbal. Ele joacă rolul unor centre de control tematic către care converg ori de 
la care pleacă fluxuri de semnificaţie.” 


Paul Cornea, Introducere în teoria lecturii, p. 161 


> În lectura literară, cuvintele-cheie pot avea o încărcătură semantică 
deosebită (de exemplu, simbolurile sau metaforele centrale), orientând 
întregul parcurs interpretativ. 


> TEMĂ DE REFLECȚIE Reciteşte poezia Stă în codru, fără slavă de 
Lucian Blaga (p. 51). Selectează cuvintele-cheie şi explică semnificaţia lor în 


poezie. 


2.3. STRATEGII INTERPRETATIVE 


2.3.1. Cercul hermeneutic 


“Schleiermacher [...] 
este cel care a 
descris pentru 
prima dată în mod 
clar ceea ce de 
atunci s-a numit 
«cercul» înțelegerii. 
«Detaliul nu poate fi 
înțeles decât prin 
întreg; deci orice 
explicaţie de detaliu 
presupune 
înțelegerea 
întregului.» “ 
René Wellek, /storia 
criticii literare 
moderne, vol. Il, 
Bucureşti, Editura 
Univers, 1974, p. 299 


> 


> 


Ca procese cu o puternică implicare subiectivă, atât înțelegerea 
cât şi interpretarea sunt greu de explicat şi de analizat în termeni 
exacti, riguroşi. 


Deşi strategiile interpretative pot varia de la individ la individ şi de 
la situație la situație, pot fi totuşi identificați o serie de parametri 
generali de desfăşurare a acestora. 


În actul interpretării, o importanță deosebită revine relației dintre 
parte şi întreg. Modul în care înțelegem şi interpretăm un text în 
totalitatea sa depinde, fireşte, de interpretarea secvențelor care îl 
compun (cuvinte, enunţuri, paragrafe, capitole etc.). Totodată 
însă, interpretarea acestor secvențe este influenţată de 
perspectiva interpretativă a cititorului asupra ansamblurilor mai 
largi în care ele se integrează, în ultimă instanță, asupra 
întregului text. 


Acest parcurs de permanentă relaţionare între detaliu şi 
ansamblu a fost denumit cerc hermeneutic. El este analizat încă 
din primele studii moderne de hermeneutică. 


> Relaţionarea dintre parte şi întreg capătă aspecte diferite în cazul lecturii, 
ca proces de parcurgere şi înţelegere treptată a unui text, şi în cel al 

receptării, ca rezultantă finală a acestui proces. Această diferenţă poate fi 
mai lesne percepută comparând lectura primă a unui text şi relectura 
acestuia. Cea dintâi corespunde practicii curente a cititorului obişnuit, cea 
de a doua este apanajul cititorului expert (critic literar, profesor de 
literatură etc.). 


> În cazul lecturii prime, cercul hermeneutic funcţionează pe baza 
aşteptărilor cititorului, care îi permit acestuia să lanseze ipoteze 
interpretative pe care le confirmă, reajustează sau respinge apoi, pe 
măsură ce avansează în citirea textului. 


> În special în cazul textelor moderne, în care se folosesc frecvent 
procedee de contrariere a cititorului, ipotezele interpretative iau forma 
unor întrebări ţinute în suspensie de către cititor în aşteptarea unui 
răspuns pe care ar urma să-l dea secvențele următoare ale textului. 


> TEMĂ DE REFLECȚIE Progresia interpretativă în citirea unui text poate fi 
conştientizată prin experimentul unei lecturi secvențiale. Citeşte textul de mai 
jos al poeziei Umbrei mele i-e frică de Ana Blandiana acoperindu-l la început 
cu o foaie albă de hârtie şi descoperind apoi câte un singur vers. La fiecare 
nou pas, gândeşte-te ce este neclar sau contrariant în ce ai citit până la 
momentul respectiv, cum crezi că se vor rezolva aceste neclarităţi, ce va 
urma. Acordă atenţie în special etapelor care indică finalul unei secvenţe mai 
largi (de exemplu, propoziţie sau frază). 

Un astfel de exercițiu poate fi făcut şi în grup, discutând cu ceilalţi la fiecare 
etapă. 

Ana Blandiana 


Umbrei mele i-e frică 


Umbrei mele i-e frică 

De umbrele arborilor 

Mai mult decât 

Mi-e frică mie de arbori — 
Arborii nu îndrăznesc 

Să m-atace, 

Dar în spatele meu 

Se-aude mereu 

O-ncăierare sălbatecă 

De umbre. 

Umbrei mele i-e frică 

De umbrele păsărilor 

Mai mult decât 

Mi-e frică mie de păsări — 
Păsările trec deasupra mea 

Şi nu mă ating, 

Dar umbra mea se chirceşte, 
Se rostogoleşte rănită 

De ciocul lunecat al unei umbre. 
Umbra mea este lipsită de-apărare. 
Ea nu are rădăcini 

Ca umbrele arborilor 

Şi nu ştie 

Ca umbrele păsărilor să zboare. 
Ea a fost adusă pe pământ 

să mă urmeze 

Ca întuneric sângerând. 

Să se prefacă în noapte în cele din urmă 
Şi eu să nu ştiu de când 
Înaintez fără umbră, 


Cântând. 

2.3.2. Raportarea la autor, operă, epocă 


> Înțelegerea şi interpretarea textelor sunt influențate nu numai de factori 
intratextuali, ca cei discutaţi anterior (2.2.3. — 2.2.6.), ci şi de elemente 
care nu se regăsesc nemijlocit în text. 


> Unul dintre cele mai controversate repere hermeneutice este intenția 
auctorială. 


> Aceasta poate fi dedusă fie din textul supus lecturii, fie din informații 
adiacente (mărturii ale autorului formulate cu diverse prilejuri, în scrieri 
confesive, interviuri, scrisori, jurnale intime etc.). 


> Celei dintâi abordări i s-a imputat faptul că intenţia auctorială nefiind 
exprimată explicit în text, ea însăşi este o rezultantă şi nu un punct de 
pornire a interpretării textului de către cititor. 


“Dacă intenţia autorului ar putea fi cunoscută şi cercetată atât de uşor de 
către cititor, am putea alege de fiecare dată dintre diversele interpretări pe 
cea corectă. Însă din păcate ne putem apropia de intenția auctorială doar 
prin interpretări ale textului.” 
T. K. Seung, Semiotics and Thematics in Interpretation, New York, Columbia University Press, 
1982, p. 13 


> Celei de a doua abordări i s-a reproşat faptul că ignoră distanța dintre 
proiectul auctorial şi realizarea acestuia. Această distanţă este cu atât 
mai importantă cu cât actul creaţiei scapă de sub controlul raţional al 
creatorului, ceea ce se întâmplă frecvent în literatura modernă. Această 
tendință este dusă la extrem, de exemplu, în practicile de creație 
avangardiste (tehnica dicteului automat, prin care poetul “transcrie” 
cuvintele aşa cum îi vin în minte, debarasându-se de orice efort de 
structurare a textului, tehnicile de creaţie prin hazard etc.). 


> Un alt demers interpretativ folosit frecvent de către specialiştii în literatură 
este situarea unui text în contextul mai larg al operei autorului respectiv. 
În această direcţie merg, de exemplu, studiile în care sunt cercetate 
motivele poetice, simbolurile sau metaforele dominante în opera unui 
scriitor. 


> O perspectivă interpretativă încă şi mai largă o aduce situarea unui text în 
contextul epocii în care a fost creat. 


> O astfel de abordare este folosită cu precădere în studiul filologic al 
textelor literare din perioade mai îndepărtate, pentru a stabili sensul cu 
care cuvinte sau expresii folosite de către autor erau folosite la vremea 
respectivă. 


> Interpretarea  filologică pune adesea în evidenţă fenomene de 


expresivitate involuntară, datorată evoluţiei limbii între momentul scrierii şi 
cel al lecturii textului. 

TEST DE AUTOEVALUARE 2.2. 


1. Dă două exemple referitoare la relaţia dintre receptare a textelor şi tipul de text 
receptat. 


2. Dă trei exemple de tipuri de texte “de graniţă”, pe care istoriile literare nu le includ 
totdeauna în domeniul lor de investigare. 


3. Defineşte pe scurt noţiunile de “ficţiune” şi “dicțiune” în studiul literaturii. 


4. Este ficţiunea apanajul exclusiv al scrierilor literare? 


5. Defineşte succint comportamentul verbal pseudo- sau transreferenţial. 


6. Ce înseamnă “instanţă de comunicare intratextuală”? 


7. Care sunt cele trei tipuri de lirică identificate de Tudor Vianu, referitor la instanţele de 
comunicare şi perspectiva de enunţare din poezie? 


8. Cetipuri de chei de lectură poate furniza incipit-ul unui roman? 


9. Explică ce înseamnă un “final deschis”. 


Se acordă câte 1 punct pentru fiecare rezolvare corectă; 1 punct din oficiu 

2.4. VARIABILE ISTORICE ÎN INTERPRETAREA TEXTELOR LITERARE 


2.4.1. Factori istorici care influențează receptarea 


Ca şi creaţia, receptarea literară este influenţată, în forme şi în grade 


diverse, de contextul istoric în care ea se produce. 


> S-a vorbit, în acest sens, despre un “spirit al veacului” — sau saeculum, în 


formularea istoricului latin Tacitus — care îşi pune amprenta atât asupra 
producției literare cât şi asupra lecturii, a interpretării şi valorizării textelor 
citite. 


“Există, cu alte cuvinte, un spirit al veacului sau ceea ce numea Tacit un 
saeculum, adică o totalitate de condiţii configuratoare a vieţii omenirii. 
Spiritul evului mediu, de pildă, se manifestă sub două forme: credința 
religioasă care-i determină întreaga activitate sufletească (literatura, arta, 
filozofia etc.) şi provoacă în domeniul politic cruciadele, adică 
expansiunea Occidentului spre Orient; iar, pe de altă parte, în domeniul 
social, forma specifică a feudalităţii, de origine germanică sau nu, în orice 
caz expresie a individualismului social, după cum stilul ogival este o 
expresie a misticismului.” 


E. Lovinescu, Istoria literaturii române contemporane, vol. VI, Mutaţia valorilor estetice. Concluzii, 


în Scrieri, vol. V, ed. de Eugen Simion, Bucureşti, Ed. Minerva, pp. 281-282 


Asupra receptării e Evoluția producţiei literare în ansamblu (apariţia unor noi scriitori 
literare a operelor de mare prestigiu, a unor curente şi orientări literare noi, a unor 


din trecut 


inovaţii în domeniul tehnicilor de compoziţie, al procedeelor literare, 


acționează o serie a unor stiluri şi teme noi etc.) între momentul creaţiei şi cel al 
de variabile istorice,  receptării unui anumit text, produce modificări substanţiale în 
aflate la rândul lor orizontul de aşteptare al cititorilor. 


în permanentă 
interacțiune. 


e Receptarea poate fi influențată, în timp, de modificările survenite 
în climatul cultural (apariţia unor teorii filozofice şi ştiinţifice sau a 
unor ideologii influente, modificări survenite în mentalități şi în 
atitudini etc.). 

e De asemenea, receptarea literară se modifică în raport cu 
dinamica socială a publicului cititor (nevoile de lectură ale acestuia, 
practicile de lectură dominante, posibilitățile de acces la operele 
literare ale trecutului etc.). 

e Şi modificările social-politice pot juca un rol important în 
receptarea operelor literare, în special atunci când este vorba de 
instrumentarea unor mecanisme politice menite să controleze şi să 
orienteze perspectiva asupra trecutului (dirijism cultural, cenzură 
etc.). 

e  Receptarea expertă (a criticilor şi istoricilor literari, a profesorilor 
de literatură) fluctuează şi în raport cu evoluţia metodologiei de 
abordare a textului literar (apariția unor noi orientări de teorie şi de 
critică literară, a unor noi tehnici de analiză etc.). 

> La care dintre variabilele istorice ale receptării literare pot fi raportate 
ideile formulate de T. S. Eliot în citatul următor? 


“Nici un poet, nici un artist de nici un fel nu poate fi pe deplin înţeles 
singur. Semnificația sa, felul în care este apreciat, stau în raportarea la 
poeții şi artiştii din trecut. Nu poate fi valorificat singur; pentru comparare 
şi deosebire trebuie aşezat printre cei care nu mai sunt. Consider că 
acest principiu ţine şi de critica estetică, nu numai de cea istorică. 
Imperativul adaptării, al participării, nu se îndreaptă numai spre el; când 
se naşte o nouă operă de artă, acest fapt se repercutează totodată 
asupra tuturor operelor de artă care au precedat-o. Monumentele 
existente alcătuiesc laolaltă o ordine ideală, care prin introducerea unei 
opere de artă noi (cu adevărat noi) este modificată. Înainte ca noua operă 
să fi luat naştere, ordinea existentă era desăvârşită; pentru ca ordinea să 
se mențină şi după naşterea noului, este nevoie ca întreaga ordine 
existentă să fie schimbată, fie cât de puţin; iar în acest fel relațiile, 
proporțiile, valorile fiecărei opere de artă fată de întreg sunt revizuite; în 
aceasta constă împletirea între vechi şi nou. Oricine a acceptat ideea 
acestei ordini, a formei literaturii engleze, europene, va admite că nu este 
absurd ca trecutul să fie modificat de prezent, după cum prezentul este 
îndrumat de trecut. lar poetul care e conştient de aceasta, va fi conştient 
de marile sale dificultăți şi răspunderi.” 


T. S. Eliot, Traditie şi talent personal, în Pater, Chestertorn, Eliot, Eseuri literare, Bucureşti, Editura 


pentru Literatură Universală, 1966, p. 223 
p Influenţarea receptării de către evoluţia producţiei literare. 


pb Ce regimuri politice din secolul XX au exercitat un control sever asupra 
receptării operelor trecutului şi au aplicat mecanisme instituționale de dirijare 
a acesteia potrivit unor cerinţe ideologice? 


> Regimurile totalitare (nazism, fascism, comunism etc.). 


pb Dă două exemple de orientări metodologice în critica literară care au 
influențat receptarea expertă (vezi şi 1.3.2. Aspecte specifice ale comunicării 
literare, p. 35) 


> De exemplu biografismul (explicarea operei prin recursul la informații 
privind viaţa autorului); structuralismul (analiza operei din perspectiva 
structurii ei, eludarea judecății de valoare). 


2.4.2. Studiu de caz: variabile istorice în receptarea operei lui |. L. 


Caragiale 

> Studierea variabilelor istorice în receptarea unui text sau a unui ansamblu 
de texte (opera integrală a unui scriitor, scrierile din cadrul unei grupări 
literare etc.) vizează identificarea acelor componente ale receptării care 
nu mai ţin doar de opţiunile personale ale criticului ci poartă însemnele 
unui anumit context istoric. 

> Componentele de acest tip au de regulă un caracter mai general (de 
exemplu: afilierea textului sau a operei la un anumit curent, identificarea 
ideologiei dominante, explicarea viziunii caracteristice etc.), care îşi pune 
însă amprenta asupra interpretărilor şi aprecierilor valorice de detaliu. 


> Ce elemente comune recunoşti în modul de a recepta opera lui Caragiale 
ilustrat prin citatele următoare? 


Caragiale “a avut nenorocul să nu atace teme durabile, el a vrut să ne 
zugrăvească mai mult românul decât omul, şi nu tipul etern al românului, ci 
românul rău civilizat de la sfârşitul secolului al XIX-lea, românul dintr-o 
anumită condiţie socială...” 

Pompiliu Eliade, recenzie la O noapte furtunoasă, în Causeries littéraires, III, 1903 


“Eroii lui Caragiale sunt reprezentativi, dar numai pentru o epocă mărginită; 
ei sunt tipici. În închegarea lor intră ceva şi din sufletul omenesc din toate 
vremile, dar intră totodată şi prea multe lucruri legate de nişte împrejurări 
restrânse, ce tind să dispară cu desăvârşire. Primenirea aceasta repede a 
moravurilor noastre surpă mereu însemnătatea comediilor lui Caragiale. 
Limba chiar în care sunt scrise este închegarea unei limbi desfigurate, dintr- 
un moment dat şi în anumite pături sociale. [...] În cincizeci de ani nu va 
rămânea nici cea mai mică urmă din atmosfera morală a operei lui Caragiale; 
amintirea republicii din Ploieşti sau a gărzii civice se va fi risipit de mult. Într-o 
sută de ani fiecare rând din Scrisoarea pierdută va trebui însoțit de o pagină 
de lămuriri...” 

Eugen Lovinescu, Caragiale (II), “Convorbiri critice”, 1908 


“Caragiale este cel mai mare creator de viață din întreaga noastră literatură. 
ŞI, într-un sens, este singurul creator, pentru că numai el singur în toată 
literatura română «face concurență stării civile». [...] Dar acest fel de creaţie 
nu ne satisface numai plăcerea estetică. Prin această putere de creație, 
artistul merge în sensul omului de ştiinţă. Arta mare lămureşte şi ea, scoțând 
şi separând esentialul de accidental, punând o ordine în ceea ce e haotic şi 
încâlcit în realitatea lucrurilor şi stabilind între aparente o legătură cauzală. 
Din acest punct de vedere, Caragiale este cel mai mare istoric al epocii 
dintre 1870-1900. Un istoric complect, care arată, care critică şi care 
explică”. 

G. Ibrăileanu, Caragiale. Când a împlinit şaizeci de ani [1912], în Note si impresii, 1920 


“Caragiale manifestă o pasiune a observației, pentru care nu se poate găsi 

nici un alt exemplu asemănător. Întinsa şi variata lui experiență s-a revărsat 

în întregime în opera sa. Nu va fi posibil să se scrie istoria socială a veacului 

nostru al XIX-lea fără o continuă referință la opera lui Caragiale. [...] 

Caragiale este un observator lucid şi exact, dar materialul observațiilor sale 

nu rămâne niciodată în stare de pulbere infinitesimală, ci se adună în 
viziunile unor caractere tipice. Realismul tipic este formula lui artistică.” 

Tudor Vianu, /. L. Caragiale, în Şerban Cioculescu, Vladimir Streinu, Tudor Vianu, Istoria 

literaturii române moderne, 1944 


> Opera caragialiană este văzută în relație cu epoca în care a trăit autorul şi 
interpretată în termenii unei estetici realiste, a “reflectării” realităţii (“să ne 
zugrăvească [...] românul rău civilizat de la sfârşitul secolului al XIX-lea”, eroi 

“reprezentativi, dar numai pentru o epocă mărginită”, “tipici”, “lucruri legate 
de nişte împrejurări restrânse”, “creator de viață”, “concurenţă stării civile”, 
“artistul merge în sensul omului de ştiinţă”, “cel mai mare istoric al epocii 
dintre 1870-1900”, “pasiune a observaţiei”, referință pentru “istoria socială a 


veacului al XIX-lea”, “realism tipic”). 


p Care sunt deosebirile frapante în punctele de vedere exprimate în citatele 
anterioare, sub aspectul judecăților de valoare formulate în ele? 


> Pentru Pompiliu Eliade şi pentru E. Lovinescu, ancorarea operei lui 
Caragiale în realităţile româneşti ale vremii în care a trăit autorul constituie 
un argument pentru a prezice lipsa de durabilitate a creaţiilor respective. 
Dimpotrivă, pentru Ibrăileanu şi pentru Vianu, calitatea de martor avizat şi 
comprehensiv al epocii sale îi conferă lui Caragiale un statut de excelenţă 
estetică. 


> TEMĂ DE REFLECȚIE De ce crezi că previziunile lui Pompiliu Eliade şi 
E. Lovinescu s-au dovedit, în cele din urmă, false? 


> Până la cel de al doilea război mondial, receptarea operei lui Caragiale a 
fost făcută predominant din perspectiva unei estetici realiste, scriitorul 
fiind situat pe un moment de vârf al evoluţiei filonului comediografic 
inaugurat de către paşoptişti şi ilustrat în principal de teatrul lui 
Alecsandri. Totodată, Caragiale a fost perceput în primul rând ca un autor 
dramatic, celelalte scrieri ale sale (momentele şi schițele, nuvelele, 
povestirile, textele jurnalistice etc.) ocupând poziţii periferice în ansamblul 
operei. 


p Ce tip de influenţe ale contextului istoric recunoşti în receptarea operei lui 
Caragiale ilustrată prin citatul următor? 


“Locul special al lui Caragiale, desemnat adesea prin caracterizarea de 
punct maxim al realismului critic, se justifică prin caracterul sistematic al 
satirei, care pătrunde în esența sistemului şi atrage toate observaţiile în jurul 
fenomenului central — împăcarea de la bază, echivalenta şi complicitatea 
progresivă a celor două «partide istorice», consecință a compromisului dintre 
clasele exploatatoare.” 

Silvian losifescu, Momentul Caragiale, Editura pentru Literatură, 1963 


> Influențe de ordin politic. În perioda de după război, până către mijlocul 
anilor '60, receptarea lui Caragiale a fost subordonată comandamentelor 
ideologice ale regimului comunist, Caragiale fiind interpretat ca un critic 
vehement al capitalismului, chiar cu prețul unor evidente răstălmăciri — 
Caragiale nu se referă la împăcarea şi complicitatea dintre “partidele 
istorice”, în Scrisoarea pierdută, de pildă, fiind vorba de două grupări din 
cadrul aceluiaşi partid, iar exploatarea nu este decât cel mult o temă 
accidentală în opera scriitorului. 

> Ca şi în cazul multor alți scriitori români afirmaţi înainte de cel de al doilea 
război mondial, în perioada stalinistă opera caragialiană este supusă 
unor revizuiri care conduc către o receptare trunchiată şi distorsionată, 
aservită politic. 


> TEMĂ DE REFLECȚIE Compară grupajul de patru citate critice discutate 
anterior cu următorul extras: 


“Nimic mai eronat decât a pretinde că marele scriitor a fost un «creator de 
oameni», că eroii lui «fac concurenţă stării civile». [...] EI porneşte în opera 
sa, e în afară de orice îndoială, de la această societate, dar nu le reproduce, 
nu le oglindeşte, nu le copiază în sensul realismului fotografic, şi nici măcar 
nu le reflectă în sensul realismului tradițional. Caragiale creează o viziune a 
acestor realități, captând sugestia lor cea mai adâncă. O viziune caricaturală, 
grotescă, voit schematică şi mecanică, absurdă, fantastică.” 

Valeriu Cristea, Satiră şi viziune, în Aliante literare, 1977 


> Către sfârşitul anilor '60 şi în deceniul următor se produce o modificare 
spectaculoasă în receptarea operei caragialiene. Noua paradigmă 
interpretativă desprinde opera lui Caragiale de epoca trăită de autor şi de 
coordonatele esteticii realiste. 


pb indică ce termeni de caracterizare globală a viziunii exprimate în opera 
caragialiană din fragmentul critic al lui Valeriu Cristea se distanțează net de 
estetica realismului. 


> Viziune “grotescă, voit schematică şi mecanică, absurdă, fantastică”. 


p Ce repoziționare a operei caragialiene în contextul istoriei literare 
româneşti propune Al. Călinescu în următorul pasaj? 


“Opera [lui Caragiale] joacă, în cadrul literaturii române, un rol de placă 
turnantă: ea asigură operația de substituire dialectică între două epoci 
literare şi marchează intrarea în «vârsta modernă» a literaturii noastre.” 

Al. Calinescu, Caragiale sau vârsta modernă a literaturii, 1976 


p Caragiale nu mai este privit doar ca cel care a dus tendințele manifestate 
în literatura română pe parcursul secolului al XIX-lea la un punct culminant 
(în domeniul comediografiei), ci şi ca un deschizător de drumuri, fiindu-i 
atribuită poziția de “placă turnantă” în cadrul beletristicii autohtone. 


> Desprins de predecesori, Caragiale este perceput, în deceniile şapte şi 
opt, drept un “precursor” al unor tendințe manifestate în literatura 
universală în secolul XX, subsumate noţiunii de “literatură a absurdului”, 
şi cooptat în compania unor scriitori precum Jarry, Kafka, Pirandello, 
Sartre, Adamov, Beckett, Camus, Durrenmatt, Urmuz ş. a. Se insistă, în 
studiile de la sfârşitul anilor '60 şi din anii '70, în special asupra posibilelor 
filiaţii dintre scrierile lui Caragiale şi teatrul lui Eugene Ionesco. 

> În această perioadă, câştigă mult în interesul şi în aprecierea criticii proza 


scurtă caragialiană. În special în acest sector al operei, critica identifică 
elemente care să probeze inovaţia formală, stilistică şi structurală, a 
creaţiei caragialiene şi acțiunea de remodelare a canoanelor estetice. 
“Modernitatea” operei caragialiene vizează, sub acest aspect, utilizarea 
parodiei, a pastişei şi a citatului ironic ca modalităţi de subminare a 
convențiilor literare şi dinamitarea ierarhiilor de gen tradiţionale. 


Şi sub aspect tematic, opera caragialiană este privită printr-o grilă 
“modernă”: personajele văzute ca “măşti”, “păpuşi”, “marionete”, 
“mecanisme” golite de orice substanţă psihologică, incapabile de 
comunicare şi de relaţionare cu ceilalţi, acțiunile lipsite de finalitate, care 


revin implacabil la punctul de pornire, limbajul stereotip, vid de sens etc. 


Paradigma interpretativă prin care este modernizată receptarea scrierilor 
caragialiene a fost sprijinită de metodologia analitică oferită de orientările 
structuraliste pe de o parte, de ideile filozofice ale existențialismului, 
având puncte de contact cu literatura absurdului, pe de cealaltă parte. 


2.5. VARIABILE SUBIECTIVE ÎN LECTURĂ / INTERPRETARE 


2.5.1 Profilul cititorului 

Au existat şi există o mare varietate de cititori şi de moduri de lectură, fapt 


care explică în bună măsură şi diversitatea interpretărilor şi a evaluărilor 


textelor literare. 


> Varietatea cititorilor şi a modurilor de lectură poate fi explorată în direcția 


unor eforturi de sistematizare tipologică. 


Se pot astfel identifica o serie de profiluri de cititor. 


Principalele aspecte avute în vedere în identificarea profilurilor de cititor 
sunt: 


date generice (vârstă, sex, nivel de instruire, aptitudini speciale); 

date caracteriologice, de temperament, comportamentale; 

hobby-uri, pasiuni; 

motivații ale lecturii; 

preferinţe (în ce priveşte dimensiunile textelor de lectură, genurile etc.); 
criteriile după care sunt alese cărţile pentru lectură (autor, titlu, copertă, 


editură, țară, epocă etc.); 

e factori care influențează decizia în alegerea cărților (informaţii din mass- 
media, sfaturile unor persoane apropiate sau pe care le consideră credibile 
etc.); 

e “calendarul” lecturii (timpul alocat, constanta etc.); 

e derularea lecturii (atentă / superficială, continuă / discontinuă, omogenă / 
eterogenă, distantă / empatică, holistică / analitică, autonomă / conectivă 
etc.); 

e deprinderile fizice de lectură (poziţie, ambient etc.). 


> În ce domenii şi cu ce scopuri sunt utilizate astfel de investigaţii? 


p Politici culturale (de exemplu, în vederea investigării deprinderilor de 
lectură ale unei populaţii, a promovării publice a interesului pentru lectură); 
editare (de exemplu, pentru identificarea tendinţelor de pe piața de carte, 
pentru definirea grupurilor-țintă vizate de anumite publicaţii); biblioteconomie 
(de exemplu, pentru sondarea intereselor, motivaţiilor şi deprinderilor 
cititorilor care se adresează bibliotecilor în vederea extinderii numărului de 
vizitatori sau a îmbunătățirii serviciilor din bibliotecă); didactica literaturii (de 
exemplu, în vederea recomandărilor de lectură extraşcolară). 


»> Ce metode sunt folosite pentru colectarea datelor? 

p Interviul, ancheta, sondajul. 

> TEMĂ DE REFLECȚIE Construieşte un chestionar cu întrebări deschise 
pe baza aspectelor de investigaţie enumerate. Completează răspunsurile. 
Aplică chestionarul cel puţin încă unei persoane. Compară răspunsurile. 


Redactează câte o caracterizare succintă a profilului de cititor al fiecărui 
respondent. 


2.5.2. Parametri psihologici în lectura şi interpretarea textelor 


Există de asemenea o serie de parametri individuali, psihologici, care dau 


notă personală lecturii şi interpretării scrierilor literare. 


> Dintre aceştia pot fi amintiţi: 


e competenţa lingvistică a cititorului (capacitatea de a înțelege corect şi 
nuanţat sensurile de bază şi contextuale ale cuvintelor, familiaritatea cu 
diverse figuri de stil şi strategiile interpretative pe care acestea le solicită, 
capacitatea de a sesiza elementele de coeziune şi coerenţă textuală etc.); 

e competență literară (familiaritatea cu diversele genuri literare şi cu 
regulile acestora, capacitatea de a realiza conexiuni intertextuale etc.); 

e competenţă culturală (capacitatea de a activa cunoştinţe din diverse 
domenii ale cunoaşterii etc.); 

e înzestrare imaginativă (capacitatea sau înclinația de a extinde sensurile 
explicit enunțate în text şi de a completa golurile semantice ale textului cu 
ajutorul imaginaţiei); 

e înzestrare asociativă (capacitatea sau înclinația de a îmbogăţi textul cu 
sensuri suplimentare derivate pe cale asociativă); 

e înzestrare senzorială (capacitatea sau înclinația de a transpune cuvintele 
în impresii senzoriale); 

e înzestrare empatică (capacitatea sau înclinația de identificare empatică 
cu elemente de conţinut ale textului, în special cu personajele); 

e înzestrare emoţională (capacitatea sau înclinația de implicare afectivă în 
lumea textului); 

e înzestrare proiectivă (capacitatea sau înclinația de a proiecta în lumea 
textului conţinuturi psihice personale, cel mai adesea neconştientizate, 
precum dorinţe, spaime etc.); 

e opinii, credințe şi atitudini personale. 


> Aportul concret al acestor factori în receptarea literară a fost mai puţin 
studiat, fiind considerat a avea un caracter particular, în funcţie de 
individualitate fiecărui cititor în parte. 


> Atenţia s-a îndreptat către variabilele psihologice ale receptării în special 
în cazurile în care acestea puteau fi luate drept suport pentru teorii 
estetice. 


e Teoriile estetice care au pus accentul pe imaginaţie au favorizat această 
aptitudine atât în planul creaţiei cât şi în cel al receptării. 

e Teoriile emoţionale (ca de exemplu teoria aristotelică a catharsis-ului în 
tragedie, purificarea emoțiilor spectatorului prin amestecul de milă şi spaimă 
pe care acesta le resimte pentru soarta eroului) au scos în prim plan 
implicarea afectivă a receptorului. 

e Teoriile care au dat prioritate manifestării sensibile a frumosului estetic 
(ca, de exemplu, cele vizând rolul imaginilor plastice în poezie) au făcut apel 
la înzestrarea senzorială a cititorului. 


> TEMĂ DE REFLECȚIE Care crezi că sunt parametrii psihologici care 
prevalează în modul tău de receptare a textelor literare? 


2.6. VALORI ŞI ATITUDINI ÎN INTERPRETAREA TEXTELOR LITERARE 


2.6.1. Ce sunt valorile şi atitudinile 

Valorile sunt înrădăcinate în nevoile, dorinţele şi aspiraţiile oamenilor. 


> Ele nu se confundă însă cu obiectele nemijlocite ale nevoilor, dorințelor şi 
aspirațiilor individuale, ale fiecărui ins în parte. Valorile au un caracter de 
generalitate, desemnând ceea ce este considerat ca dezirabil, demn de a 
face obiectul dorințelor omeneşti. 

“O valoare nu este dată decât pentru o dorință, fie ea oricât de individuală, 
dar în momentul în care o cuprinde, conştiinţa postulează în valoare obiectul 
posibil al unei multiplicităţi de dorințe identice, al totalității dorințelor identice. 
Ceea ce mi se arată mie ca bun sau frumos poate apărea la fel oricărui 
exemplar uman; este nevoie numai ca dorința corelativă să se trezească. 
Nimeni nu afirmă în valorile pe care le cuprinde obiectul unic al unei dorințe 
care nu poate fi împărtăşită cu nimeni. Nu suntem niciodată cu totul solitari în 
actele noastre valorificatoare. În zarea oricărei valori se lămureşte putinta 
unei solidarizări umane.” 

Tudor Vianu, Introducere în teoria valorilor, Bucureşti, Editura Albatros, 1997, pp. 45-46 


“Cine descoperă o valoare o cuprinde neapărat nu numai ca obiect actual al 
dorinței sale, dar şi ca obiectul virtual al tuturor dorințelor de acelaşi fel. 
Nimeni, apreciind utilitatea sau frumuseţea unor lucruri, adică cuprinzând în 
nişte bunuri valoarea lor economică sau estetică, n-are conştiinţa că acele 
lucruri sunt bune sau frumoase numai pentru el. Dimpotrivă, oricine cuprinde 
o valoare afirmă în ea obiectul posibil al tuturor conştiințelor deziderative, 
instrumentate în acelaşi fel cu a lui. De aici nevoia obştească, aşa de bine 
cunoscută de orice observator al conştiinţei, de a revela valorile cuprinse de 
noi şi acelora care nu le-au cuprins încă, de a le propaga şi chiar de a le 
impune.” 

op. cit., pp. 50-51 


Principalele valori sunt de ordin biologic (sănătate, hrană, confort), moral 
(binele, virtutea), economic (productivitate, prosperitate), juridic (dreptate, 
legalitate), politic (libertate, echitate), estetic (frumosul, sublimul, graţiosul), 
teoretic (adevărul, cunoaşterea), religios (sacrul, credința), afectiv 


(dragostea, prietenia) etc. 


> Atât repertoriul valorilor cât şi ierarhizarea acestora sub aspectul 
importanţei sunt determinate cultural, variind de la o colectivitate la alta 
(naţiune, comunitate lingvistică, grup social etc.). 


> Valorile sunt incorporate în bunuri materiale (o maşină, o casă) sau 
spirituale (o poezie, un text legislativ), naturale (o pădure, o specie 
biologică) sau omeneşti (o persoană, o instituţie), desemnând calităţile 
pentru care acestea sunt considerate dezirabile. 


“Bunurile sunt obiecte, date ale experienţei concrete, cu ajutorul cărora se 
satisfac unele necesităţi ale persoanei fizice sau morale. Valorile sunt însă 
categorii ideale, prin subsumare la care datele brute ale existenței se 
transformă în bunuri.” 

Tudor Vianu, Estetica, Bucureşti, Editura pentru Literatură, 1968, p. 50 

Atitudinea — un concept important al psihologiei sociale — “califică dispoziția 
internă a individului fată de un element al lumii sociale (grup social, probleme 
ale societății etc.), orientând conduita în prezența, reală sau simbolică, a 
acestui element. [...] Majoritatea autorilor concep atitudinea ca pe o structură 
integrativă tridimensională având un caracter în acelaşi timp cognitiv 
(judecăţi, credinte, cunoştinţe), afectiv (sentimente favorabile sau 

defavorabile) şi conativ (tendința de acțtiune).” 
Roland Doron, Françoise Parot, Dictionar de psihologie, Bucureşti, Humanitas, 
1999, p. 91 


> TEMĂ DE REFLECȚIE Citeşte recomandările privind valori şi atitudini din 
programele de liceu pentru Limba şi literatura română. Arată care dintre 
acestea sunt aplicabile în studiul literaturii. Indică modalităţi de cultivare a 
valorilor şi atitudinilor recomandate, fie prin analiza integrală a programei 
pentru un an de studiu liceal, fie prin propuneri de strategii didactice 
adecvate. 


VALORI ŞI ATITUDINI 
Cultivarea plăcerii de a citi, a gustului estetic în domeniul literaturii 

e Stimularea gândirii autonome, reflexive şi critice prin lectura textelor 

e Formarea unor reprezentări culturale privind evoluţia şi valorile literaturii 
române 

e Cultivarea unei atitudini pozitive față de comunicare şi a încrederii în 
propriile abilități de vorbitor şi ascultător 

e Abordarea flexibilă şi tolerantă a opiniilor şi argumentelor celorlalti 

e Cultivarea unei atitudini pozitive fată de limba maternă şi recunoaşterea 
rolului acesteia pentru dezvoltarea personală şi îmbogățirea orizontului 
cultural 

e Dezvoltarea interesului fată de comunicarea interculturală 


> Cel mai adesea valorile interacționează. Acelaşi bun poate fi dorit pentru 
mai multe calităţi, de ordin diferit; de exemplu un automobil poate fi ales 
pentru valoarea lui economică (costul), practică (calităţile tehnice), 
biologică (securitatea şoferului), estetică (aspectul), poate chiar şi morală 
(riscul redus de a-i pune în pericol pe ceilalţi participanţi în trafic). 


> Scrierile literare sunt judecate şi apreciate din perspectiva valorii lor 
estetice, ca valoare supraordonată, specifică şi definitorie. Aceasta 
asigură autonomia creaţiei estetice în raport cu alte producţii culturale 
(tratate ştiinţifice, coduri legislative, programe politice, eseuri filozofice, 
scrieri jurnalistice etc.). În acelaşi timp însă, în cadrul textelor literare 
interacționează valori de diverse tipuri. Interacțiunea acestor valori 
heteronome influențează procesul de interpretare şi, în ultimă instanţă, de 
valorizare estetică a textelor respective. 

> Interacțiunea valorilor în textele literare poate apărea nu numai ca o 
convergenţă, ci şi ca un conflict de valori. Intriga scrierilor narative este 
adesea construită pe o astfel de situaţie conflictuală, în care protagonistul 
este nevoit să aleagă între valori diferite. 


> Dă un exemplu de naraţiune din literatura română în care intriga este 


construită pe un conflict valoric. 


pb De exemplu alegerea pe care trebuie să o facă lon din romanul omonim al 
lui Rebreanu între dragoste şi dorinţa de înavuțţire. 


2.6.2. Interacțiunea valorilor. Studiu de caz: Monastirea Argeşului 


p Citeşte cu atenţie textul baladei. 


MONASTIREA ARGEŞULUI 
I Un zid părăsit 
Pe Argeş în gios, Şi neisprăvit. II 
Pe un mal frumos, Cânii cum îl văd, Meşterii grăbea, 
Negru Vodă trece La el se răpăd Sferile-ntindea, 
Cu tovarăşi zece: Şi latră-n pustiu Locul măsura, 
Nouă meşteri mari, Şi urlă-a morțiu.” Şanţuri largi săpa 
Calfe şi zidari Cât îl auzea Şi mereu lucra, 
Şi Manole, zece, Domnu-nveselea Zidul rădica, 
Care-i şi întrece. Şi curând pleca, Dar orice lucra, 
Merg cu toți pe cale Spre zid apuca Noaptea se surpa! 
Să aleagă-n vale Cu nouă zidari, A doua zi iar, 
Loc de monastire Nouă meşteri mari A treia zi iar, 
Şi de pomenire. Şi Manoli, zece, A patra zi iar 
lată, cum mergea Care-i şi întrece. Lucra în zadar! 


Că-n drum agiungea „lată zidul meu! 
Pe-un biet ciobănaş Aici aleg eu 


Din fluier doinaş, Loc de monastire 
Şi cum îl videa, Şi de pomenire. 
Domnul îi zicea: Deci voi, meşteri 
„Mândru ciobănaş mari, 

Din fluier doinaş! Calfe şi zidari. 
Pe Argeş în sus Curând vă siliți 
Cu turma te-ai dus, Lucrul de-l porniţi 
Pe Argeş în gios Ca să-mi rădicaţi 
Cu turma ai fost. Aici să-mi durati 
Nu cumva-ai văzut Monastire-naltă 
Pe unde-ai trecut Cum n-a mai fost 
Un zid părăsit altă, 

Şi neisprăvit Că v-oi da averi 
La loc de grindiş V-oi face boieri, 
La verde-aluniş? lar de nu, apoi 
— Ba, doamne-am V-oi zidi pe voi, 
văzut V-oi zidi de vii 

Pe unde-am trecut Chiar în temelii!” 


Proiectul pentru Învățământul Rural 


Domnul se mira 
Ş-apoi îi mustra, 
Ş-apoi se-ncrunta 
Şi-i amenința 

Să-i puie de vii 
Chiar în temelii! 
Meşterii cei mari, 
Calfe şi zidari, 
Tremura lucrând, 
Lucra tremurând 
Zi lungă de vară 
Zioa pân-în seară; 
lar Manoli sta, 
Nici că mai lucra, 
Ci mi se culca 

Şi un vis visa, 
Apoi se scula 
Ş-astfel cuvânta: 
„Nouă meşteri mari, 
Calfe şi zidari! 


Ştiţi ce am visat 
De când m-am 
culcat? 

O şoaptă de sus 
Aievea mi-a spus 
Că orice-am lucra 
Noaptea s-a surpa 
Pân-om hotărî 

În zid de-a zidi 
Cea-ntâi soțioară, 
Cea-ntâi sorioară 
Care s-a ivi 

Mâni în ziori de zi 
Aducând bucate 
La sot ori la frate. 
Deci dacă vroiți 
Ca să isprăviți 
Sfânta monastire 
Pentru pomenire, 
Noi să ne-apucăm 
Cu toţi să giurăm 
Şi să ne legăm 
Taina s-o păstrăm: 
Ş-orice soțioară, 
Orice sorioară 
Mâni în ziori de zi 
Întâi s-a ivi, 

Pe ea s-o jertfim 
În zid s-o zidim! 


III 

lată-n ziori de zi 
Manea se trezi, 
Ş-apoi se sui 


91 


Repere şi strategii ale lecturii 


Pe gard de nuiele 
Şi mai sus, pe schele, 
Şi-n câmp se uita, 
Drumul cerceta. 
Când, vai! ce zărea? 
Cine că venea? 
Soţioara lui, 
Floarea câmpului! 
Ea s-apropia 

Şi îi aducea 

Prânz de mâncătură, 
Vin de băutură. 

Cât el o zărea, 
Inima-i sărea, 

În genunchi cădea 
Şi plângând zicea: 
„Dă, Doamne, pe 
lume 

O ploaie cu spume, 
Să facă pâraie, 

Să curgă şiroaie, 
Apele să crească, 
Mândra să-mi 
oprească, 

S-o oprească-n vale 
S-o-ntoarcă din cale!” 
Domnul se-ndura, 
Ruga-i asculta, 

Norii aduna, 
Ceriu-ntuneca. 

Şi curgea deodată 
Ploaie spumegată 
Ce face pâraie 

Ce îmflă şiroaie. 
Dar oricât cădea 
Mândra n-o oprea, 
Ci ca tot venea, 

Şi s-apropia. 

Manea mi-o videa, 
Inima-i plângea, 

Şi iar se-nchina, 

Şi iar se ruga: 
„suflă, Doamne, -un 
vânt 

Suflă-l pe pământ, 
Brazii să-i despoaie, 
Paltini să îndoaie, 
Munţii să răstoarne, 
Mândra să-mi 
întoarne, 

Să mi-o-ntoarne-n 
cale, 

S-o ducă de vale!” 
Domnul se-ndura, 
Ruga-i asculta 

Şi sufla un vânt 
Un vânt pre pământ 
Paltini că-ndoia, 

Brazi că despoia 
Munţii răsturna 
lară pe Ana 
Nici c-o înturna! 
Ea mereu venea, 
Pe drum şovăia 
Şi s-apropia 

Şi amar de ea 
lată c-agiungea! 


IV 

Meşterii cei mari 
Calfe şi zidari, 
Mult înveselea 
Dacă o videa, 
lar Manea turba, 
Mândra-şi săruta, 
În brațe-o lua, 
Pe schele-o urca, 
Pe zid o punea 
Şi glumind zicea: 


„Stai, mândruța mea, 


Nu te spăria 

Că vrem să glumim 
Şi să te zidim!” 
Ana se-ncredea 

Şi vesel râdea. 

lar Manea ofta 

Şi se apuca 

Zidul de zidit, 

Visul de-mplinit. 
Zidul se suia 

Şi o cuprindea 
Pân' la gleznişoare 
Pân' la pulpişoare, 
lar ea, vai de ea! 
Nici că mai râdea 
Ci mereu zicea: 
„Manoli, Manoli, 
Meştere Manoli! 
Agiungă-ţi de şagă 
Că nu-i bună, dragă. 
Manoli, Manoli, 
Meştere Manoli! 


Zidul rău mă strânge, 
Trupuşoru-mi frânge!” 


lar Manea tăcea 
Şi mereu zidea, 
Zidul se suia 

Şi o cuprindea 
Pân' la gleznişoare, 
Pân' la pulpişoare, 
Pân' la costişoare, 
Pân' la țâțişoare. 
Dar ea, vai de ea, 
Tot mereu plângea 
Şi mereu zicea: 
„Manoli, Manoli, 


Meştere Manoli! 

Zidul rău mă strânge, 
Tâtişoara-mi frânge, 
Copilaşu-mi plânge!” 
Manole turba 

Şi mereu lucra, 

Zidul se suia 

Şi o cuprindea 

Pân' la costişoare, 
Pân' la țâțişoare, 
Pân' la buzişoare, 
Pân' la ochişori, 
Încât, vai de ea! 

Nu se mai videa, 

Ci se auzea 

Din zid că zicea: 
„Manoli, Manoli, 
Meştere Manoli! 
Zidul rău mă strânge, 
Viața mi se stinge!” 


V 

Pe Argeş în gios, 
Pe un mal frumos, 
Negru-Vodă vine 
Ca să se închine 
La cea monastire, 
Falnică zidire, 
Monastire naltă 
Cum n-a mai fost 
altă. 

Domnul o privea 

Şi se-nveselea 

Şi astfel grăia: 
„Voi, meşteri zidari, 
Zece meşteri mari 
Spuneti-mi cu drept 
Cu mâna la pept 
De-aveţi meşterie 
Ca să-mi faceți mie 
Altă monastire 
Pentru pomenire 
Mult mai luminoasă 
Şi mult mai 
frumoasă?” 

lar cei meşteri mari, 
Calfe şi zidari, 

Cum sta pe grindiş, 
Sus pe coperiş, 
Vesel se mândrea 
Ş-apoi răspundea: 
„Ca noi, meşteri mari, 
Calfe şi zidari, 

Altii nici că sunt 
Pe acest pământ! 
Află că noi ştim 
Oricând să zidim 


Altă monastire 
Pentru pomenire 
Mult mai luminoasă 
Şi mult mai 
frumoasă!” 
Domnu-i asculta 
Şi pe gânduri sta, 
Apoi poroncea 
Schelele să strice, 
Scări să le rădice, 
lar pe cei zidari, 
Zece meşteri mari, 
Să mi-i părăsească 
Ca să putrezească 
Colo pe grindiş 
Sus pe coperiş. 
Meşterii gândea 

Şi ei îşi făcea 
Aripi zburătoare 
De şindrili uşoare. 
Apoi le-ntindea 
Şi-n văzduh sărea, 
Dar pe loc cădea, 
Şi unde pica 
Trupu-şi despica. 
lar bietul Manoli, 
Meşterul Manoli, 
Când se încerca 
De-a se arunca, 
lată c-auzea 

Din zid că ieşea 
Un glas năduşit, 
Un glas mult iubit 
Care greu gemea 
Şi mereu zicea: 
„Manoli, Manoli, 
Meştere Manoli! 
Zidul rău mă strânge, 
Țâţişoara-mi frânge, 
Copilaşu-mi plânge, 
Viața mi se stinge!” 
Cum o auzea, 
Manea se pierdea, 
Ochii-i se-nvelea, 
Lumea se-ntorcea, 
Norii se-nvârtea, 

Şi de pe grindiş, 
De pe coperiş, 
Mort bietul cădea! 
lar unde cădea, 
Ce se mai făcea? 
O fântână lină, 

Cu apă puţină, 

Cu apă sărată 

Cu lacrimi udată! 

> Ce tipuri de valori interacționează în subiectul baladei Monastirea 
Argeşului? Identifică secvențele din subiectul baladei în care intră în joc 
valorile respective. 


> Religioase (destinaţia clădirii ce urmează să fie construită, alegerea 
locului pentru construcţie, visul lui Manole), estetice (dorința de a realiza o 
creaţie fără precedent), morale (loialitatea meşterilor față de Manole, 
respectarea jurământului, uciderea Anei), biologice (amenințarea cu 
moartea, abandonarea meşterilor pe acoperişul mănăstirii), afective 
(dragostea lui Manole faţă de Ana, îndârjirea Anei de a ajunge cu mâncarea 
la Manole, ataşamentul Anei faţă de copil), juridice (autoritatea domnitorului 
față de meşteri) etc. 


p Este visul care îi inspiră lui Manole soluția sacrificiului compatibil cu etica 
creştină? 


pb Deşi este prezentat ca insuflat de către Dumnezeu, visul lui Manole 
contrazice etica creştină, atât cea veterotestamentară (“să nu ucizi”) cât şi 
cea neotestamentară ('iubeşte-ţi aproapele”). 


> TEMĂ DE REFLECȚIE Decizia lui Manole de a recurge la sacrificiu uman 
pentru a putea duce la bun sfârşit construcţia începută poate fi interpretată în 
diverse chipuri, în raport cu valorile cărora cititorul le acordă prioritate. Arată 
care dintre următoarele variante ţi se pare cea mai adecvată, argumentând 
cu trimiteri la text: 

e teamă de moarte; 

conştiinţa predestinării, a unei misiuni încredințate de către Divinitate; 
orgoliul; 

năzuința creatoare; 

firea superstițioasă a meşterului. 


p Ce variantă interpretativă, dintre cele enumerate la exerciţiul anterior, lasă 
să se întrevadă următoarele comentarii critice? 


“Aceste versuri |lamentaţiile lui Manole la zidirea Anei] oglindesc acea 
sublimă resignare în voia destinului, care face să amuțească sentimentele 
cele mai intime de sot şi de părinte şi care, în vederea imensului sacrificiu, 

aduce aminte de eroii antici urmăriți de urgia neimpăcată a zeilor...” 
Lazăr Şăineanu, Legenda Meşterului Manole [1896], în Meşterul Manole, antologie de Maria 
Cordoneanu, Bucureşti, Editura Eminescu, 1980, p. 95 


“E vorba aici de opera unor zidari vestiți şi, în special, a meşterului arhitect. 
Acesta e un erou, un supra-om. Se află în contact cu divinitatea şi cu 
anumite genii — aproape el însuşi geniu. lar pe de altă parte, sotia 
arhitectului, alt personaj superior — concretizare a devotamentului fără 
margini fată de sot şi a dragostei de mamă, care, fiind sacrificată, nu plânge 
moartea ei, ci jalea despărțirii de copilul iubit şi soarta lui. Aceste personaje 

se proiectează pe fondul sumbru al unui dureros conflict — dintre om şi destin 
— ce se rezolvă cu împăcarea, printr-o eroică resemnare a omului, ce 
consimte la jertfă.” 


P. Caraman, Considerații critice asupra genezei şi răspândirii baladei Meşterului Manole în Balcani 

[1934], în Meşterul Manole, ed. cit., p. 107 
> Conştiinţa predestinării. 


> TEMĂ DE REFLECȚIE Cum apreciezi comportamentul Anei? Alege una 
dintre variantele de mai jos sau formulează o opinie proprie. Argumentează-ţi 
răspunsul. 

e devotament insuflat de dragostea pentru soţ; 

e supunere faţă de voinţa bărbatului, potrivit normelor de comportament din 
societăţile tradiționale. 


> Conflictele de valori din Monastirea Argeşului au fost intuite încă de la 
primele receptări critice ale baladei. Ce aspecte de acest tip sesizează V. 
Alecsandri în comentariul, reprodus în continuare, la varianta pe care o 
publică în culegerea sa de Poezii populare ale românilor? 


“«Dar orice lucra / Noaptea se surpa.» Superstiţiile poporului în 
privirea zidirilor sunt multe. Aşa, el crede că o zidire nu poate avea trăinicie 
dacă nu se îndeplinesc oarecare datine mistice, precum de pildă îngroparea 
umbrei unui om în temelie. Petrarii au obicei a fura umbra cuiva, adică a-i lua 
măsura umbrei cu o trestie şi a zidi apoi acea trestie în talpa zidirei. Omul cu 
umbra furată moare până în 40 de zile şi devine stafie nevăzută şi geniul 
întăritor a casii. 

Fiind însă că acest obicei a produs adeseori nenorociri, spăriind 
mintea celor cu umbrile furate, şi aducându-i astfel la boale grele, zidarii au 
fost siliți a-şi schimba datina. Când dar este a se rădica vreo casă nouă, 
până a nu se aşeza cea întâi peatră a temeliei, se face aghiazmă cu care se 
stropesc şanțurile. Apoi se taie doi miei de se face masă mare pentru zidari, 
carii după ce ospătează în sănătatea stăpânului casei şi întru zidirea 
zidurilor, îngroapă cruciş capetele mieilor în două colțuri a casii, iar în 
celelalte două unghiuri, ei zidesc două oale roşii pline cu apă nencepută. [...] 

«Pe ea s-o jertfim / Şi-n zid s-o zidim.» Nenorocita este menită a-şi 
pierde viața pentru mântuirea zidirei şi a se face stafia bisericei. Vezi nota 
precedentă.” 


V. Alecsandri, Poezii populare ale românilor, Bucureşti, Editura Minerva, 1971, pp. 117-118 


> Aspectul superstițios al subiectului baladei (chiar dacă referirile lui 
Alecsandri sunt la practici ulterioare celor ale sacrificiului uman) şi cruzimea 
istoriei relatate. 


> Receptarea critică a baladei în secolul XX a încercat să găsească strategii 
interpetative care să eludeze sau să depăşească tensiunile produse în text 
de conflictul valorilor. Arată ce fel de perspective hermeneutice sunt adoptate 
în comentariile reproduse în continuare: 

“Este fără importanță că legenda se regăseşte la popoarele 
înconjurătoare, mai ales că cu greu s-ar putea dovedi de unde a pornit. Ea n- 
a devenit mit decât la noi şi prin mit se înțelege o ficțiune hermetică, un 
simbol al unei idei generale. O astfel de ridicare la valoare de mit este 
proprie literaturii române. [...] 

De astă dată avem de a face cu un mit estetic şi ca atare a fost 
dezvoltat. ElI simbolizează condiţiile creațiunii umane, incorporarea suferinței 
individuale în opera de artă. În moartea meşterului şi în indiferența 
voievodului pentru ființa lui concretă, s-a putut vedea un simbol al 
obiectivităţii absolute a creatiei.  Multitudinea primeşte opera ca 
fenomenalitate independentă şi ignorează pe artist.” 

G. Călinescu, /storia literaturii române de la origini până în prezent [1941], în Meşterul Manole, ed. 
cit., pp. 246-247 


“Copilul meşterului, prin simplul fapt că devine orfan în urma jertfirei 
mamei, e omologat zeilor şi eroilor «copii-orfani» (Dionysos, Hermes, 
Kullervo etc.) şi soarta lui încetează de a mai aparține omenescului, ea fiind 
integrată categoriei mitice. [...] «Orfanul» din mit retrăieşte clipa (întotdeauna 
aceeaşi) a începuturilor. El e singur, e unic; prin el, sau contemporan lui, iau 
naştere lumile. El creşte nemijlocit în inima elementelor: apă, ploaie, vânt. 
Este, am putea spune, o repetire a momentului mitic inițial, când întreaga 
omenire creştea în sânul elementelor cosmice. De sceea apariţia unui 
asemenea «orfan» este, într-un anumit sens, o regresiune în cosmogonie şi 
antropogonie. [...] 

[...] Pentru că, aşa cum vom vedea îndată, balada Meşterului Manole 
este ea însăşi un produs folcloric de tip cosmogonic, deoarece jertfa zidirii 
este o imitatie omenească a actului primordial al creaţiei Lumilor.” 

Mircea Eliade, Comentarii la legenda Meşterului Manole [1943], în Meşterul Manole, ed. cit., pp. 
186-187 


p Interpretare simbolică şi mitică. 


> TEMĂ DE REFLECȚIE Interpretarea simbolică dă un surplus de coerență 
textului. De exemplu, în comentariul călinescian, în care Manole este văzut 
ca o întrupare simbolică a condiţiei generale a artistului, valorile estetice 
(creaţia aducătoare de suferinţă şi de sacrificiu) estompează sau chiar pun 
între paranteze celelalte valori concurente invocate în text, obținându-se 
astfel o interpretare coerentă (Manole o sacrifică pe Ana pentru că arta cere 
suferință, domnitorul îl sacrifică pe Manole pentru că artistul nu contează ca 
om ci doar prin ceea ce creează etc.). Se poate susţine însă că o atare 
strategie hermeneutică constituie un demers reductionist, care lasă deoparte 
elemente relevante ale textului şi sărăceşte potenţialul de semnificaţii al 
acestuia? 


> Deşi interpretarea mitică şi cea simbolică sunt convergente în ce priveşte 
modul de a depăşi conflictele valorice ale subiectului baladei, mutând 
semnificaţia textului în alt plan, între cele două strategii hermeneutice 
există diferenţe notabile. În vreme ce interpretarea mitică pune în 
evidenţă o ordine prestabilită a existenţei, care lasă în urmă trăirile la 

scară omenească, pentru a urca naraţiunea înspre un scenariu cosmic, 
interpretarea simbolică, dimpotrivă, reliefează aspectele psihologice ale 
baladei. 


“Acţiunea se desfăşoară nu în baza unor motivări magice, ci relevând 
conflicte sufleteşti. Nu se mai îndeplineşte cu resemnare un rit a cărui 
fatalitate este nediscutabilă, ci se zbuciumă meşterul între dorința de a 
înfăptui o operă măreață şi sacrificarea soției iubite. În acest zbucium, 
piedicile pe care le cere să-i fie scoase în cale apar ca nişte probe ale 
dragostei lui, iar învingerea lor ca o dovadă a devotamentului ei. Prin ele 
cântecul [versiunea arhaică a motivului jertfirii, n. n.] face saltul de la forma 
străveche, de ilustrare a credinței superstițioase, la forma eroică.” 
Mihai Pop, Pavel Ruxăndoiu, Folclor literar românesc, Bucureşti, Editura didactică şi 
pedagogică, 1978, p. 347 


96 Proiectul pentru Învățământul Rural 


Repere şi strategii ale lecturii 


TEST DE AUTOEVALUARE 2.3. 


1. Cum defineşte E. Lovinescu “spiritul veacului”? 


„ Ce anume vizează studierea variabilelor istorice ale receptării? 


. Care sunt caracteristicile receptării operei lui |. L. Caragiale în anii '50 şi începutul 
anilor '60? 


„ Ce orientări din cadrul studiilor literare şi din filozofie au sprijinit paradigma receptării 
operei lui |. L. Caragiale din anii '60 şi '70? 


.. Enunţă trei aspecte relevante pentru determinarea profilului cititorului. 


. Prin ce anume au valorile un caracter de generalitate? 


.. Explică succint heteronomia operelor literare. 


„ Ce tendinţe pot fi observate în receptarea baladei Monastirea Argeşului în secolul XX? 


.. Cum este interpretată balada Monastirea Argeşului din perspectivă simbolică? 


Se acordă câte 1 punct pentru fiecare rezolvare corectă; 1 punct din oficiu 


Proiectul pentru Învățământul Rural 97 


Repere şi strategii ale lecturii 


Lucrare de verificare 2, notată de tutore 


1. 


Care sunt componentele orizontului de aşteptare? (scrie un răspuns scurt pe o 
jumătate de pagină sau, cel mult, o pagină). 
1,5 puncte 


. Arată în ce constă importanța finalului de text pentru interpretare, (scrie răspunsul pe o 


pagină) 
1,5 puncte 


. Comentează pe scurt semnificația titlului de volum Flori de mucigai de Tudor Arghezi. 


(redactează un răspuns scurt de cel mult %⁄2 pag). 
1,5 puncte 


. Explică afirmaţia lui T. S. Eliot că “trecutul este modificat de prezent”, (poţi să dai un 


răspuns scurt, pe o jumătate de pagină, sau unul mai elaborat şi argumentat pe 1-2 
pagini) 
1,5 puncte 


. Numeşte, explică şi exemplifică principalele tipuri de dificultăți întâmpinate de către 


cititor în lectura textelor literare. 
3 puncte 


Ai în vedere în elaborarea răspunsurilor sugestiile bibliografice pe care ţi le oferim la 
resurse suplimentare. 

din oficiu 1 punct 

Răspunsuri la testele de autoevaluare 


Te 
1. 


Sa a E 


Te 
1. 


2. 
3. 


7. 
8. 
9 


Te 
1. 


CO 


st de autoevaluare 2.1. 

Dificultatea văzută ca proprietate intrinsecă a operei literare sau ca variabilă 
dependentă de înzestrarea cititorului 

Decalajul dintre orizontul de aşteptare al receptorilor şi cel suscitat de operă 
Variabilele 

Dimensiunile textului, lipsa de motivaţie a cititorului, finalitățile impuse lecturii 
Întrebuinţare a textului 

Pe baza negocierilor de sens între mai mulţi receptori 

Pragmatică 

Literatura absurdă 

Culturale 


st de autoevaluare 2.2. 

Text informativ — lectură orientată către procesarea informaţiei; text argumentativ — 
lectură orientată către urmărirea liniei de argumentatie şi a validității argumentelor 
Memorialistică, eseu, oratorie 

Ficțiune — produse ale imaginaţiei, menite să stârnească activitatea imaginativă a 
receptorului; dicțiune — folosirea limbajului într-un mod aparte, pentru a produce 
receptorului plăcere estetică 

Ficţiunea se regăseşte şi în alte activităţi şi procese psihice (mit, joc, vis, minciună etc.) 
Producerea de mesaje în care sunt prezentate construcţii imaginare, fie pornind de la 
lumea de toate zilele (de ex. literatura realistă), fie inventând lumi posibile (de ex. 
literatura fantastică) 

Emiţător sau receptor fictiv, a cărui existenţă e definită în limitele textului în care el 
apare 

Lirica eului, a măştilor şi a rolurilor 

Tematice, structurale, tipologice, stilistice, axiologice 

Finalul deschis lasă acţiunea neîncheiată sau ipotezele de interpretare nerezolvate 


st de autoevaluare 2.3. 

Totalitate de condiţii configuratoare a vieţii omenirii 

Identificarea componentelor de receptare determinate de un anumit context istoric, 
dincolo de opţiunile individuale ale receptorilor 

Opera lui Caragiale este receptată ca o critică vehementă a epocii în care a trăit 
autorul, făcută în consonanţă cu ideologia comunistă 

Structuralismul, filozofia existenţialistă 

Motivaţii de lectură; preferinţe de lectură; criterii de alegere a cărților 

Prin faptul că ele indică ceea ce e considerat dezirabil, demn de a fi dorit de către toți 
oamenii 

În operele literare interacționează şi valori de alt tip decât cele estetice (morale, 
teoretice, religioase, afective etc.) 

De a eluda sau de a depăşi tensiunile produse în text de către conflictele de valori prin 
interpretare simbolică, mitică etc. 


„. În interpretarea simbolică, balada devine o reprezentare figurată a condiţiei creatorului 

Sugestii şi recomandări. Resurse suplimentare 


> Pentru această unitate este recomandabil să extinzi şi să aprofundezi pe 
cont propriu tipurile de aplicații propuse în curs. Poţi alege două sau trei 
dintre următoarele exerciţii: 


e Aplică chestionarul de estimare analitică a gradului de dificultate la 3-10 
subiecţi, folosind texte diferite ca gen, structură şi epocă de provenienţă. 
Analizează comparativ rezultatele. Discută-le cu subiecţii investigației şi, în 
măsura posibilităţilor, cu experţi în studiul literaturii. 

e  Analizează valoarea de reper interpretativ a elementelor prezentate în 
2.2. Sisteme de semnalizare şi orientarea lecturii (tip de text, titlu, instanţe de 
comunicare şi perspectivă de enunţare, incipit, final, recurenţe, cuvinte- 
cheie) în texte studiate la cursurile de literatură sau alese din lecturile tale 
personale. 

e Compară texte din epoci diferite şi de facturi diferite sub aspectul 
relevanţei intenţiei auctoriale. 

e  Alcătuieşte un dosar critic al operei unui autor român (de ex.: Creangă, 
Macedonski, Bacovia, Arghezi, Nichita Stănescu etc.), observând variabilele 
istorice ale receptării. 

e Alege, pe baza aplicării chestionarului de profil de cititor, câte trei texte 
literare pe care le-ai recomanda pentru lectură fiecăruia dintre subiecții 
interogați. 

e Analizează impactul conflictelor de valori în interpretarea unui text la 
alegere. 


> Pentru a-ţi îmbogăţi şi nuanța cunoştinţele dobândite în această unitate 
poţi apela la recomandările bibliografice de mai jos. 


e Referitor la problemele abordate în secţiunea 2.2. Sisteme de 
semnalizare şi orientarea lecturii poţi găsi informaţii suplimentare în: 
Paul Cornea, Introducere în teoria lecturii, laşi, Polirom, 1998, pp. 158-164 
Tudor Vianu, Atitudinea şi formele eului în lirica lui Eminescu, în Studii de literatură 
română, Bucureşti, Ed. Didactică şi Pedagogică, 1965, pp. 303-309 


e Referitor la problemele abordate în secţiunea 2.3. Strategii interpretative 
poţi găsi informaţii suplimentare în: 
Paul Cornea, Introducere în teoria lecturii, pp. 202-218 
Paul Cornea, Interpretare şi raționalitate, laşi, Polirom 2006, pp. 450-490. 
e Referitor la studiul de caz din secțiunea 2.4. Variabile istorice în 
interpretarea textelor literare poţi găsi informaţii suplimentare în: 
Liviu Papadima, Numărătoarea steagurilor, în Caragiale, fireşte, Editura Fundaţiei 
Culturale Române, Bucureşti, 1999, pp. 157-194 


e Referitor la problemele abordate în secțiunea 2.5. Variabile subiective în 
lectură / interpretare poţi găsi informaţii suplimentare în: 
Liviu Papadima, Consilier de lectură, în Alina Pamfil şi Monica Onojescu (coord.), Lectura. 
Repere actuale, Cluj-Napoca, Casa Cărţii de Ştiinţă, 2004, pp. 36-40 


e Referitor la studiul de caz din secţiunea 2.6. Valori şi atitudini în 
interpretarea textelor literare poţi găsi informaţii suplimentare în: 
Meşterul Manole, antologie de Maria Cordoneanu, Bucureşti, Editura Eminescu, 1980 

Competenţe vizate 
Pe parcursul acestei unități, urmează să îți dezvolți următoarele competențe: 


e explicarea termenului de “roman” 


e explicarea şi ilustrarea principalelor etape evolutive ale genului 

e diferenţierea principalelor tipuri de naraţiune din roman 

e aplicarea cunoştinţelor privind perspectiva narativă la analiza romanelor 
e definirea noţiunii de “artă poetică” 

e relaţionarea artelor poetice cu orientări teoretice privind literatura 

e analiza aspectelor de conţinut şi de expresie ale artelor poetice 

e compararea diferitelor arte poetice sub aspectul concepțiilor exprimate în ele 
e definirea criticii literare 

e explicarea relaţiilor criticii literare cu disciplinele înrudite 

e analiza obiectivelor şi a funcțiilor criticii literare 

e diferenţierea diverselor tipuri de critică literară 

e utilizarea adecvată a textelor critice 


Proiectul pentru Învățământul Rural 101 


Repere structurale şi estetice în interpetare. Utilizarea textelor critice 


3.1. REPERE STRUCTURALE ÎN INTERPRETARE. ROMANUL 


3.1.1. Un gen proteic 


Împrumutat în limba noastră din franceză, termenul de “roman” are origine 
latină. El provine din “romanic(us)”, care a dat, în franceza medievală, 
“romanz”, atestat în sec. al XII-lea, desemnând scrieri în versuri sau în proză 
redactate în “lingua romana”, limba vorbită la acel moment, spre deosebire 


de textele erudite, scrise în latină. 


În unele limbi europene, atât romanice cât şi germanice, termenul 


corespunzător are altă provenienţă. De exemplu “novela” în spaniolă şi 
“novel” în engleză, derivate din italianul “novella”, desemnând scrieri cu 
caracter senzaţional, de regulă inspirate din actualitate, termen din care a 
provenit, în limba română, “nuvelă”. 

În limba engleză circulă, în paralel cu “nove/”, termenul “romance”, utilizat cu 
referire la povestirile cavalereşti medievale sau desemnând narațiuni în 
proză, cu personaje imaginare şi evenimente eroice, aventuroase sau 
misteriose, sau pur şi simplu o istorie amoroasă. 

Şi în limba română, în secolul al XIX-lea a circulat, alături de “roman”, 
termenul “romanț”, fără a exista o distincţie semantică netă între cele două 


variante. Astăzi “romanț mai este folosit doar ironic, pejorativ. 


> Explică sensul cuvântului “romanţ” din următorul citat: 


“Turme de oi sunt mulțime, însă încă n-am găsit / Un păstor ca în idile, un 
cioban de pizmuit. / Şi nu ştiu cum în vechime atâți mari biruitori / Părăsea 
avere, slavă, şi trăia între păstori. / Dar adeseori poeții lucrurile zugrăvesc, / 
Ne precum sunt în ființă, ci cum şi le-nchipuiesc. / Şi acei ce fericita neavere- 
au lăudat / Ale ei dulceţi şi bunuri nu crez să le fi gustat. / Nimfele le văz 
desculțe; îmbrăcate-n piei de oi, / Păstorițele, pe viscol, pe furtune şi pe ploi, 
/ De a lor ticăloşie ocolite ca d-un lanţ, / Îți ridică toată pofta de a face vrun 
romant.” 

Gr. Alexandrescu, Epistolă D. I. C. 


p Relaţie amoroasă, poveste de dragoste. 


Distincția > “Distincția aceasta, intuită de mulți, a fost preluată şi adâncită de 
terminologică între Northrope Frye. Pentru Frye, deşi «formele prozei ficționale sunt 
“romance” şi “novel mixte, asemenea formelor rasiale şi nu separabile ca sexele», 
poate contribui la o există totuşi o deosebire principială majoră între «romance», ale 
mai bună definire cărui convenții țin mai mult de baladă şi de basm, şi «novel», 

ale caracteristicilor 
moderne ale 
romanului. La ea se 
referă, de exemplu, 
Northrope Frye în 
Anatomia criticii, 
trad. de Domnica 
Sterian şi Mihai 
Spăriosu, 
Buxcureşti, Ed. 
Univers, 1872, pp. 
386-390 

înrudit mai degrabă cu comedia de moravuri. «Romance»-ul nu 
creează oameni în carne şi oase, ci figuri stilizate care reprezintă 
arhetipuri psihologice şi se mişcă într-un decor nedeterminat, un 
fel de «vacuo idealizat prin reverie». «Novel»-ul înfăţişează 
indivizi cu stare civilă, personaje care poartă măşti sociale 
(personale), trăind într-un mediu real, conturat cu pregnanță. 
«Romance»-ul, mult mai vechi decât «novel»-ul, a apărut ca un 
produs întârziat al mitologiei clasice şi a reînviat în epoca 
romantică datorită tendinței «spre un feudalism arhaic sau al 
libidoului idealizat». În schimb, parodia romanescului şi a 
idealurilor sale a devenit o temă importantă în romanul cu 

caracter burghez mai pronunţat.” 
Paul Cornea, Constituirea unui gen. Între “romance” şi “novel”: romanul 
românesc în secolul al XIX-lea, în Regula jocului, Bucureşti, Ed. 
Eminescu, 1980, pp. 268-269 


Datorită 


evoluției sale spectaculoase şi a numeroaselor modificări de 


conținut şi de structură care s-au succedat de-a lungul timpului, “romanul” 
este un subgen greu de definit. 

Caracteristicile general acceptate sunt: 

e scriere epică în proză; 

e de dimensiuni mari; 

e cuungrad mare de complexitate (în planul subiectului, al personajelor, al 
situațiilor înfăţişate etc.). 

Aceste caracteristici nu sunt însă suficiente pentru a distinge riguros romanul 


de alte subgenuri narative: mitul, legenda, saga, nuvela, povestirea etc. 


> Caracterul proteic al romanului a fost intuit şi în cultura română încă din 
primele decenii în care acest subgen a început să fie abordat de către 
scriitori şi să devină familiar publicului cititor. 


“Romanţul poate lua toate formele, ne poate spune tot, ne poate descrie tot. 
Faptele mari ale istoriei, simțimentele puternice ale sufletului, obiceiurile 
vieței, romanțul coprinde tot, exprimă tot. Unul caută dezvoltarea vieței în 
studiul faptelor istorice, altul în analiza inimei omeneşti, cel din urmă în 
observarea obiceiurilor. Aceste trei forme se completează una pe alta şi 
formează istoria întreagă a societății.” 

Radu lonescu, Don Juanii din Bucureşti, în Scrieri alese, Bucureşti, Ed. Minerva, 1974, pp. 318- 


Fiind un subgen 
literar care şi-a 
câştigat rapid o 
foarte largă 
audienţă, romanul 
modern (începând 
din sec. al XVIII-lea 


319 


“A te întreba ce este romanul este mai degrabă a-ţi pune 
următoarea întrebare: «ce anume percepe cititorul ca roman?» 
decât «cum îşi concepe scriitorul opera?». Este aici vorba despre o 
poetică retrospectivă, situată în aval, la nivelul lecturii, despre 
efectul produs într-o mai mare măsură decât despre o poetică a 
creației (presupunând că pleonasmul ar fi admis). În mod paradoxal, 
se pare că opera romanescă este determinată de condiţiile de 

în culturile 
occidentale şi din 
sec. al XIX-lea în 
cultura română) a 
evoluat în 
interdependenţă 
strânsă cu reacțiile 
şi aşteptările 
cititorilor săi. El 
poate fi definit ca un 
ansamblu de 
convenții, variabile 
în timp în raport cu 
orizontul de 
aşteptare al lecturii. 


receptare sau, după o expresie luată din Jauss de «orizontul său de 
aşteptare generică». 


Astfel, emițătorul se află într-o situaţie ambiguă. Are deplina 


libertate să-şi construiască opera cum vrea (spre deosebire de 
dramaturgul clasic, de exemplu, care trebuie să urmeze preceptele 
anticilor dacă nu vrea să fie defăimat de docti). Dar pe de altă parte, 
dacă nu intenționează să-şi îndepărteze de bunăvoie publicul printr- 
o sfidare avant-gardistă, romancierul trebuie să se înscrie în codul 
cultural al potenţialilor săi cititori. Confirmarea nu se situează în 
amonte, în respectarea sau refuzul regulilor prestabilite, ci în aval, în 
succesul sau insuccesul la cititori.” 


Bernard Valette, Romanul. Introducere în metodele şi tehnicile moderne 


de analiză literară, trad. de Gabriela Abăluţă, Bucureşti, Ed. Cartea 
Românească, 1997, pp. 33-34 


3.1.2. O evoluţie controversată 


modernă. 


Istoria romanului a avut un traseu sinuos, spre configurarea acestui gen 
convergând influenţe culturale foarte diferite, astfel încât nu se poate afirma 


o continuitate între diversele etape succesive decât cel mult în perioada 


În istoria europeană a romanului se disting următoarele etape: 


Antichitate 


Evul mediu 


Renaşterea şi 
barocul 

“Romanul grec” cuprinde scrieri redactate către sfârşitul 
Antichității greco-latine, în perioada elenistică (sec. | î. Chr. — 
sec. al Ill-lea d. Chr.). 

Acestea sunt naraţiuni pline de peripeții palpitante, construite de 
regulă pe următoarea schemă: doi tineri se îndrăgostesc, dar 
sunt despărțiți de un eveniment neprevăzut, trecând fiecare prin 
numeroase aventuri, până ce în final reuşesc să se regăsească. 
Mulţi cercetători consideră că nu avem încă de a face cu romane 
propriu-zise, ci mai degrabă cu înlănțuiri de narațiuni 
independente (asemănătoare, de pildă, cu 1001 de nopți), chiar 
dacă ele urmăresc, în special, soarta celor două personaje 
principale. 

Tot ca nişte nuvele extinse pot fi considerate scrierile parodice 
de la sfârşitul Antichității latine Măgarul de aur de Apuleius şi 
Satyricon de Petronius. 


Scrierile narative de amploare din această perioadă, care se 
substituie epopeii antice, sunt romanele cavalereşti, cântecele de 
gestă, naraţiunile eroice. 

Amestecul de neverosimil şi de realitate, de invenţie şi de 
relatare factuală, face ca astfel de scrieri să fie apropiate de 
basm, legendă, mit sau baladă. 


În secolele al XVI-lea şi al XVII-lea, epica europeană îşi 
diversifică tematica, tiparele compoziționale şi registrele stilistice. 

Sunt scrise în această perioadă romane cavalereşti care 
continuă tradiția medievală, romane picareşti în care eroul, un 
aventurier isteţ, trece prin diverse peripeții în medii sociale 
variate, romane pastorale etc. 

Un punct de referință în istoria romanului este considerată 
apariţia, între 1605-1615, lui Don Quijote de Cervantes, scriere 
care aduce în prim-plan, prin personajul ei principal, 
incompatibilitatea dintre lumea idealizată, fabuloasă, a epicii 
medievale şi lumea reală, a existenţei de zi cu zi. 


Romanul îşi defineşte statutul ca fiind un gen literar al mentalității 
şi al viziunii despre lume burgheze. 

Sub influenţa ideilor iluministe, apare acum romanul filozofic 
(Jean Jaques Rousseau: Noua Heloiză, Diderot: Jaques fatalistul 
etc.). 

Decisivă pentru evoluţia ulterioară a genului pe plan european 
este considerată producţia romanescă din Anglia secolului al 
XVIII-lea. 

Apar acum numeroase romane care scrutează, din unghiuri 
diferite şi cu tehnici narative tot mai elaborate, multiplele fațete 
ale existenţei individului în lumea în care e nevoit să trăiască: 
romanul “robinsoniadelor” (Defoe), romanul sentimental în formă 
epistolară (Richardson), romanul realismului comic (Fielding), al 
idilei familiale (Goldsmith), romanul umoristic (Sterne) etc. 

La sfârşitul secolului al XVIII-lea, prin Anii de ucenicie ai lui 
Wilhelm Meister de Goethe, se configurează tipul Bildungroman- 
ului (romanul formării). 


Proza narativă de la sfârşitul secolului al XVIII-lea şi din prima 
parte a secolului al XIX-lea readuce în actualitate, dintr-o 
perspectivă romantică, interesul pentru mit, simbol, legendă, 
fantastic, în special în literatura germană (Novalis, Tieck, E.T.A. 
Hoffmann etc.). 

Se inaugurează, tot sub influenţa sensibilităţii romantice, romanul 
istoric (Walter Scott, Victor Hugo, Manzoni ş. a.). 

În secolul al XIX-lea romanul îşi dobândeşte prestigiul şi o largă 
audienţă prin opera marilor realişti (Balzac, Stendhal, Flaubert, 
Jane Austin, Charles Dickens, Thackeray, George Eliot, Thomas 
Hardy, Tolstoi, Dostoievski). 

Prin opera acestora, romanul descoperă noi resurse de 
investigare a existenței umane: critica socială, studiul 
moravurilor, al caracterelor sau al psihologiei abisale, al 
dilemelor existenţiale etc. 

În a doua jumătate a secolului al XIX-lea, prin Zola şi prin 
curentul naturalist, romanul tinde să fie conceput ca un 
instrument de prospectare a realității apropiat de cercetarea 
ştiinţifică (biologie, sociologie etc.). 

În această perioadă câştigă o largă popularitate diverse formule 
de succes precum: romanul de mistere, romanul sentimental, de 
aventuri, ştiințifico-fantastic etc. 

Datorită popularității genului, se practică pe scară largă romanul 
foileton, publicat în fascicole în periodice. 

Secolul XX 


106 


> Romanul îşi impune categoric supremaţia între genurile literare. 

> Totodată, regulile constitutive ale genului devin extrem de laxe. 

> Marii autori ai secolului XX (Proust, Virginia Woolf, James Joyce, 
Franz Kafka, Thomas Mann, William Faulkner ş. a.) subminează, 
în diverse forme (subordonarea naraţiunii capriciilor memoriei 
involuntare sau “fluxului conştiinţei”, devierea în absurd a 
realității, inocularea unor semnificații simbolice sau parabolice în 
relatare, proliferarea punctelor de vedere divergente, adesea 
vădit distorsionante, asupra subiectului povestirii, destrămarea 
compoziţiei etc.) convențiile de bază ale romanului realist 
(coerenţa acţiunii şi a personajului, reprezentarea inteligibilă a 
lumii narate, echilibrul compozițional). 

> Către o deconstrucţie radicală a acestor convenţii a tins noul 
roman francez, cu caracter experimental, din deceniul şapte 
(Allain Robbe-Grillet, Nathalie Sarraute, Michel Butor ş. a.). 

> Romanul are o tot mai largă circulație internațională, ducând 
către o globalizare a genului (de exemplu, impactul deosebit pe 
care l-au avut romanul latino-american, prin autori ca Julio 
Cortázar, Ernesto Sabbato, Gabriel García Marquez, Mario 
Vargas Llosa ş.a., romanul japonez etc.). 


În cultura română, romanul s-a împământenit ca urmare a influențelor 
externe, la mijlocul secolului al XIX-lea. 

Evoluţia lui a fost destul de înceată până după primul război mondial, când 
se petrece nu numai o explozie cantitativă a producţiei romaneşti, ci şi un 


remarcabil salt calitativ. 


> Încercările de a deriva apariția romanului dintr-o tradiţie culturală 


autohtonă, a scrierilor cronicăreşti (de exemplu în lucrarea lui Anton 
Cosma, Geneza romanului românesc, Bucureşti, Ed. Eminescu, 1985) nu 
sunt convingătoare. 


Ca produs “de import”, romanul s-a adaptat destul de greu, într-o primă 
etapă, condiţiilor sociale şi culturale româneşti, fapt care explică, într-o 
oarecare măsură, puţinătatea scrierilor notabile de acest gen până în 
perioada interbelică. 


Fenomenul nu a putut scăpa observaţiei criticii literare. Un articol din 
1890 al lui Nicolae lorga, De ce nu avem roman?, deschide seria unor 
dezbateri purtate pe tema evoluţiei încete a romanului autohton în presa 
culturală românească timp de patru decenii. 


> TEMĂ DE REFLECȚIE Citeşte studiul menționat al lui Paul Cornea, 
Constituirea unui gen. Intre “romance” şi “novel”: romanul românesc. în 
secolul al XIX-lea, identificând factorii care au influenţat evoluţia romanului 
românesc în secolul al XIX-lea. 

3.1.3. Tentative de sistematizare tipologică 


Romanul este subgenul literar cu cea mai bogată varietate tipologică. Pe 
parcursul evoluţiei sale istorice atât de sinuoase s-au conturat nenumărate 
tipuri de roman. 

Încercările de sistematizare a acestei varietăți debordante au dus inevitabil la 


rezultate diferite, în funcţie de criteriile adoptate de fiecare dată. 


> Arată care sunt tipurile de roman identificate de Radu lonescu în 
fragmentul citat anterior, p. 103. 


pb Roman istoric, roman psihologic (setimental ?), roman de moravuri. 


> TEMĂ DE REFLECȚIE Compară încercările de sistematizare tipologică 
de mai jos, relevând asemănările şi deosebirile. 


A. Mircea Anghelescu ş. a., Dicţionar de termeni literari, Bucureşti, Ed. 
Academiei R.S.R., 1976: 


° după situarea în timp a acțiunii (roman istoric, contemporan, de 
anticipație etc.); 

° după cadrul social sau geografic (roman urban, rural, regional etc.); 

° după forma de organizare (roman epistolar, jurnal, cronică etc.); 

° după substanța epică (roman de întâmplări, de figuri, frescă etc.). 


B. Günther şi Irmgard Sceikle (eds.), Metzler Literatur Lexikon, Stuttgart, J. 
B. Metzlersche Verlagsbuchhandlung, 1990: 

° după materia epică şi personaje (roman de aventuri, cavaleresc, 
haiducesc, picaresc, polițist, despre artişti, despre ţărani, al spațiului natal, 
sătesc, al marilor oraşe, familial, de călătorii, de navigaţie, al vestului 
sălbatic, de anticipație, istoric etc.); 

° după tema sau problemele abordate (roman de dragoste, al căsniciei, 
cu teză, de epocă, decadent, despre stat, al educației, al dezvoltării, al 
formării, psihologic, social, etc.); 


° după procedeele narative (la persoana |, la persoana a lIll-a, epistolar, 
în foileton, jurnal intim etc.); 
° după atitudinea narativă de bază, modul de exprimare şi obiectivele 


avute în vedere (roman religios, elevat, didactic, satiric, comic, umoristic, 
sentimental, idealist, fantastic, filozofic, politic etc.); 


° după destinatar (roman cu cheie, pentru adolescente, pentru femei 
etc.); 
° după niveluri de ierarhizare valorică (roman maculatură, trivial, de 


colportaj, de divertisment etc.). 


“Subclasele acestui tip de scrieri sunt o puzderie — romanul sentimental, 
cronica de scandal, romanul de moravuri, biografic, istoric, epistolar, 
alegoric, pastoral, romanul oriental; roman à clef (oameni adevărati 

prezentaţi cu nume fictive), conte (de obicei o poveste filozofică) şi mai apoi 
Bildungsroman (formarea unui tânăr sau a unei tinere). Inutil să mai spunem, 
aceste «tipuri» se combină adesea. O altă caracteristică şi probabil o 
trăsătură esențială a prozei narative este că fiecare tip notabil atrage după 
sine parodierea materialelor şi metodelor sale. [...]] Cel mai bun mod de a 
descoperi pe cont propriu relevanta trainică a unor astfel de clasificări şi 
tendința lor de a stârni parodierea este să inspectezi tipurile de naraţiune 
disponibile într-o prăvălie sau într-o mică librărie.” 


Wallace Martin, Recent Theories of Narrative, Ithaca and London, Cornell University Press, 1986, 


p. 43 


3.1.4. Comunicarea în roman: naratorul şi perspectiva narativă 


Cercetătorii romanului, ca principal subgen epic, au conturat diverse scheme 
tipologice abstracte, cu un caracter mai riguros, pornind de la analiza actului 
narării. Criteriile avute în vedere într-o atare abordare sunt: 

e cine povesteşte (narează) în roman? 

e care este relaţia povestitorului (naratorului) cu acţiunea? 


e ce perspectivă adoptă povestitorul (naratorul) în povestire (narare)? 


Franz K. Stanzel distinge trei tipuri narative de roman, în funcţie de situația de 
comunicare de bază proprie fiecăruia (Theorie des Erzâhlens, Vandenboeck & Ruprecht in 
Göttingen, 1991): 


e narațiunea la > Naratorul face parte din lumea narată, astfel încât “a trăit el 
persoana | (“/ch- însuşi sau împreună cu celelalte personaje sau a urmărit ceea 
Roman”) ce s-a întâmplat sau a aflat întâmplările narate nemijlocit de la 

protagoniştii acestora.” 


> În romanul la persoana |, naratorul îşi asumă o identitate 
concretă, chiar dacă aceasta este fictivă. 


> Povestirea are cel mai adesea caracter de mărturie, astfel încât 
naratorul povesteşte doar ceea ce a putut afla prin participarea 
sa la evenimente sau de la martori ai acestora. 


> Individualitatea naratorului şi poziția acestuia în cadrul acţiunii 
îşi pun amprenta asupra modului în care au fost percepute, 
înţelese, intepretate şi apreciate evenimentele narate. 


> Adesea în romanul la persoana | este o distanţă apreciabilă în 
timp între momentul desfăşurării evenimentelor şi cel al relatării 
lor şi, totodată, o diferență notabilă între individualitatea 
personajului despre care e vorba şi a naratorului care relatează 
despre sine (de exemplu, în Bildungsroman, în care personajul 
este un tânăr naiv iar naratorul un adult experimentat). 

Diferenţele dintre personaj şi narator favorizează posibilitatea 
de a varia perspectiva narativă între cei doi poli: fie 
evenimentele sunt relatate aşa cum au fost ele percepute, 
înțelese şi apreciate de către personaj la momentul respectiv, 
fie din unghiul de vedere retrospectiv al naratorului. 


Naratorul nu are contact cu lumea narată, “ocupând o poziție 
aşa-zicând pe pragul dintre lumea fictivă a romanului şi 
realitatea autorului şi a cititorului”. 


Naratorul este individualizat doar prin prisma modului în care 
narează şi nu ca persoană cu o anumită identitate de “stare 
civilă”. 


Situat în afara lumii prezentate, naratorul este cel mai adesea 
un comentator explicit sau implicit al acesteia. 


Comentariul auctorial, abundent în acest tip de naraţiune, are 
rolul de a orienta simpatia şi înțelegerea cititorului şi ia adesea 
forma un dialog explicit între narator şi cititorul virtual. 


Având statutul unei instanţe investite cu puteri suverane atât 
asupra actului narării cât şi asupra materiei narate, naratorul 
face uz de tehnici de prezentare care depăşesc capacitatea de 
cunoaştere a unui ins concret, cum sunt omniprezenta (“vede 
tot”, se află în permanenţă la locul faptei) şi omnisciența (“ştie 
tot”, este capabil, de exemplu, să dezvăluie gândurile şi stările 
sufleteşti neexprimate ale personajelor). 


În vreme ce naraţiunea la persoana întâi individualizează 
naratorul prin poziția pe care acesta o ocupă, ca personaj, în 
interiorul faptelor povestite, iar naraţiunea auctorială prin 
atitudinea exterioară pe care acesta o adoptă față de cele 
istorisite, narațiunea personală se caracterizează prin absenţa 
unei instanţe narative individualizate, “oferindu-i astfel cititorului 
iluzia că s-ar afla el însuşi la locul acțiunii, sau că ar contempla 
lumea înfăţişată prin ochii unui personaj." 


Actul narării se apropie, în primul caz, de condiţia reproducerii 
unei înregistrări neutre a faptelor relatate, asemeni unei camere 
de filmat (“camera eye”). 


În cel de al doilea caz, naratorul relatează faptele aşa cum sunt 
ele reflectate în percepţia şi în conştiinţa unuia sau mai multora 
dintre personaje. 


Tehnica cel mai frecvent utilizată pentru a obține această 
fuziune între instanța narativă (naratorul) şi cea perceptivă 
(personajele) este stilul indirect-liber. 

pb Arată în care dintre tipurile de narațiune din schema lui Stanzel pot fi 
încadrate fragmentele de roman reproduse mai jos. 


> Ca şi genurile literare, tipurile narative reprezintă categorii abstracte, a 
căror concretizare textuală permite numeroase combinații şi nuanţări. 


> Putem identifica însă, în fiecare roman, un tip narativ de bază, recunoscut 
de către cititor drept convenţie constitutivă a naraţiunii respective, chiar 
dacă de la această convenţie pot apărea numeroase derogări. 


> Cea mai permisivă sub aspectul variaţiunilor este naraţiunea auctorială, 
pentru că suveranitatea de principiu a naratorului în raport cu materia 
narată îi permite acestuia să adopte diverse posturi (de pildă, să treacă în 

registrul de uniscienţă propriu naraţiunii la persoana |, să îşi aleagă o 

perspectivă narativă în care să implice percepțiile şi atitudinile unuia 

dintre personaje sau să adopte o poziţie total neutră, de simplu “reporter”, 
în relatare, ca în naraţiunea personală). 

“Noaptea ceea a privegheat într-o odăiță de sub stăreţie, după ce a 
stat multă vreme de vorbă cu femei venite din locuri depărtate. Într-un târziu, 
ele s-au dus la culcuşurile lor. A intrat Gheorghiţă şi s-a lăsat într-un cot pe o 
lăicioară. A adormit îndată, parcă ar fi trecut spre alt tărâm într-o împărăție 
fericită. Ea rămase singură, sub candelă şi sub icoane, gândindu-se ațintit ce 
are de făcut a doua zi. | se părea lucrul cel mai greu, să găsească anume 
uliţă dintre atâtea de multe, şi pe acea anume uliţă, anume casă cu mai 
multe rânduri. În toate odăile şed la mese oameni cu condeie după ureche. 
Din când în când le scot de după ureche şi scriu. lar într-anume odaie şede 
cel care-i mai mare, primar, ori prefect, ori politai. Se uită încruntat şi-i gras şi 
bărbos. Tot îşi scoate ciubucul din gură şi răcneşte la cei mici. Când îl aud 
cei de prin odăi, pleacă fruntea şi scriu mai harnic, trăgând cu coada ochiului 
unul la altul şi făcându-şi semne. 

Acolo vra să zică e stăpânirea împărătească. Şi-aşa în toate târgurile 
sunt Slujbaşi, primari, prefecti şi politai, până la Bucureşti; şi la Bucureşti stă 
pe tron regele şi dă porunci tuturora. Bun lucru neapărat, să fie asemenea 
rânduială; toate să se facă după poruncă şi să se scrie ce s-a făcut. [...] 


I se înnegurează privirile când intră într-o odaie frumoasă şi scumpă. 
Prefectul nu-i nici bărbos, nici nu fumează ciubuc, nici nu-i încruntat. E un 
bărbat tânăr, cu obrazul ras, cu părul scurt pieptănat în două părți. Cu straie 
cernite. Dar zâmbeşte, căci n-are grijile ei. 

Fără a se mişca din locul lui, se uită la munteancă. Îşi potrivise în grabă 
casânca de mătase, îşi lepădase cojocul. Nu mai era tânără, dar avea o 
frumuseţe neobişnuită în privire. Ochii îi luceau ca-ntr-o uşoară ceață în 
dosul genelor lungi şi răsfrânte în cârligaşe. Simţindu-se admirată, femeia îşi 
regăsi îndată înfăţişarea pe care o avea când se uita în oglindă, c-o lumină 
abia simțită de râs.[...] 


- Nu fi prea supărată; încă nu ştim nimica. 

- Ba eu ştiu, răspunse deodată întunecată munteanca. 

Îi sta şi-aşa bine. Omul stăpânirii trase un chibrit şi-şi aprinse țigară. 
Vitoria se înclină din umeri, se întoarse; pipăi clampa şi ieşi. Era ametită. 
Nimeni pân-acuma nu-i deschisese lumină cătră locul acela de întuneric, 
care se chiamă Dorna. Deşi ştiu, icoanele tac. lată, dintre oameni, slujbaşul 

regelui a fulgerat un cuvânt, care-i adevărul. Acest cuvânt stătea şi-ntr-însa, 
numai nu îndrăznea să-l scurme. Pe Nechifor l-au răpus răii.” 
M. Sadoveanu, Baltagul, cap. VI 


“Era plină de țărani şi curtea primăriei, şi ulița. Aşteptau de vreun ceas şi 
prefectul nu sosea. Primarul Pravilă, zelos şi înfrigurat, zorise lumea să se 
adune parc-ar fi izbucnit pârjolul. 

- Nu-i numic, băieți! zicea dânsul când unuia, când altuia, prietenos şi ca 
o scuză. Noi s-aşteptăm pe domnul prefect, nu domnul prefect pe noi, c-aşa-i 
omenia! 

Țăranii aşteptau cu răbdarea tradițională fiindcă timpul n-are preț decât în 
toiul muncilor. Unii spuneau că prefectul vine să împartă pământuri că tot 
aşa s-a întâmplat şi într-alt judeţ şi s-au liniştit creştinii şi s-au apucat de 
lucru. [...] 


Coborâse şi Miron luga. Prefectul îl luă de braț şi intrară împreună în 
curtea primăriei. Căpitanul rămase puțin în urmă, ascultând raportul 
plutonierului cu aprobări din cap... Apoi se opriră toți în dreptul uşii 
cancelariei. În jurul lor ţăranii se îmbulzeau. Rămase liber numai un cerc 
dinaintea prefectului care examina parcă înfăţişarea oamenilor şi mai cu 
seamă privirile lor. Se silea să zâmbească şi să pară prietenos şi binevoitor, 
deşi se simțea obosit rău, fiind a doua zi de când se afla pe drum, în turneul 
de constatări, observație şi îmbărbătare. Mai mult decât oboseala îl supăra şi 
aproape îl jicnea atitudinea ţăranilor, pretutindeni prea puţin cuviincioasă şi 
uneori chiar provocatoare. Se obişnuise să fie primit, în cursul inspecțiilor, cu 
izbucniri de «trăiţi» şi voie bună, şi numai pe urmă să vie plângerile şi 
reclamațiile. Acuma sătenii îl întâmpinaseră peste tot cu tăcere şi cu ochi 
încruntaţi şi bănuitori. Dacă n-ar fi fost ambitia lui de a-şi feri judeţul de 
tulburările ce bântuiau aiurea, n-ar fi tolerat obrăzniciile acestea. Îşi rezerva 
în sine să-i invete omenie mai târziu, după ce se va restabili ordinea în țară. 
Se credea cel mai destoinic prefect şi spunea cu mândrie că primul judet din 
România, în ordine alfabetică, e condus de primul prefect, în ordine 
calitativă. Faptul că județele vecine erau cuprinse de valul răzvrătirii, iar într- 
al lui nu se semnalase încă nici un incident, îl considera ca o dovadă a 
excelentelor metode administrative aplicate de dânsul. A întreprins turneul 
de inspecţie de acuma convins profund că ţăranii, văzându-l şi ascultându-l, 
vor fi atât de sugestionați de autoritatea lui încât, chiar de-ar fi avut gânduri 
rebele, vor continua a fi cuminti şi a păstra ordinea.” 

Liviu Rebreanu, Răscoala, cap. VIII, Flăcări 


“Azi se împlinesc treizeci şi şase de ani de la moartea mamei... Timpul 
vine din viitor, trece în urmă, se darmă peste ea, o acopere, o face tot mai 
inexistentă, căci morții mor şi ei, mereu. Când voi dispărea şi eu, va fi murit 
şi ea complect din univers. 

Prea mic, când a murit, ca s-o țin minte, imaginea ei mi-am creat-o mai 
târziu, în copilărie, după o fotografie rea şi ştearsă, pe care am înviat-o şi am 
colorat-o cu tot ce am auzit de la alţii şi cu propria mea fantezie: o fată 
tăcută, înaltă, cu părul castaniu, cu ochii căprui. Amintire a unei imagini 
arbitrare de altădată, aceasta şi atâta este mama. 

În cursul vieţii, imaginea rămânând aceeaşi, a variat, totuşi, odată cu 
punctul de privire în care mă mutau anii. În copilărie, fata cu părul castaniu 
îmi era mamă. La douăzeci de ani, soră. Astăzi, o simt fiică.” 

G. Ibrăileanu, Adela 

> În fragmentul din Baltagul se recunosc caracteristici ale modului narativ 
personal: naratorul prezintă felul în care Vitoria Lipan îşi închipuia autoritatea 
oficială ca şi cum el însuşi şi-ar fi imaginat-o astfel, descrie aspectul fizic al 
personajelor prin modul în care ele sunt percepute de către celelalte 
personaje, împrumută din limbajul protagoniştilor, astfel încât enunţuri de 
tipul “Deşi ştiu, icoanele tac” ş. a. par a fi mai degrabă reproduceri ale 
gândurilor acestora decât aserţiuni ale naratorului. Fragmentul din Răscoala 
ilustrează tipul auctorial: naratorul uzează din plin de funcţia de comentator 
care apreciază şi explică, are acces nelimitat la cunoaşterea faptelor, inclusiv 
a proceselor tăinuite de conştiinţă şi are astfel privilegiul de a putea avertiza 
cititorul asupra discrepanţței dintre aparenţă şi realitate. Fragmentul din Adela 
este o naraţiune la persoana |, în care este discutată modificarea în timp a 
perspectivei naratorului-personaj asupra faptelor şi persoanelor despre care 
povesteşte. 


»TEMĂ DE REFLECȚIE Citeşte partea a doua, Pentru o tipologie a textului 
narativ, din cartea lui Jaap Lintvelt, Punctul de vedere, trad. de Angela 
Martin, Bucureşti, Ed. Univers, 1994, pp. 45-125 şi alege cel puţin câte un 
roman citit care să ilustreze cele cinci tipuri de naraţiune identificate de către 
autor: heterodiegetică auctorială, heterodiegetică actorială, heterodiegetică 
neutră, homodiegetică auctorială şi homodiegetică actorială. 

TEST DE AUTOEVALUARE 3.1. 


1. Arată pe scurt care este diferența semantică dintre “nover şi “romance”. 


2. Enunţă caracteristicile generale ale romanului. 


3. Ce înseamnă “caracter proteic” al romanului, ca gen literar? 


4. În ce fel este determinat profilul genului de condiţiile de receptare a romanelor? 


5. Care sunt marii autori de romane realiste în secolul al XIX-lea? 


6. In ce moment al istoriei literare româneşti s-a realizat un salt calitativ spectaculos în 
evoluția romanului? 


7. Enunţă cinci criterii de tipologizare a romanului. 


8. Dece alt tip de reprezentare artistică se apropie naraţiunea personală (“camera eye”)? 


9. Care tip de naraţiune poate adopta cel mai uşor modificări / variaţiuni? 


Se acordă câte 1 punct pentru fiecare rezolvare corectă; 1 punct din oficiu 

3.2. REPERE ESTETICE ÎN INTERPRETARE. ARTE POETICE 


3.2.1. Arte poetice şi concepţii despre poezie 


Termenul de “artă poetică” desemnează, în sens restrâns, un tip de creaţie 
literară, în versuri sau în proză, în care autorul îşi exprimă convingerile 
despre natura şi rolul poeziei, despre mecanismele creaţiei, despre actul 
creator etc. 


Un exemplu celebru este poemul lui Boileau, Art poétique [1674]. 


Într-o accepţiune mai largă, “arta poetică” desemnează ideile specifice ale 


unui scriitor despre literatură, idei afirmate explicit în creaţii proprii sau în 
texte de alt tip (eseuri, publicistică, corespondenţă, jurnal intim etc.) sau 


manifestate implicit în opera proprie. 


> Lectura atentă a scrierilor cu caracter de arte poetice serveşte atât 
specialistului cât şi cititorului obişnuit pentru o mai bună înțelegere a 
scrierilor şi a fenomenelor literare. 


e Pentru criticul literar este de un e Pentru cititorul obişnuit, contactul cu 
deosebit interes să confrunte concepțiile crezurile scriitorilor reprezintă un bun prilej de 
afirmate explicit de către un scriitor cu a-şi adânci înțelegerea operei lor literare. 
estetica implicită a acestuia, ce poate fi 

dedusă din analiza producției lui artistice. 


e Istoricul literar caută adesea să ° Cititorul obişnuit profită la rândul său de pe 
stabilească în ce măsură concepţii urma acestui tip de comparații, chiar dacă sunt 
despre arta literară sau despre un gen făcute intuitiv, fără rigorile conceptuale şi 
sau altul — poezie, roman, dramaturgie metodologice ale specialistului, pentru a 
etc. — ale scriitorilor sunt strict individuale înţelege mai bine originalitatea operelor citite. 
sau corespund unor tendințe generale 

ale evoluţiei literaturii: curente, mişcări, 

grupări sau şcoli literare. Urmărind 

deopotrivă similitudinile şi diferențele, 

istoricul literar deschide o cale de acces 

către identificarea notei personale a 

scriitorului studiat. 


> Artele poetice sunt texte confesive, reprezentând, cel mai adesea, 
“profesiuni de credinţă” ale scriitorilor. Totodată însă, opţiunile exprimate 
sunt rodul reflecţiei, uneori aprofundate şi sistematice, pe marginea 
temelor esenţiale legate de arta cuvântului. De multe ori, ele fac trimitere, 
polemic sau nu, la concepţiile teoretice influente despre literatură. 


> Principalele orientări teoretice în reflecția asupra literaturii pot fi grupate 
potrivit schemei comunicării literare expuse p 30. Ele pot fi folosite ca 
reper în înțelegerea opţiunilor profesate de către scriitori în artele lor 
poetice. 

> de exemplu, doctrina esteticii „expresive”, potrivit căreia poezia, 


creaţia literară, sunt în principal „expresie” a unei stări, a unei 
trăiri, a unor experienţe de viaţă sau imaginative ale creatorului; 


de exemplu, doctrina potrivit căreia poezia se defineşte în 
principal prin capacitatea ei de a stârni trăiri intense şi bogate 
sau, în clasicismul antic, de a îmbina armonios plăcerea, emoția 
şi instruirea — delectare, movere şi docere; 


de exemplu, doctrina „imitaţiei”, a mimesis-ului, a „reprezentării” 
sau a „transfigurării” realităţii în artă, doctrinele orfice, potrivit 
cărora poezia are puterea de a crea lumea; 


de exemplu, doctrina „poeziei pure”, debarasate atât de emoție 
cât şi de orice referință la lumea exterioară, doctrina 
„intranzitivităţii” şi „autoreflexivităţii” literaturii, potrivit cărora 
textul literar „se comunică pe sine”; 


de exemplu, doctrina „artefactului” poetic, potrivit căreia poezia 
constă în principal în modul de întrebuințare a materialului 
verbal (cuvintele, limbajul), reflecțiile asupra naturii specifice a 


3”. 


limbajului poetic, asupra poeziei ca “alchimie verbală”; 


de exemplu, tentațiile poeților de a se substitui tipografilor, 
bricolându-şi singuri cărțile, eventual într-un exemplar unic, 
reflecțiile privind actul fizic al scrierii (tocul, cerneala, suprafața 
albă a paginii, tastatura maşinii de scris sau a computerului 
etc.), reflecțiile asupra muzicalității poeziei derivate din recitarea 
sau punerea ei pe muzică. 


> Această împărţire are un caracter didactic, scriitorii construindu-şi de 
regulă convingerile pornind de la experienţa proprie, de cititori şi mai ales 
de creatori, şi nu de la compartimentări teoretice prestabilite. 


> Acelaşi scriitor se poate declara adept al unor concepții diferite. Motive 
pentru această inconsecvenţă sunt multiple: evoluţia în timp a scriitorului, 
împrejurările în care a fost scris fiecare text care reflectă opțiunile lui 
literare şi estetice, tipul şi destinaţia fiecărui text — poezie, publicistică, 
studiu, răspuns polemic, mărturisire, „profesiune de credinţă”, text 
introductiv la un volum sau la un grupaj de poezii ş. a. 

3.2.2. Poezia ca expresie (Eminescu) 


> 


Reflecţia şi luările de poziție doctrinare referitoare la poezie au un 
caracter mai degrabă sporadic atât în creația cât şi în publicistica lui 
Eminescu. 


În creaţia sa, Eminescu a fost mai preocupat de tema poetului, asimilat 
frecvent geniului (ca, de exemplu, în poema Luceafărul), decât de 
încercările de a defini poezia. 


Poeziile despre poezie, completate cu o serie de observaţii din proza 
expozitivă, lasă totuşi să se întrevadă liniile majore ale poeticii 
eminesciene. 


> TEMĂ DE REFLECȚIE Citeşte Criticilor mei şi Cu gândiri şi cu imagini 
(pagina următoare), identificând tipul de doctrină poetică în care se 


încadrează cel mai bine cugetările asupra poeziei formulate în textele 


respective. 


Mihai Eminescu 
Criticilor mei 


Poezia a fost 
scrisă cam în anul 
1876 şi are un 
caracter polemic, 
răspunzând 
atacurilor din presa 
vremii la adresa 
versurilor poetului. 
A fost publicată în 
1884 în “Convorbiri 
literare” şi în 
volumul de Poezii 
editat de Titu 
Maiorescu. 


Multe flori sunt, dar puţine 
Rod în lume o să poarte, 
Toate bat la poarta vieții, 
Dar se scutur multe moarte. 


E uşor a scrie versuri 
Când nimic nu ai a spune, 
Înşirând cuvinte goale 
Ce din coadă au să sune. 


Dar când inima-ți frământă 
Doruri vii şi patimi multe, 
Ş-a lor glasuri a ta minte 
Stă pe toate să le-asculte, 


Ca şi flori în poarta vieții 
Bat la porțile gândirii, 
Toate cer intrare-n lume, 
Cer veştmintele vorbirii. 


Pentru-a tale proprii patimi, 
Pentru propria-ți viață, 
Unde ai judecătorii, 
Nenduraţii ochi de gheaţă? 


Ah! atuncea ti se pare 
Că pe cap îti cade cerul: 
Unde vei găsi cuvântul 
Ce exprimă adevărul? 

Critici voi, cu flori deşerte, 
Care roade n-aţi adus — 
E uşor a scrie versuri 
Când nimic nu ai de spus. 


> TEMĂ DE REFLECȚIE În ce fel crezi că trebuie înţeles “adevărul” invocat 
în Criticilor mei? Compară cu poezia De vorbiti mă fac că n-aud..., tot de 
Eminescu (circa 1876-1877). 


„De vorbiti mă fac că n-aud,/ Nu zic ba şi nu vă laud,/ Dănţuiţi precum vă 
vine,/ Nici vă şuier, nici v-aplaud,/ Dară nime nu m-a face/ Să mă ieu dup-a 
lui flaut;/ E menirea-mi: adevărul/ Numa-n inima-mi să-l caut.” 

“Modernă prin cerințele unei poetici reflexive, dominată de imperativul 
gândirii lucide («patimile» şi «dorurile» «bat la porțile gândirii», care sunt 
porțile intrării lor în lume, în «veşmintele vorbirii»), Criticilor mei se ataşează 
vechii poetici expresive prin ideea conținutului sentimental şi personal al 
artei.” 


loana Em. Petrescu, Eminescu. Modele cosmologice şi viziune poetică, Bucureşti, Ed. Minerva, 


aproximativ din 


aceeaşi perioadă 
ca şi Criticilor mei. 


1978, p. 73 
Mihai Eminescu 
Cu gândiri şi cu imagini 
Text manuscris, Cu gândiri şi cu imagini Şi idei, ce altfel simple, 
Innegrit-am multe pagini: Ard în frunte, bat sub tâmple: 
; Ş-ale cărții, ş-ale vieții, Eu le-am dat îmbrăcăminte 
poetului. Datează Chiar din zorii tinereții. Prea bogată, fără minte. 
Nu urmaţi gândirei mele: Ele samănă, hibride, 
Căci noianu-i de greşele, Egiptenei piramide: 
Urmărind prin întuneric Un mormânt de piatr-în munte 
Visul vieții-mi cel chimeric. Cu icoanele cărunte, 
Neavând învăţ şi normă, Şi de sfinxuri lungi alee, 
Fantazia fără formă Monoliţi şi propilee, 
Rătăcit-a, vai! cu mersul: Fac să crezi că după poartă 


Negru-i gândul, şchiop e viersul.  Zace-o-ntreagă tară moartă. 


Intri-nuntru, sui pe treaptă, 

Nici nu ştii ce te aşteaptă. 
Când acolo! sub o faclă 
Doarme-un singur rege-n raclă. 


> Frapează în cele două texte concepția duală asupra naturii poeziei, 
descrisă în termeni de conținut (sau “fond” sau, potrivit expresiei 
maioresciene, “condiţie ideală”) pe de o parte şi expresie (sau “formă”, 
“condiție materială” la Maiorescu) pe de cealaltă. 


pb identifică, în ambele texte, metaforele care semnifică, cu doi termeni 
sinonimici, expresia verbală în poezie. 

pb “'veştmintele vorbirii” în Criticilor mei; “îmbrăcăminte” în Cu gândiri şi cu 
imagini. 


> TEMĂ DE REFLECȚIE Dincolo de aspectul personal al polemicii 
întreţinute în Criticilor mei, Eminescu pare a avea o atitudine de principiu 
ostilă față de critica literară. Identifică versurile care ar ilustra o atare 
atitudine. Compară cu citatul din Heliade Rădulescu despre inoportunitatea 
criticii (vezi 3.3.7. Critica literară şi disciplinele înrudite, pp. 128-129) 


> Semnificaţia de artă poetică a textului Cu gândiri şi cu imagini este mai 
puţin clară, tema creaţiei poetice amestecându-se cu cea a condiţiei poetului. 
Astfel, opoziția conţinut / expresie interferează, în primele patru strofe, cu 

opoziţia viaţă / creaţie. Identifică în text secvențele care ilustrează cele două 
opoziții. 


p Conţinut: “cu gândiri” (versul 1), “gândirei mele” (versul 5), “negru-i 
gândul” (versul 12), “idei”; expresie: “imagini” (versul 1), “şchiop e versul” 


(versul 12), “îmbrăcăminte” (versul 15); viaţă: “pagini... ale vieții” (versurile 2- 
3), zorii tinereţii” (versul 4), “visul vieţii-mi” (versul 8). 


> TEMĂ DE REFLECȚIE Spre deosebire de Criticilor mei, care conţine o 
justificare polemică a poetului față de criticile care i s-au adus, Cu gândiri şi 
cu imagini pare mai degrabă să dezvăluie frământările unui moment de criză 
în destinul său de creator. Identifică secvențele în care se fac referiri la 
neputinţă şi la eşec în poezie. 


> TEMĂ DE REFLECȚIE Compară imputările pe care şi le face Eminescu în 
strofa a treia cu obiecțiile critice făcute de Maiorescu în prezentarea pe care 
o face poetului în Direcţia nouă... (vezi 2.1.1. Două perspective asupra 
dificultății textelor literare, p. 45) 


> Deşi adept incontestabil al unei poetici romantice, Eminescu pare să se 
pronunțe, în Cu gândiri şi cu imagini, în favoarea creaţiei în care fantezia 


este controlată de către meşteşugul (“învăţ”) şi regulile (“norme”) poeziei 
şi de către rațiune (“fără minte”). 


> TEMĂ DE REFLECȚIE Comparaţia alegorică dezvoltată în ultimele trei 
strofe (creaţie = piramidă, mormânt) poate fi interpretată tot ca o opoziţie, de 
data aceasta între exterioritate şi interioritate, între aparenţă şi esenţă, 
reconfigurând astfel opoziţia dintre expresie şi conţinut în poezie. Totodată, 
ultimele trei strofe introduc în poezie o nouă opoziţie semnificativă, aceea 
dintre viaţă şi moarte. “Nemurirea” la care aspiră creatorul pare a fi sortită 
unei “mumificări” a eului său în versurile proprii. O variantă manuscrisă a 
ultimului vers era “Doarme-un singur om în raclă.” Poate fi interpretat textul 
Cu gândiri şi cu imagini ca o manifestare a neîncrederii sau a insatisfacţiei lui 
Eminescu față de doctrina romantică a expresivităţii poetice, potrivit căreia 
poezia îşi are izvorul în trăirile, reale sau imaginative, ale creatorului? 


> Citeşte următorul fragment din publicistica eminesciană, identificând 
enunţul în care este readusă în discuţie ideea corelaţiei dintre conţinut şi 
expresie. 


“Adevărat cumcă poezia nu are să descifreze, ci din contra să încifreze o 
idee poetică în simbolele şi hieroglifele imaginilor sensibile, numai cumcă 
aceste imagini trebuie să constituie haina unei idei, căci ele altfel sunt colori 
amestecate fără înțeles, astfel încât o mânjitură ne-nțeleasă de colori nu 
poate fi un tablou, cum o grămadă de bucăţi de marmoră nu e o statuă. 
Ideea e sufletul, şi acest suflet poartă în sine ca imanentă deja cugetarea 
corpului său (deşi în lumea reală se-ntâmplă adesea să fie tocmai viceversa 
şi ca esteriorul să poarte în sine ideea interiorului). Dacă credem lui Lavater 
că putea să cunoască din trăsăturile fetei, din structura capului, în fine din 
corp nu numai caracterul sufletesc, ci până şi întâmplările vieţei cari 

influențase asupra acelui suflet, atuncea am putea [zice] că sufletul unei 
poezii poartă în sine deja ideea corpului său, astfel cum cauza poartă în sine 
o urmare neapărată a ei.” 


Mihai Eminescu, Strângerea literaturii noastre populare, în Opere, vol. IX, Bucureşti, Ed. 


Academiei, 1980, p. 453 


pb “Adevărat cumcă poezia nu are să descifreze, ci din contra să încifreze o 
idee poetică în simbolele şi hieroglifele imaginilor sensibile, numai cumcă 
aceste imagini trebuie să constituie haina unei idei...” 


p Ce idee nouă apare formulată explicit în citatul de mai sus privitor la relaţia 
dintre conţinut şi expresie? 


p Ideea că expresia este condiţionată de către conţinut, că ea există, latent, 
în acesta. A găsi expresia adecvată (“cuvântul / ce exprimă adevărul”) este 
calea care îl constrânge pe poet la obiectivarea propriilor trăiri. 


“Viziunea operei de artă ca trup ce preexistă, latent, în voința de expresie a 
ideii, ne conduce spre o accepţie impersonală a poeticii expresive, care se 
modernizează astfel, «deromantizându-se». Din această perspectivă, eul 
empiric al creatorului — cu «dorurile lui vii» şi cu ale sale «patimi multe» - 
încetează să intereseze; artistul devine impersonal, «instrument al unei 
arte»...” 

loana Em. Petrescu, op. cit., p. 75 


3.2.3. Poezie versus realitate 


> Numeroşi scriitori, critici şi teoreticieni literari au fost tentaţi să definească 
poezia în termenii unei opoziții fată de lumea obişnuită. Potrivit acestor 
concepții, poezia este menită să construiască o altă lume față de 
realitatea imediată, superioară acesteia. 


> Arată în ce fel se concretizează opoziţia dintre poezie şi lumea contingentă 
în Numai poetul... de Mihai Eminescu. 


Mihai Eminescu 
Numai poetul... 


Text de tinereţe, Lumea toată-i trecătoare. Numai poetul, 
datat circa 1868, Oamenii se trec şi mor Ca pasări ce zboară 
nepublicat antum, Ca şi miile de unde, Deasupra valurilor, 
probabil nefinisat Ce un suflet le pătrunde, Trece peste nemărginirea timpului: 
sia sil tal Treierând necontenit În ramurile gândului, 
Sânul mării infinit. In sfintele lunci, 


strofa a doua. 


Unde păsări ca el 
Se-ntrec în cântări. 


p Poezia este un mod de a depăşi condiţia pieritoare a oamenilor, de a ieşi 
din timp în eternitate; ea se situează deasupra lumii imediate, ca tărâm 
privilegiat, paradisiac (“sfintele lunci”); faţă de oamenii obişnuiţi, vietuind ca o 
masă anonimă (valurile mării suflate de vânt), poetul este o individualitate 
între cei asemenea lui (“păsări ca el / se-ntrec în cântări”). 

> În acelaşi spirit, poezia a fost uneori elogiată ca o esenţă trancendentă, 
care cuprinde în sine întreaga existență umană. 


> TEMĂ DE REFLECȚIE Citeşte Poema poemelor de Alexandru 
Macedonski. De ce dorința arzătoare a poetului de a scrie “poema totală”, 
care să absoarbă în ea întreaga lui viață, transpunând-o în nemurire, se 
dovedeşte în cele din urmă a fi irealizabilă? 


Alexandru Macedonski 
Poema poemelor 


Aş vrea să scriu o poemă a cărei țesătură ca o rățea subţire să fie 
dantela urzită de soartă pe gherghetful vieţii mele. 

Coprinzând înțelesul şi neînțelesul, inima şi spiritul, văzutul şi 
nevăzutul, să dezvăluiesc taina veciniciei, să leg cerul cu pământul, 
materia cu spiritul, şi când voi depune condeiul, să pot zice că am scris 
poema poemelor, iar vibrările harpei mele să onduleze în valurile 
spațiului, purtate din secoli în secoli ca vibrările harpei regelui David! 

Aş vrea... şi deja toate puterile-mi sunt încordate; coprins de sacrii fiori 
îmi ridic fruntea către cer, dar aproape îndată, o aplec către pământ şi, 
aud o voce adâncă răsunând în mine şi zicându-mi: 

- Ai terminat-o, poete, prin faptul că n-ai început-o încă. 

Poema poemelor este tocmai aceea care rămâne nescrisă. Ea este 
fără început şi fără sfârşit. 

Fiecine o simte şi o înțelege la rândul său, dar nimeni n-o poate 
exprima, iar omenirea întreagă urmează citirea ei în cartea veciniciei, şi 
ea îşi are începutul şi sfârşitul în marele Tot, cel fără început şi fără 
sfârşit. 


text publicat în revista “Literatorul”, 1880 


> TEMĂ DE REFLECȚIE Consideri o atare optică îndreptăţită sau o 
apreciezi ca o pledoarie în interes propriu din partea creatorilor de poezie? 


3.2.4. Natura paradoxală a poeziei (Arghezi) 


> Reflecţia asupra artei cuvântului este o temă constantă a scrierilor 
argheziene, regăsindu-se în versuri, în tablete cu caracter eseistic, în 
confesiuni, în articole doctrinare. 


“Tudor Arghezi este dintre poetii noştri poate acela care şi-a spus cuvântul 
de mai multe asupra artei scrisului în genere şi a meşteşugului său literar, în 
particular. A reflectat asupra versului, încă de pe vremea când publica Agate 
negre, rostindu-se cu o maturitate de judecată, care impresionase pe Ilarie 
Chendi, criticul traditionalist. În fiecare din culegerile sale, în cuprinsul măcar 
al uneia dintre poeme, şi-a destăinuit ceva din secretele artei sale. Alte 
poezii, neculese în volum, răspândesc lumină puternică asupra unui moment 
măcar, al evoluţiei sale”. 


Şerban Cioculescu, Introducere în poezia lui T. Arghezi, ed. a Il-a revizuită şi adăugită, Bucureşti, 
Ed. Minerva, 1971, p. 185 

> Atât stilistic cât şi ideatic, artele poetice argheziene poartă o puternică 
amprentă personală, ceea ce face dificilă relaţionarea lor la doctrienele 
curente de teorie literară. 


> Metaforismul abundent şi ingenios al stilului arghezian, nu numai în 
poezie ci şi în proza expozitivă, încifrează atitudinile scriitorului față de 
arta literară. Acestea capătă mai totdeauna o expresie indirectă, mai mult 
sugestivă decât explicativă. 


> Concepţiile poetului despre arta literară, exprimate în diverse etape, 
variază spectaculos de la un text la altul. 


> Cronologia incertă a creaţiei argheziene face ca aceste diferențe de 
optică să poată fi cu greu ordonate într-un parcurs evolutiv. 


> De multe ori, ideile despre arta scrisului din acelaşi text par a fi în 
dezacord, relevând intuițiile scriitorului despre natura contradictorie, 
paradoxală, a poeziei înseşi. 


p Citeşte cu atenţie poeziile Ex libris, Epigraf şi Frunze pierdute. 


Tudor Arghezi 
EX libris 

Carte frumoasă, cinste cui te-a scris, Un om de sânge ia din pisc noroi 
Încet gândită, gingaş cumpănită; Şi zămisleşte marea lui fantomă 
Eşti ca o floare, anume înflorită De reverie, umbră şi aromă, 
Mâinilor mele, care te-au deschis. Şi o pogoară vie printre noi. 
Eşti ca vioara, singură, ce cântă Dar jertfa lui zadarnică se pare, 
Iubirea toată pe un fir de păr, Pe cât e ghiersul cărții de frumos. 
Şi paginile tale, adevăr, Carte iubită, fără de folos, 
S-au tipărit cu litera cea sfântă. Tu nu răspunzi la nici o întrebare. 


textul face parte din volumul Cuvinte potrivite [1927] 


Tudor Arghezi 
Epigraf 

Stihuri, zburati acum din mâna mea Stihuri de suflet, dintre spini culese, 
Şi şchiopătaţi în aerul cu floare, Îndurerate-n spic şi-n rădăcini, 
Ca pasările mici de catifea Pătrundeți, înțelese şi neînţelese, 
Ce-ncep în mai să-nveţe şi să zboare. În suflete de prieteni şi străini. 
Stihuri, acum porniţi, vă scuturați, Şi semănați, ca noaptea ce vă naşte, 
Ca frunzele-aurite, pentru moarte. Sfială şi-ndoieli unde-ţi cădea, 
Pustnicii tineri, trişti şi delicati, Acel-ce-ştie, însă nu cunoaşte, 
Păstra-vă-vor într-un sicriu de carte. Varsă-ntuneric alb cu mâna mea. 


textul deshide volumul A/te cuvinte potrivite [1940] 

Tudor Arghezi 
Frunze pierdute 


Cincizeci de ani, de când încerci, mereu,  Foile tale scrise, de hârtie, 


Condeiul, gândurile şi cerneala, Se rup şi zboară, ca dintr-o livadă 
N-au mai ajuns să-ți curme, fătul meu, Frunzele smulse-n vijelie, 

Frica de tine şi-ndoiala. Fără ca piersicul să şi le vadă. 

Te temi şi-acum de ce te-ai mai temut, La fiece cuvânt, o şovăire 

De pagina curată şi de rândul, Te face să tresari şi-ai aştepta. 

Şi de cuvântul de la început. Parcă trăieşti în somn şi-n amintire 
Te sperie şi litera şi gândul. Şi nu ştii cine-a scris cu mâna ta. 


textul face parte din volumul Frunze [1961] 


p În finalul fiecărei poezii apare un element nou, surprinzător, paradoxal. 
Selectează secvențele respective şi comentează-le pe scurt. 


p Strofa ultimă din Ex libris vine în contradicţie cu apologia cărții din strofele 
precedente (de notat că poetul nu justifică în nici un fel verdictul final, “fără 
de folos / Tu nu răspunzi la nici un fel de întrebare”, lăsând cititorul să caute 
propriile lui explicaţii pentru această încheiere surprinzătoare; v. şi 7.1.2. 
Interpretare şi înțelegere (comprehensiune), p. 13); în finalul poeziei Epigraf, 
deconcertantă este alăturarea adversativă a două cuvinte sinonime (“'ştie, 
însă nu cunoaşte”), referința vagă a sintagmei din penultimul vers (“acel”), 
asocierea oximoronică (“întuneric alb”); în Frunze pierdute, imaginea unei 
instanțe necunoscute care conduce mâna poetului, surprinzătoare ca 
încheiere a unei poezii despre truda necurmată a creației. 


p În artele poetice argheziene apare frecvent invocat cititorul virtual de 
poezie şi reacția acestuia la lectura versurilor. Identifică secvențele de acest 
tip din Epigraf. 


> 'Pustnicii tineri, trişti şi delicați, / Păstra-vă-vor într-un sicriu de carte.'; 
“Pătrundeți, înțelese şi neînțelese, / In suflete de prieteni şi străini. // şi 
semănaţi, ca noaptea ce vă naşte, / Sfială şi-ndoieli unde-ţi cădea”. 


> TEMĂ DE REFLECȚIE Pornind de la exemplele identificate şi folosind şi 
pasaje ilustrative din text, argumentează dacă pentru Arghezi poezia 
reprezintă o formă de comunicare incertă, problematică, alienantă. 


> TEMĂ DE REFLECȚIE Compară modul în care e dezvoltată tema 
inutilității cărţii în Ex libris şi în Cărţile şi In zădar în colbul şcolii... de 
Eminescu. 

Mihai Eminescu 


Cărţile 
Shakespeare! adesea te gândesc cu jale, Cu tine da... Căci eu am trei izvoară 
Prieten blând al sufletului meu; Din care toată mintea mi-o culeg: 
Izvorul plin al cânturilor tale Cu-a ta zâmbire, dulce, lină clară 
Îmi sare-n gând şi le repet mereu. A lumii visuri eu ca flori le leg; 
Atât de crud eşti tu, ş-atât de moale, Mai am pe-un înțelept... cu-acela iară 
Furtună-i azi şi linu-i glasul tău; Problema morții lumii o dezleg; 
Ca Dumnezeu te-arăți în mii de fețe Ş-apoi mai am cu totul pentru mine 
Şi-nveți ce-un ev nu poate să te-nvete. Un alt maestru, care viu mă ţine... 
De-aş fi trăit când tu trăiai, pe tine Dar despre-acela, ah, nici vorbă nu e. 
Te-aş fi iubit atât — cât te iubesc? EIl e modest şi totuşi foarte mare. 
Căci tot ce simt, de este rău sau bine, Să tacă el, să doarmă ori să-mi spuie 
- Destul că simt - tot tie-ti mulțumesc. La nebunii — tot înțelept îmi pare. 
Tu mi-ai deschis a ochilor lumine, ŞI vezi, pe-acesta nu-l spun nimănuie. 
M-ai învăţat ca lumea s-o citesc, Nici el nu vrea să-l ştie orişicare, 
Greşind cu tine chiar, iubesc greşala: Căci el vrea numai să-mi adoarmă-n 
S-aduc cu tine mi-este toată fala. brată 


Şi decât tine mult mai mult mă-nvaţă! 


textul datează din 1876 şi a fost publicat postum 


Mihai Eminescu 
In zădar în colbul şcolii... 


În zădar în colbul şcolii, Şi pe foile lor unse Nu e carte să înveţi 

Prin autori mâncaţi de Cauti taine nepătrunse Ce viata s-aibă preț — 
molii, Şi cu slovele lor strâmbe Ci trăieşte, chinuieşte 
Cauti urma frumuseții Ai vrea lumea să se ide toate pătimeşte 


Şi îndemnurile vieții, 


soi bă Şi-ai s-auzi iarba cum 


creşte. 


text publicat postum, scris în jur de 1880 


> TEMĂ DE REFLECȚIE Găseşte în artele poetice argheziene discutate 
anterior argumente care să susțină ideea modernităţii concepțiilor 
argheziene despre arta literară, în sensul, antiromantic, al depersonalizării 
acesteia (eliberarea de psihologia individuală a omului-scriitor, de amintiri, de 
confesiune). 


“Arghezi refuză mărturisirea, destăinuirea. Existenţa sa spirituală, şi 
existența poetului, aşa cum o proiectează el în confesiunile Dintr-un foişor, 
sunt, pe un anumit plan esenţial, fugă de existenţa în sine, fugă de sine. O 
asemenea fugă s-ar putea înscrie în seria repudierilor moderne ale eului 
preapersonal, repudieri ce au jucat un rol însemnat în doctrinele despre 
poezie şi despre condiția poetului. O separare a eului liric de eul psihic se 
impune ca un dat imediat al conştiinţei poetului modern.” 

Nicolae Balotă, Arte poetice ale secolului XX, Bucureşti, Ed. Minerva, 1976, p. 28 

> TEMĂ DE REFLECȚIE Tudor Arghezi a fost un poet care nu numai că a 
căutat în permanenţă, şi a izbutit să dea cât mai multă concreteţe 
(plasticitate) expresiei lui verbale, ci şi a fost preocupat de aspectele 
materiale ale creaţiei, de actul fizic al scrisului. Comentează succint 
următoarea confesiune: 


„Condeiul s-a substitut însă facultății de a gândi, până la excludere radicală: 
sunt incapabil să rostesc un gând dacă nu tin de vârf un băț cu cerneală. 
Față de scriitorii care lucrează un subiect întâi cu capul, şi după ce l-au 
isprăvit îl aştern pe hârtie, trebuie să fie vorba de un sector de inteligență mai 
puțin. [...] Dacă fără voie şi fără punct de plecare, îmi vine condeiul de la sine 
între degete, situaţia se inversează şi contrastul e izbitor. Atunci am impresia 
că altcineva scrie cu mâna mea, şi poate să scrie uneori chiar foarte frumos, 
şi din această pricină nu-mi atribui nici un merit, atâta timp cât nu-l înțeleg. 
Acest altcineva nu mă înşeală, am încredere să mă bizui pe el şi-l găsesc 
lângă mine numai dacă sunt ajutat de condei, ca-n spiritism.” 


Tudor Arghezi, Dintr-un foişor, în Ars poetica, ed. de llie Guţan, Cluj, Ed. Dacia, 1974, p. 207 


3.2.5. Puterea şi tirania cuvintelor 


124 


> Mulţi dintre poeţii moderni, începând din a doua jumătate a secolului al 
XIX-lea, acordă o importanţă deosebită limbajului în procesul creației. 


> Limbajul nu mai este perceput ca un simplu instrument, adaptabil 
cerințelor de expresie, ci devine însăşi substanţa poeziei. 


> La rândul său, poetul devine, întâi de toate, un explorator al limbajului, 
capabil să aducă la lumină infinitele resurse de expresivitate şi de 
semnificaţie ale acestuia. 


> Perceput ca un univers de sine stătător, limbajul este investit cu enorme 
puteri creatoare. 


“Pentru Arghezi, vocabularul, limba în genere, reprezintă lumea într-o stare 
concentrată; mai mult, cu ajutorul lor lumea poate fi creată din nou, şi chiar 
schimbată. Vorbirea este înzestrată cu puteri efectiv miraculoase. 


Matei Călinescu, Conceptul modern de poezie, Bucureşti, Ed. Eminescu, 1971, p. 258 


> O atare perspectivă suspendă distincţia tradițională între “conţinut” şi 


“formă” în poezie. 


> În relaţia dintre poet şi materialul artei sale se produce o inversare de 
roluri. Văzut în ipostaza de modelator al limbajului, poetul devine el însuşi 
un instrument pentru punerea în mişcare a forțelor latente ale acestuia. 


> Modelarea limbajului îl apropie pe poet fie de meşteşugul celor care 
plămădesc materia (de exemplu, olarii care scot la iveală ulcele din lut), 
fie de practicile celor care intră în contact cu forțe ascunse (ca vracii, 
vrăjitorii, profeţii etc.). 


> TEMĂ DE REFLECȚIE Identifică în citatul de mai jos secvenţe în care: a. 
limbajul este investit cu un statut ontologic propriu, cu propria lui 
materialitate; b. poetul este cel care pune în mişcare energiile latente ale 
limbajului; c. poetul este un modelator al limbajului; d. creaţia poetică este 
contradictorie, paradoxală. 

“Miracole nesfârşite zac în noi şi împrejurul nostru, pe care viaţa în 
societate ne-a dezvăţat să le pretuim. [...] Miracolul suprem: Cuvântul, cu 
diviziunea lui: limba. [...] Un cuvânt numeşte, alt cuvânt îl pune în mişcare, 
un alt cuvânt îi aduce lumina. Un cuvânt cântăreşte un miligram, şi alt cuvânt 
poate cântări greutatea muntelui, răsturnat din temelia lui şi înnecat în patru 
silabe. Cuvinte-fulgi, cuvinte-aer, cuvinte-metal. Cuvinte întunecate ca 
grotele, şi cuvinte limpezi ca izvoarele pornite din ele. Într-un cuvânt se face 
ziuă, şi alte cuvinte amurgesc. Cuvintele scapără ca pietrele, sau sunt moi ca 
melcii. Ele te asaltează ca viespile sau te liniştesc ca răcoarea; te otrăvesc 
ca bureti, sau te adapă ca roua trandafirie. Chimia, aplicată la culori şi 
parfume, este o copilărie, comparativ cu magiile foarte vechi, pe care le 
realizează cuvintele, de la primele cântece şi basme despre Dumnezeu şi 
om. 

Toate cuvintele însă, lăsate-n voia singurătăţii lor, sunt ca nişte timbre 
uzate şi nu pot evoca peste înconjurul lor îngust nimic. Când vine cântărețul, 
povestitorul sau apostolul, cuvintele tremură ca pasările îndrăgostite la ivirea 
liniştitelor dimineți; ele cântă, vorbesc sau ameninţă şi blestemă. [...] 

Fiecare scriitor este un constructor de cuvinte, de catapitesme de 
cuvinte, de turle şi de sarcofagii de cuvinte. Cuvântul construit poate să aibă 
gust şi mireasmă; poate oglindi în interiorul lui profunzimi imense pe-o 
singură latură lustruită; el dă impresii de pipăit aspru sau catifelat, după cum 
sapă-n lespezi sau se strecoară prin frunze. [...] 

Nici un meşteşug nu este mai frumos şi mai bogat, mai dureros şi mai 
gingaş totodată ca meşteşugul blestemat şi fericit al cuvintelor.” 

Tudor Arghezi, Scrisoare cu tibişirul, în Ars poetica, ed. cit., pp. 80-82 


>  Autonomizarea limbajului duce, inevitabil, la o reconfigurare a rolului şi a 
statutului poetului. 


> Între poet şi materialul artei sale se instaurează o permanentă tensiune. 
Creaţia devine un travaliu incert şi epuizant. Poetul resimte ameninţarea 
că limbajul va pune stăpânire pe el. 


> TEMĂ DE REFLECȚIE Una dintre temele majore ale secolului XX în 
reflecția asupra literaturii este cea a “crizei limbajului”. Comentează pe scurt 
textul de mai jos din această perspectivă. 


Tudor Arghezi 
Cuvinte stricate 

textul face parte Toate Şi-ar voi să culeagă roade 
din ciclul Cuvintele mele sunt întortochiate  Fâstâcite şi neroade 
Mărţişoare [1936] Şi s-au îmbătat. Din sălcii nici verzi. 

Le vezi? Au căzut, şi s-au sculat. 

Au vrut să alerge şi să joace, Cuvintele să nu mi le mai 

Dar betia le-a prăvălit încoace. dezmierzi, 

Nu mai ştiu ce spun şi îs Să nu le mai spuie agale 

Bolnave de râs. Buzele tale, 

Să nu le mai cânte cumva 

S-au stricat cuvintele mele! Vocea ta 

Umblă prin mocirle cu stele Şi pe cobză deştele. 

De cositor 

După un mărțişor, Huleşte-le! 

> Mare parte dintre artele poetice argheziene par să acrediteze ideea că 
pentru scriitor creaţia literară înseamnă, în esenţă, un exercițiu verbal, iar 
poetul e un artizan al limbajului (“poeta artifex”), văzut fie cu orgoliu drept 
un magician, fie cu umilitate drept un simplu meşteşugar. 


> Pare de aceea surprinzător să întâlnim, la acelaşi scriitor, profesiuni de 
credință care acreditează ideea că poezia nu rezidă în cuvinte ci ea este 
o stare a lumii, pe care poetul e capabil să o descopere în cele mai 
felurite aspecte ale realităţii înconjurătoare. Revelarea poeziei în 
existenţă capătă, la Arghezi, intensitatea unei stări religioase. 


> TEMĂ DE REFLECȚIE Compară viziunea asupra poeziei din citatul de 
mai jos cu cea din fragmentul din Scrisoare cu tibişir reprodus anterior. 
Identifică elementele contrastante. 


“Poezia e însăşi viața; e umbra şi lumina care catitelează natura şi dă omului 
senzaţia că trăieşte cu planeta lui în cer. Pretutindeni şi în toate este poezie, 
ca şi cum omul şi-ar purta capul cuprins într-o aureolă de icoană. Toate 
lucrurile naturii şi ale omului şi toate vietăţile poartă ţandăra lor de aureolă, 
pe dinafară sau pe dinăuntru. Poezia nu e numai în dragoste; poezia e în 
atelier, în uzină, în chinul omului de a realiza, în muncile, în invențiile lui — ea 
trebuie numai găsită. Fiecare om are emotia poeziei, dar se pare că poeții au 
şi harul expesiei, găsesc poezia, o pun deoparte şi fac cu putință existenţa ei 
esenţială, pentru a fi distribuită în flacoane. [...] Ce-i poezia? O stare 
religioasiui a sufletului nostru; sentimentul care indiferent de credință şi 
indiferent dacă sau crezi sau nu crezi, şi pe deasupra dogmelor şi 
mărginirilor şi variațiilor de credință, afirmă blând şi primeşte dulce prezența 
lui Dumnezeu în frumusețile suave ale existenței. Natura, lumea, omul viața 
sunt nişte poeme care comunică între ele, fără sfârşit, împrumutându-şi taina 
din lumină şi melancoliile obscure. Între Poezie şi Dumnezeu este o legătură 
ca între formă şi culoare.” 

Tudor Arghezi, Poezia, în Ars poetica, ed. cit., pp. 163-164 

TEST DE AUTOEVALUARE 3.2. 


1. Care sunt cele două sensuri principale ale sintagmei “artă poetică”? 


2. In ce fel pot fi grupate principalele orientări teoretice privind natura şi funcțiile literaturii? 


Ce concepţie teoretică despre literatură centrată pe autor / creator cunoşti? 


Ce distincție au în vedere teoriile care afirmă natura duală a poeziei (a creaţiei 
artistice)? 


Ce anume îngreunează descifrarea ideilor literare din artele poetice argheziene? 


Care e “maestrul” pe care îl invocă Eminescu în finalul poeziei Cărțile? 


Ce concepţie asupra limbajului poetic apare cu insistenţă la poeţii moderni? 


Cum se repercutează această concepție asupra travaliului artistic? 


Ce înseamnă “poeta artifex”? 


Se acordă câte 1 punct pentru fiecare rezolvare corectă; 1 punct din oficiu 

3.3. UTILIZAREA TEXTELOR CRITICE 


3.3.1. Critica literară şi disciplinele înrudite 


Termenul de “critică” provine din limba greacă. În Antichitatea greacă apare 


pentru prima oară în culturile europene practica criticii literare. 


“În greacă, krites înseamnă «judecător», kritein, «a judeca». Termenul de 
kritikós în sensul de «judecător al literaturii» apare încă la sfârşitul secolului 
al IV-lea î.e.n.” 

René Wellek, Conceptele criticii, trad. de Rodica Tiniş, Bucureşti, Ed. Univers, 1970, p. 23 


> Sensul etimologic al termenului atrage atenţia asupra înrudirii dintre 
abilitatea critică şi capacitatea de discernământ. 


“Discernământ, critică: aceste cuvinte fac parte din aceeaşi familie. Şi dacă, 

în maniera acelor critici filologi, ne întoarcem la etimon, găsim latinescul 

cernere şi grecescul kritein, care însemnau în primul rând «a separa», «a 

distinge». Alegerea grâului de neghină, aceasta trebuia să fie, redusă la 
esențial, operaţia critică.” 

Pierre Brunel, Daniel Mandelenat, Jean-Michel Gliksohn, Daniel Couty, Critica literară, trad. de 

loan Lascu, Bucureşti, Ed. Cartea Românească, 2000, pp. 7-8 


> În limbajul comun, verbul “a critica” şi ceilalţi termeni din aceeaşi familie 
de cuvinte (“critic” / subst. şi adj., “critică” / subst., “criticism” etc.) sunt 
folosiţi frecvent cu un sens negativ, conotând o atitudine depreciativă. 


“crițică, vb. tr. 1. a dezvălui greşelile, lipsurile unei persoane, ale unei opere 
etc., arătând cauzele şi indicând mijloacele de îndreptare. 2. a arăta cu 
răutate sau cu exagerare lipsurile sau greşelile cuiva.” 

Florin Marcu, Noul dicţionar de neologisme, Bucureşti, Ed. Academiei Române, 1997, p. 387 


> În perioada modernă — aproximativ secolele XVIII-XIX — critica literară 
capătă un caracter instituționalizat, devenind un instrument indispensabil 
de intermediere între creația şi receptarea literară. Instituționalizarea 
criticii literare — recunoaşterea ei ca o “profesie” de sine stătătoare, 
rezervarea unor rubrici speciale în gazete etc. — este determinată de: 
sporirea masivă a producţiei literare şi a difuzării acesteia prin intermediul 
cărților tipărite sau al publicaţiilor periodice; creşterea interesului pentru 
literaturile naţionale ca domeniu editorial, de cercetare şi de învățământ; 
lărgirea şi diversificarea publicului cititor, datorită extinderii alfabetizării şi 
a preocupărilor de lectură. 


> Instituţionalizarea criticii literare s-a lovit însă, în special la începutul 
modernităţii, şi de reacţii adverse, invocându-se motivul că exerciţiul critic 
ar avea un efect descurajant pentru creaţie şi că ar crea un climat cultural 
tensionat. O poziţie similară se perpetuează şi astăzi, în special la 
scriitorii care contestă competenţa criticilor de a le judeca operele. 


“Să lăsăm pe cei ce scriu stăpâni pe pana lor şi viitorimea alege, critica nu îşi 
are locul acum. Critica acum nu seamănă judecată, ci zavistie; seamănă o 

judecată a iadului ce vatămă nu numai un om, ci strică iluzia la milioane, 
batjocoreşte tot ce are omul mai sfânt şi îi hrăpeşte toată multumirea.” 
Heliade Rădulescu, Asupra traducţiei lui Homer [1837], în Critica literară, Bucureşti, 


Ed. Minerva, 1979, p. 435 


> Odată cu recunoaşterea sa ca un domeniu aparte de activitate, critica îşi 
defineşte mai exact scopurile şi mijloacele şi, totodată, relaţia ei cu alte 
discipline care se ocupă cu studiul literaturii. 


literară. 


Principalele discipline înrudite cu critica literară sunt istoria literară şi teoria 


Acestora li se pot adăuga literatura comparată şi, mai recent, poetica. 


Istoria literară se 
ocupă cu scrierile 
din trecut, privite 
sub unghiul 
istoricității. Textele 
sunt ordonate şi 
cercetate în 
secvenţe temporale 
succesive (epoci, 
perioade sau etape 
literare etc.), fiind 
adesea investigate 
în relaţie cu evoluţia 
instituției literaturii 
(statutul scriitorilor, 
mijloacele de 
difuzare a literaturii, 
anvergura şi 
formele receptării 
literare, modificări 
ale normelor, 
structurilor şi 
stilurilor, apariția 
unor curente, 
grupări şi şcoli 
literare etc.) şi cu 
mersul general al 
societăţii (context 
social-politic, 
context ideologic, 
relaţii cu celelalte 
arte, filozofia, ştiinţa 
etc.). 


> Critica literară abordează scrierile prezentului sau ale trecutului 
individual, desprinse de contextele istorice în care au apărut. 
Pentru criticul literar, esenţial este modul în care scrierile 
discutate pot fi percepute şi apreciate de către cititorul actual. 


> În măsura în care istoricul este preocupat nu numai de ce au 
însemnat operele discutate pentru publicul contemporan lor ci şi 
de ce înseamnă sau pot însemna acestea pentru publicul din 
actualitate, el păşeşte, inevitabil, pe terenul criticului. 


> O abordare istorică în care se pune problema valorii estetice a 
operelor studiate implică o perspectivă critică, datorită faptului că 
judecata de valoare se face întotdeauna dinspre prezent spre 
trecut. 


“Studiul literar se deosebeşte de studiul istoric prin aceea că are de 
a face nu cu documente, ci cu monumente. Istoricul trebuie să 
reconstituie un eveniment din trecutul îndepărtat pe baza relatărilor 
martorilor oculari; spre deosebire de el, cercetătorul literar are acces 
direct la obiectul său de studiu: opera literară. Ea poate fi cercetată 
indiferent dacă a fost scrisă ieri sau acum trei mii de ani, în timp ce 
bătălia de la Maraton, şi chiar şi bătălia de la Bulge, s-au consumat 
irevocabil. Cercetătorul literaturii trebuie să se bazeze pe 
documente numai periferic, cum ar fi probleme legate de biografie 
sau, să zicem, de reconstituirea arhitecturii teatrelor în epoca 
elizabetană. El îşi poate examina direct obiectul de studiu, opera 
însăşi; el trebuie s-o înțeleagă, s-o interpreteze şi s-o evalueze; pe 
scurt, el trebuie să fie critic pentru a fi istoric.” 

Rene Wellek, op. cit., pp. 15-16 


> Totodată, criticului literar care comentează opere din trecut îi va 
fi imposibil să facă abstracţie de tradiţia înţelegerii şi aprecierii 
scrierilor respective, consolidată de-a lungul istoriei. 


> TEMĂ DE REFLECȚIE Explică semnificaţia titlului lucrării lui Nicolae 
Manolescu, Istoria critică a literaturii române, ajutându-te de următorul citat 
din Introducere: 

“Dar eu sunt un cititor care continuă a crede [...] în ideea naivă că operele 
literare se cuvin citite (şi recitite) înainte de orice pentru arta lor şi că [...] ele 
conțin expresia unui adevăr inaccesibil pe orice altă cale; şi că o istorie a 
literaturii nu poate fi, în definitiv, altceva decât expresia îndelungă şi 
meticuloasă a unui gust.” 


Teoria literară 
abordează literatura 
din unghiul 
principiilor care îi 
sunt caracteristice, 
investigând 
aspectele generale 
ale literaturii (de 
ex.: care sunt 
caracteristicile 
definitorii ale 
literaturii, ce sunt şi 
cum se formează 
genurile literare, 
care sunt mijloacele 
expresive ale 
literaturii, care sunt 
principalele aspecte 
structurale ale 
textelor literare, ce 
este şi cum poate fi 
stabilită valoarea 
estetică a scrierilor 
literare, ce sunt şi 
cum se formează 
curentele literare 
etc.). 


Nicolae Manolescu, op. cit., vol |, Bucureşti, Editura Minerva, 1990, p. XXI 
> Critica literară vizează textele concrete. 


> Critica încearcă să surprindă ceea ce este propriu fiecărei scrieri 
în parte, individualitatea distinctă a acesteia. 


> Operând pe niveluri diferite de investigare (abstract / concret, 
general / particular), demersul teoretic şi cel critic se susţin şi se 
completează reciproc. 


“Teoria literară poetica sau estetica poeziei (trei moduri de a 
exprima acelaşi lucru) reprezintă sistemul teoretic care explică şi 
unifică studiile individuale de critică literară. Aşadar începem, în 
calitate de cititori, cu opera literară; rezultatul explicării raționale a 
lecturii şi a reacției noastre faţă de opera literară este studiul critic 
individual; apoi, cu timpul, încercarea coerentă de a organiza într-un 
sistem raţional comentariile particulare se constituie în teoria noastră 

literară.” 
Murray Krieger, Teoria criticii, trad. de Radu Surdulescu, Bucureşti, Ed. 
Univers, 1982, pp. 30-31 


“La teorii, principii şi criterii literare nu se poate ajunge in vacuo: 
criticii din toate timpurile şi-au dezvoltat teoriile [...] în contact cu 
opere literare concrete pe care au trebuit să le selecteze, să le 
interpreteze, să le analizeze şi, în cele din urmă, să le judece. 
Opiniile, ierarhizările şi judecăţile literare ale unui critic sunt 
susținute, confirmate, dezvoltate de teoriile lui, iar teoriile sunt 
extrase din operele literare, care le susţin, le ilustrează, le fac 
concrete şi plauzibile.” 

Rene Wellek, op. cit., p. 6 


> TEMĂ DE REFLECȚIE Citeşte primul capitol, Doricul, ionicul şi corinticul, 
din lucrarea lui N. Manolescu, Arca lui Noe. Eseu despre romanul românesc 
(vol. I-III, Bucureşti, Ed. Minerva, 1980) şi arată în ce fel demersul teoretic şi 
cel critic se sprijină reciproc. 


Literatura 
comparată vizează 
studiul comparativ 
al textelor literare, 
punând în lumină 
relațiile dintre 
acestea (filiaţii, 
convergente, 
apartenenţa la o 
orientare comună 
etc.) 

> Critica literară se axează pe studiul izolat al operelor literare. 


> Demersul comparativ rămâne adesea în critică implicit (de 
exemplu, în formularea judecăților de valoare). 


> Compararea explicită cu alte texte este în critică cel mai adesea 


succintă, servind la o definire mai sugestivă a particularităților 
textului abordat. 


Proiectul pentru Învățământul Rural 


Poetica este o 
disciplină axată pe 
studiul formelor şi al 
structurilor în 

textele literare. 

> Diferenţa esenţială dintre poetică şi critica literară constă în faptul 
că, în vreme ce prima eludează deliberat chestiunea valorii, 
pentru cea de a doua aprecierea valorică rămâne finalitatea 
esențială. 


3.3.2. Obiectivele criticii literare 


În opinia lui Adrian Marino, obiectivele criticii literare — ce îşi propune aceasta să realizeze 


— sunt următoarele: 


e descoperirea 
structurii 


e surprinderea 
sensului 


e explorarea 
semnificaţiilor 


e reconstituirea 
universului operei 


e definirea 
esenței originale 

> Relevarea modului în care este alcătuită opera, punând în 
evidenţă relaţiile dintre elementele componente; 


“A descoperi şi reda operei coeziunea sa internă, a-i surprinde 
«logica», a-i demonstra «organicitatea», reprezintă însăşi rațiunea şi 

frumuseţea criticii.” 
Adrian Marino, Introducere în critica literară, Bucureşti, Ed. Tineretului, 
1968, p. 84 


> Identificarea, pe baza analizei structurale, a înţelesului operei, nu 
doar ca simplu “mesaj” ci ca principiul însuşi de organizare a 
acesteia; 


“Dacă literatura ar avea numai sensuri limpezi, transparente, critica 
nu şi-ar găsi nici o îndreptăţire reală. Tocmai fiindcă operele închid 
adesea dificultăți secrete, adâncimi nebănuite, zone de penumbră, 
chiar de opacitate, critica literară devine o explorare nu numai 
posibilă, dar şi strict necesară.” 

idem, p. 91 


> Evidenţierea posibilităţilor interpretative oferite de text; 


“În timp ce sensul este centripet, convergent, coagulant, 
semnificațiile tind să scape de sub control, să se împrăştie, să se 
propage — asemenea undelor — la infinit. Examenul şi judecata 
critică vor oscila deci, în mod firesc, între aceşti doi poli magnetici.” 
ibidem, p. 107 


> Caracterizarea în ansamblu a operei, pe baza observaţiilor 
anterioare; 


“Totalitatea sensurilor şi semnificaţiilor explorate şi puse în libertate 
prin lucrarea analizei literare se concentrează într-un efect estetic 
fundamental, care constituie lumea sau universul operei, obiectiv 
central al reconstituirii critice.” 

ibidem, p. 122 


> Definirea operei în ceea ce 
distinctă; 


îi dă individualitatea proprie, 


“Creaţia reprezintă în orice împrejurare operă de personalitate şi 
critica identifică şi proclamă tocmai această personalitate în esența 


131 


Repere structurale şi estetice în interpetare. Utilizarea textelor critice 


şi specificitatea sa caracteristică.” 
ibidem, p. 134 


e valorificarea > Judecata asupra calităţii estetice a operei; 


“Opera are o valoare literară ce se cere recunoscută şi definită. Fără 
momentul final şi convergent al valorificării, critica nu-şi găseşte şi 
nu-şi stăpâneşte pe deplin obiectul specific.” 

ibidem, p. 138 


e demonstrația > Modalitatea criticului de a convinge asupra validității 


observațiilor, interpretărilor şi aprecierilor sale. 


“Valoarea se cere demonstrată, îndreptățită. Judecăţile sunt 
deschise tuturor, criticul le argumentează.” 
ibidem, p. 149 


> TEMĂ DE REFLECȚIE Compară obiectivele criticii enunțate analitic în 
tabelul anterior cu prezentarea lor sintetică în citatul de mai jos: 


“Adevărata critică estetică se interesează numai de organicitatea operei de 
artă, de structura şi expresia ei specifică, pe care le descrie, le analizează, le 
compară şi le ierarhizează. [...] În principiu, structura şi expresia, ca 
modalități ale creaţiei artistice — pot fi infinite. Şi această infinitate este 
obiectul criticii estetice, evident în limitele noțiunii de valoare.” 


Pompiliu Constantinescu, Critica estetică, în Scrieri, vol. VI, Bucureşti, Editura Minerva, 1972, p. 

> Operațiunile fundamentale ale criticii constau în analiză, interpretare şi 
evaluare. Arată cărora dintre obiectivele identificate de Adrian Marino le 
corespund aceste trei operațiuni. 


pb Analiza corespunde descoperirii structurii, interpretarea îşi are 
corespondent în surprinderea sensului, explorarea  semnificațiilor şi 
reconstituirea universului operei iar evaluarea în definirea esenței originale şi 
valorificare. 


Ponderea obiectivelor enumerate diferă de la un text critic la altul. 

Uneori se insistă cu precădere asupra laturii descriptiv-analitice. Alteori 
predomină demersul explicativ-interpretativ sau cel valorizant. 

De asemenea, textul critic nu abordează de regulă obiectivele pe care şi le 
propune într-o manieră secvenţială — în secțiuni distincte — sau în ordinea 
arătată. 

Adesea criticul îmbină, simultan, în demersul său, descrierea, interpretarea 


şi evaluarea. 

3.3.3. Funcţiile criticii literare 


Pentru a-şi realiza rolul fundamental de mediator între creaţie şi receptare critica literară 
îndeplineşte funcții multiple, în planuri diferite. 


e informare 


e publicitate 


e modelarea 
orizontului de 
aşteptare 


e stimularea 
interesului pentru 
lectură 


e formare 


e diferențiere şi 
ierarhizare 
valorică 


e cunoaştere 


> În formele ei cele mai răspândite şi mai larg accesibile 


(prezentarea de carte, cronica, recenzia etc.), critica are în primul 
rând rostul de a informa cititorii despre scrierile discutate, pentru 
ca aceştia să poată opta în cunoştinţă de cauză dacă vor să le 
citească. 


Reacţiile criticii pot influența substanţial, în bine dar şi în rău, 
difuzarea cărților discutate. 


Critica determină, în bună măsură, aşteptările cu care cititorii 
pornesc la lectura cărţilor recomandate. 


Critica întreţine curiozitatea pentru cărţi şi un climat cultural 
favorabil interesului pentru lectură. 


Demersul critic are o acţiune formativă atât asupra publicului cât 
şi asupra criticului însuşi, contribuind la rafinarea gustului şi a 
plăcerii estetice, la exersarea discernământului, la adâncirea şi 
diversificarea trăirilor, la dezvoltarea capacităţilor de expresie şi 
de creație. 


Spre deosebire de alte forme de ierarhizare valorică (topuri, 
sondaje, premii etc.), critica literară îşi asumă responsabilitatea 
de a justifica şi de a face credibile opţiunile evaluative pe care le 
vehiculează. 


Examenul atent şi competent al operelor literare efectuat de 
către critici îşi asumă funcţia de descoperire, de cercetare în 
profunzime a scrierilor abordate. 


> TEMĂ DE REFLECȚIE Cum interpretezi afirmaţia criticului Mircea Martin, 
“democrația încetează pe teritoriul artistic”, din citatul de mai jos? 


“Prin însăşi definiția ei, critica este însă discriminatoare, nu acceptă 
egalizările, nivelările, pentru ea valorile există în concurs şi într-o anumită 
ierarhie. [...] Aşadar, dacă toată lumea se cade să aibă drepturi egale în 
viață şi, de ce nu?, în viaţa literară, în literatură lucrurile nu mai stau aşa. În 
literatură nu au, nu mai pot avea toţi aceleaşi drepturi: democraţia încetează 
pe teritoriul artistic.” 


Mircea Martin, Singura critică, Bucureşti, Ed. Cartea Românească, 1986, p. 64 

3.3.4. Tipuri de critică şi de texte critice 


ce fel. 


Critica literară poate îmbrăca forme variate, în funcţie de cine o practică şi în 


Se poate astfel distinge, pe de o parte, între critica orală şi cea scrisă. 
Pe de altă parte, se poate distinge între critica practicată de către 


profesionişti şi de către artişti. 


e critica orală 


e critica 
profesionistă 


e critica artiştilor 

> Sunt incluse în această categorie atât formele spontane (de ex. 
conversaţia între cititori) cât şi, mai recent, cele instituționalizate 
(prezentările la lansări de carte, emisiuni radio sau TV pe teme 
literare etc.). 


“Înţeleg prin critica vorbită ceea ce s-ar putea numi şi critică 
spontană, critica făcută de publicul însuşi. E, evident, cea mai în 
vârstă dintre cele trei critici. Din ziua în care un poet a cântat în fata 
oamenilor, oamenii şi-au manifestat opiniile despre el. Cu cât au 
învățat ei să simtă şi să-şi exprime sentimentele, cu atât s-a 

perfecţionat şi critica vorbită.” 
Albert Thibaudet, Fiziologia criticii. Pagini de critică şi de istorie literară, 
trad. de Savin Bratu, Bucureşti, Ed. pentru Literatură Universală, 1966, pp. 
75-75 [1922] 


> Este exercitată de către profesori de literatură, cercetători, 
gazetari specializați în critică literară. 


> În cazul criticilor profesionişti contează în mod deosebit 
autoritatea (popularitatea şi credibilitatea) pe care aceştia au 
reuşit să o dobândească, fie în cercurile specialiştilor, fie în 
rândurile publicului larg. 


“Sarcina pe care critica profesionistă izbuteşte să o îndeplinească 
cel mai bine, singura pe care e capabilă să o îndeplinească, e 
funcția de a înlănţui, ordona, prezenta o literatură, un gen, o epocă 
în starea de succesiune, de tablou, de ființă organică şi vie.” 

idem, p. 84 


> Pornind de la propria experienţă de creatori şi de cunoscători ai 
literaturii, scriitorii înşişi au formulat adesea opinii şi judecăţi 
critice privitoare la scrieri ale altor scriitori, uneori chiar la scrieri 
proprii. 


> Competența artiştilor în materie de critică (imparţialitatea, 
obiectivitatea, capacitatea analitică şi interpretativă etc.) a 
constituit subiectul a numeroase dispute. 


“Ştiu bine că nu pot fi tăgăduite lacunele şi limitele criticii de artist. 
Ea e aproape totdeauna părtinitoare şi parţială. În genere, un mare 
poet vede în ceilalți mari poeti reflexe ale lui însuşi, salută în ei 
formele geniului care-l stăpâneşte .[...] 

Critica de artist se apleacă asupra artiştilor şi îi luminează. Se 
apleacă asupra naturii artei, a geniului, pe care ne-o fac sensibilă 
prin exemplul însuşi. Dar se va apleca rar asupra succesiunilor, a 
filiațiilor, a artelor şi a literaturilor văzute sintetic, ca ansambluri şi ca 
existente.” 

ibidem, p. 80 


p La ce tip de critică se referă, între altele, citatul de mai jos, în care Asachi 
îşi explică inițiativa de a-şi însoți nuvelele istorice cu tablouri şi gravuri 
ilustrative? 


“În scop de a deştepta mai mult şi a întipări acele episoade în minte chiar 
prin sensurile vederii, eu, cel dintâi, pe unele le-am acompaniat la Roma cu 
tabloane în oleu, de asemenea de stampe litografiate şi de balade adaptate 
la cânturi nationale, căci în multe exemplare răspândite în Moldova, 
împodobesc camerile patriotilor, formează gustul estetic de armonie şi 
servesc junimii de sujet de învăţătură, iar societăţii de conversare şi 
petrecere.” 

Gh. Asachi 


p Critica orală. 


> Incompatibilitatea de principiu între înzestrarea creatoare a scriitorului şi 
demersul critic a fost teoretizată pentru prima oară, în cultura română, de 
către Titu Maiorescu. Citeşte pasajul ilustrativ de mai jos şi dă apoi trei 
exemple de oameni de cultură care au reuşit deopotrivă în creaţie şi în critica 
literară, infirmând punctul de vedere maiorescian. 


„ŞI, în adevăr, între natura poetului şi natura criticului este o incompatibilitate 
radicală. Poetul este mai întâi de toate o individualitate. De la aceleaşi 
obiecte chiar despre care noi toți avem o simtire obişnuită el primeşte o 
simtire aşa deosebit de puternică şi aşa de personală în gradul şi în felul ei, 
încât în el nu numai că se acumulează simţirea până a sparge limitele unei 
simple impresii şi a se revărsa în forma estetică a manifestării, dar însăşi 
această manifestare reproduce caracterul personal fără de care nu poate 
exista un poet. Din multe părți ale lumii primeşte poetul razele de lumină, dar 
prin mintea lui ele nu trec pentru a fi stinse sau pentru a ieşi cum au intrat, ci 
se răsfrâng în prisma cu care l-a înzestrat natura şi ies numai cu această 
răsfrângere şi coloare individuală. [...] Criticul este tocmai foarte 
impresionabil pentru razele răsfrânte din prisma altora, şi individualitatea lui 
este dar consumată în înțelegerea şi simţirea altor individualități. [...] De 
aceea criticul trebuie să fie mai ales nepărtinitor; artistul nu poate fi decât 

părtinitor.” 
Titu Maiorescu, Poeți şi critici, în Critice, vol. Il, Bucureşti, Editura pentru Literatură, 1967, pp. 288- 
289 


> De ex. G. Ibrăileanu, G. Călinescu, Şt. Aug. Doinaş 


Critica profesionistă are o multitudine de manifestări textuale. Dintre tipurile 
de critică literară, cele mai clar definite sunt: prezentarea de carte, cronica 


sau recenzia, eseul, studiul, monografia. 

Fiecare dintre acestea are finalităţi, determinări contextuale, particularități 
structurale şi modalităţi de expresie distincte, însă graniţele dintre aceste 


“genuri” ale criticii literare sunt labile şi, adesea, destul de vagi. 


prezentarea de 
carte 


cronica sau 
recenzia literară 


eseul critic 


studiul critic 

Este un text succint, compus din unul sau din câteva paragrafe, 
fie însoțind o nouă apariţie de carte (de exemplu, pe coperta a 
IV-a), fie semnalând-o (în buletinele editoriale, în periodice etc.). 


Are menirea de a-l ajuta pe cititor să-şi formeze o idee generală 
despre scrierea prezentată. 


Prezentările promoţionale urmăresc de asemenea să stârnească 
curiozitatea cititorilor. 


Prezentările de carte destinate publicului larg folosesc de regulă 
un limbaj accesibil, nepretenţios. 


Este un text de dimensiuni relativ restrânse, destinat publicării în 
periodice (ziare sau reviste), în care este prezentată şi 
comentată o apariţie editorială relativ recentă, fie că este vorba 
de o scriere nouă, fie, mai rar, de o reeditare — “cronica edițiilor”. 


Cronicile se adresează unui public mai larg sau mai restrâns, mai 
puţin sau mai mult specializat, în funcţie de tirajul şi de profilul 
publicaţiei pentru care sunt scrise. 


De regulă vizează cititori care nu au citit (încă) opera discutată. 


Limbajul folosit este adesea elevat, evitând însă pe cât posibil 
termenii de specialitate de circulaţie restrânsă, între experți. 


Lucrare în care opere din prezent sau din trecut sunt discutate 
dintr-un unghi care pune în lumină caracterul personal al opiniilor 
autorului. 


Eseul critic se adresează în special unui public avizat. 


Modul de redactare poartă adesea amprenta stilistică a 
personalităţii eseistului. 


Spre deosebire de eseu, studiul este supus unor rigori de 
construcție şi de redactare mai severe — privind structurarea 
demersului critic, consultarea şi menţionarea surselor de 
informaţie ş. a. 


Se adresează cu prioritate specialiştilor. 
În redactare se tinde adesea către un stil ştiinţific, exact şi 
impersonal, folosindu-se nestingherit terminologia de 


specialitate. 

monografia critică > Este un studiu critic de proporţii ample, tinzând spre epuizarea 
problematicii subiectului abordat. 


> Dă câte trei exemple de eseu, de studiu şi de monografie din critica 
literară românească. 


> Eseu: N. Steinhardt, Secretul “Scrisorii pierdute”; studiu: G. Ibrăileanu, 


Numele proprii în opera lui I. L. Caragiale; monografie: G. Călinescu, Opera 
lui M. Eminescu. 


3.3.5. Obiectivitate şi subiectivitate 


Unul dintre aspectele cele mai controversate privind statutul criticii literare 
este dacă aceasta poate fi considerată obiectivă, capabilă să dezvăluie 
adevăruri despre operele investigate, sau subiectivă, punând în lumină 
impresiile de lectură şi opțiunile de gust ale criticului. 

O controversă adiacentă s-a purtat şi se poartă în jurul întrebării dacă critica 
literară trebuie considerată şi practicată ca o ştiinţă, ca o disciplină riguroasă, 
cu propriile ei restricţii metodologice, orientată către cunoaştere, sau ca o 


artă, ca un act de creaţie. 


obiectivitatea şi > Diversele orientări ale criticii literare pot tinde fie către o 
subiectivitatea ca obiectivare cât mai fermă a demersului critic fie, dimpotrivă, către 
opțiuni ale criticii fundamentarea acestuia pe subiectivitatea exegetului. 


“La fel ca şi obiectivitatea pură, şi subiectivitatea pură este o 
amăgire. Critica literară oscilează încă între aceşti doi poli.” 
Pierre Brunel ş. a., op. cit., p. 132 


tendințe de > documentarismul (restrângerea exerciţiului critic la aspecte care 
obiectivare pot fi probate prin documente valide, ca, de exemplu, în cazul 
biografismului, a cărui preocupare centrală este refacerea exactă 
a vieţii scriitorilor); 
> determinismul (postularea unor relaţii de tipul cauză-efect, ca, de 
exemplu, între viața şi opera scriitorilor, între lecturile şi creaţia 
acestora, între apartenenţa socială a scriitorilor şi ideologia lor, 
între mediul cultural şi producţia culturală); 
> rigoarea metodologică (aplicarea consecventă şi riguroasă a 
aceleiaşi metode la texte diferite, ca, de exemplu, analiza 
statistică a stilului scriitorilor etc.); 
> transferul de metodologie dinspre discipline cu un grad mai 
ridicat de exactitate (de exemplu dinspre biologie, antropologie, 
lingvistică, semiotică, psihanaliză); 
> raționalismul (argumentarea coerentă şi  concludentă a 
aserțiunilor critice, relaționarea explicită a actului critic la un 
sistem de presupoziții teoretice); 

tendinţe de 
reliefare a 
subiectivităţii 


obiectivitatea şi 
subiectivitatea 
inerente 
demersului critic 

Pe de o parte, 
actul critic este 
inerent marcat 
de 
subiectivitate, 
pentru că el 
implică factori 
ce ţin de 
individualitatea 
fiecărui critic în 
parte. 


> impresionismul (cultivarea unor forme de critică literară care 
aduc în prim plan individualitatea criticului, trăirile estetice ale 
acestuia); 


“Am pornit de la o convingere: critica nu e o ştiinţă, ci o artă. Natura 
ei artistică ne permite expansiunea propriei noastre individualități. 
Critica e un periplu în jurul operelor de artă; oglindim frumusețile 
drumului, mărindu-le prin acţiunea colaboraţiei noastre. [...] O critică 
ştiinţifică ar fi o critică sigură, dar tristă; ar înlătura fantezia, avântul, 
patima generatoare de frumos. Criticul ar sta încovoiat asupra unui 
cântar infailibil. A înlocui complexa gamă a interpretării omeneşti 
printr-o singură formulă rece şi lapidară ar însemna deposedarea 

criticii de multiplele ei resurse.” 
E. Lovinescu, Douăzeci de ani de critică, în Scrieri, vol. |, Bucureşti, Ed. 
pentru Literatură, 1969, p. 497 


> critica “de identificare” (orientare potrivit căreia criticul caută să-şi 
lase propria subiectivitate absorbită de către cea a scriitorului, pe 
care o descoperă în operă). 


“Nu poate exista critică fără o mişcare primă prin care gândirea 
critică se strecoară în interiorul gândirii criticate şi se instalează 

provizoriu în ea, în rolul de subiect cunoscător.” 
Georges Poulet, Congştiinţa critică, trad. de lon Pop, Bucureşti, Ed. 
Univers, 1979, p. 325 


> Actul critic nu poate fi decât deopotrivă subiectiv şi obiectiv, într-o 
ecuaţie care îi e specifică. 


“Ce înseamnă a fi subiectiv şi obiectiv în critica literară? Acest 
înțeles urmează a fi precizat cu claritate, întrucât, deşi problema 
subiectivității şi obiectivității ne trimite la teoria cunoaşterii şi de aici 
mai departe, nu se poate trece cu vederea că, în critica literară, 
apăsăm asupra acestei determinări, termenii discuţiei îmbracă un 
aspect cu totul specific.” 

Adrian Marino, op. cit., p. 324 


> Astfel de factori subiectivi sunt: plăcerea, gustul, impresia, 
intuiţia, simpatia etc. 


> Impresiile şi judecăţile critice sunt adesea influențate de factori 
conjuncturali (dispoziţii de moment, motivații şi interese de ordin 
intelectual, lecturi anterioare etc.). 


> Depinzând în bună măsură de traseul evoluţiei intelectuale a 


criticului, perspectiva adoptată de acesta asupra unor scrieri 
literare poate face obiectul unor revizuiri succesive. 

Pe de altă “Critica trebuie să se situeze din punctul strict de vedere al 
parte, ___ obiectului literar, înțeles ca sistem structural, ca unitate, sens, 
demersul critic, semnificaţie, univers, esență originală şi valoare.” 

de orice fel, 

tinde inerent “Opiectul trebuie stăpânit nu numai în esenţă, ci şi în totalitate.” 

spre 

obiectivare, P i soh TREE Sea ; 
prin înseşi Nu este de ajuns ca opera să existe şi să fie parcursă în întregime. 
regulile lui Existenţa şi implicit judecata sa urmează a fi dovedite. Obiectivitate 
constitutive. în critică înseamnă, fireşte, explicare, argumentare, justificare.” 


“Pentru a întruni condiția obiectivității, analiza şi judecata critică 
trebuie să-şi păstreze, de la început până la sfârşit, întreaga sa 
unitate, consecvență şi coerență.” 


“Obiectivitate mai înseamnă în critică şi respectul criteriilor specifice, 
cu evitarea scrupuloasă, pe cât este de omeneşte posibil, a 
considerațiilor străine de esenţa obiectului literar.” 

Adrian Marino, op. cit., pp. 336-340 


> TEMĂ DE REFLECȚIE Citeşte pasajul de mai jos şi compară punctele de 
vedere exprimate cu cele din citatele din Starobinski referitoare la 
interpretare, reproduse la pp. 12-13 


“Dacă ar trebui deci să definim un ideal al criticii, eu aş face unul alcătuit din 
rigoare metodologică (legată de anumite tehnici şi de procedeele lor 
verificabile) şi din disponibilitate reflexivă (liberă de orice constrângere 
sistematică). [...] 

Trebuie să admitem că o anume forță de inspirație critică, izvorul, precum şi 
punctul ei final sunt imprevizibile. Pentru a răspunde vocației ei plenare, 
critica nu se poate închide în limitele cunoaşterii verificabile; ea trebuie, la 
rândul ei, să devină operă şi să înfrunte riscurile acesteia. Critica va purta 
deci pecetea unei persoane — dar a unei persoane care să fi trecut prin 
asceza impersonală a cunoaşterii «obiective» şi a tehnicilor ştiinţifice.” 


Jean Starobinski, Relaţia critică, trad. de Alexandru George, Bucureşti, Ed. Univers, 1974, p. 43 


3.3.6. Lectura textelor de critică literară 


e Lectura criticii > Dacă citim de exemplu cronică literară doar pentru a ne decide 
variază în raport cu dacă vrem sau nu să cumpărăm cartea respectivă, atunci vom 
tipul de text critic şi urmări în primul rând în ce măsură aceasta corespunde 


cu interesele 
cititorului. 


motivaţiilor noastre de lectură. 


> Dacă citim un eseu sau un studiu critic pentru a înțelege mai 
bine opera discutată, este bine să ne asigurăm mai întâi că am 
citit cu atenţie scrierea respectivă, fiindcă numai astfel vom putea 
stabili un “dialog” autentic cu observaţiile şi părerile expuse. 


e Compararea, în > Există numeroase modalităţi de a folosi afirmaţiile criticilor 


cunoştinţă de 
cauză, a mai 


conturându-ne în acelaşi timp propriul punct de vedere, mai mult 
multor sau mai puţin original: selectându-le, comparându-le, citându-le 


opinii critice diferite în sprijinul unui enunț propriu, reformulându-le etc. 

despre acelaşi text 


este un > Consultarea mai multor comentarii critice referitoare la acelaşi 
antrenament text, chiar şi când acestea sunt divergente, ajută cititorul să 
excelent pentru exploreze potenţialul de semnificaţii al operei respective. 
dezvoltarea 

propriului > De asemenea, confruntarea opiniilor critice este un bun exercițiu 
discernământ. pentru consolidarea competenţelor argumentative. 


“Iluzia dar şi rațiunea criticii stă în misiunea ei electivă. Criticul se 
crede un arbitru, când poate e numai un actor angajat de resorturile 
lui intime. Îşi caută justificări, emite teorii, se luptă cu monştrii 
nevăzuți şi creează fantome ale propriei minţi. De aceea criticii 
trebuiesc citiți nu numai pentru opiniile lor, cât şi pentru a reflecta 

asupra acestor opinii.” 
Pompiliu Constantinescu, Despre critică şi critici, în Scrieri, vol. VI, 
Bucureşti, Ed. Minerva, 1972, p. 291 

TEST DE AUTOEVALUARE 3.3. 


aL] 


1. Ce înrudire există între “critică” şi “discernământ”? 


2. In ce epocă s-a instituţionalizat critica literară? 


Ce opoziţie a întâmpinat instituționalizarea criticii literare în cultura română? 


Care este domeniul de investigaţie al teoriei literare? 


Menţionează cel puţin trei dintre obiectivele criticii literare. 


Care sunt operaţiunile fundamentale ale criticii literare? 


Menţionează cel puţin trei dintre funcţiile criticii literare. 


Defineşte pe scurt critica profesionistă şi dă trei exemple de forme textuale de 
manifestare a acesteia. 


La ce serveşte compararea unor opinii critice diferite despre acelaşi text? 


Se acordă câte 1 punct pentru fiecare rezolvare corectă; 1 punct din oficiu 

Lucrare de verificare 3, notată de tutore 


1. 


Defineşte narațiunea auctorială. 
1,5 puncte 


. Comentează pe scurt relația dintre poezie şi realitate în artele poetice studiate.(1 


pagină) 
1,5 puncte 


.- Explică raporturile dintre critica şi istoria literară, (1 pagină)) 


1,5 puncte 


. Prezintă succint opiniile divergente privitoare la critica artiştilor. (1-2 pagini) 


1,5 puncte 


. Arată ce elemente de estetică modernistă a poeziei pot fi identificate în artele poetice 


argheziene. Comentează aspectele contradictorii din textele lui Arghezi despre poezie 
şi poet. (3-4 pagini) 
3 puncte 


Ai în vedere indicaţiile bibliografice care urmează. 


din oficiu 1 punct 

Răspunsuri la testele de autoevaluare 
Test de autoevaluare 3.1. 


1. 


8. 
9. 


“Noveľ — personaje asemănătoare celor din realitate, trăind într-un mediu real; 
“romance” — personaje stilizate, reprezentând arhetipuri psihologice, care acționează 
într-o mediu nedeterminat, idealizat 

Scriere epică în proză, de dimensiuni mari, cu un grad mare de complexitate 

Poate aborda subiecte extrem de variate şi poate de asemenea lua o mare varietate de 
forme compoziționale şi stilistice 

Ca gen cu largă popularitate, evoluția romanului depinde în mare măsură de succesul 
sau insuccesul la public 

Balzac, Stendhal, Flaubert, Jane Austin, Dickens, Thackeray, George Eliot, Thomas 
Hardy, Tolstoi, Dostoievski ş. a. 

Secolul XX, perioada interbelică 

Situarea în timp a acţiunii, cadrul social sau geografic, forma de organizare, materia 
epică şi personajele, atitudinea narativă de bază 

De reprezentarea cinematografică 

Narațiunea auctorială 


Test de autoevaluare 3.2. 


1 


SO AD Pee po Dl 


O 


O00: A POLI 


„ Creaţie literară în care autorul îşi exprimă convingerile despre natura şi rolul poeziei, 


despre creaţie şi creator, ideile specifice ale unui scriitor despre literatură, afirmate 
explicit sau manifestate implicit în opera proprie 

Potrivit schemei analitice a comunicării 

Doctrina esteticii “expresive” 

Cea dintre conţinut şi expresie 

Exprimarea figurată, metaforismul abundent şi ingenios 

lubita 

Limbajul perceput ca însăşi substanța poeziei 

Creaţia e o explorare incertă, extenuantă, a latenţelor limbajului 

Poet-artizan, meşteşugar al limbajului 


est de autoevaluare 3.3. 


Etimologică (“cernere' / “kritein” = “a separa”, “a distinge”) 

Perioada modernă — sec. XVIII-XIX 

Acuza adusă criticii că ar descuraja creaţia şi că ar produce un climat cultural tensionat 
Aspectele generale ale literaturii 

Descoperirea structurii operei, explorarea semnificaţiilor, valorificarea 

Analiză, interpretare, evaluare 

Informare, modelarea orizontului de aşteptare, stimularea interesului pentru lectură 
Exercitată de către profesori de literatură, cercetători, gazetari specializați în critică 
literară; cronica / recenzia literară, eseul critic, studiul critic 

Exersarea şi dezvoltarea discernământului, explorarea potenţialului semantic al 
textului, consolidarea competențelor argumentative 


Sugestii şi recomandări. Resurse suplimentare 


> Pentru această unitate este recomandabil să extinzi şi să aprofundezi pe 
cont propriu tipurile de aplicaţii propuse în curs. Rezolvă una dintre 
următoarele teme: 


e  Analizează, sub aspectul perspectivei narative, câte un roman din fiecare 
dintre cele trei tipuri identificate de N. Manolescu (doric, ionic, corintic). 

e  Analizează artele poetice din opera unui scriitor român (de ex.: Al. 
Macedonski, Lucian Blaga, Şt. Aug. Doinaş, Nichita Stănescu, Marin 
Sorescu etc.). Pentru informare generală preliminară, poți folosi lucrări 
precum: N. Balotă, Arte poetice ale sec. XX, Bucureşti, Ed. Minerva, 1976; 
Arta poetică. Antologie de lirică românească, ediţie şi note de Florin 
Şindrilaru, prefaţă de Dumitru Micu, Bucureşti, Editura Minerva, 1983 ş. a. 

e  Alcătuieşte un dosar al receptării critice a unei opere la alegere, 
evidențiind punctele de divergență în interpretare şi valorizare şi exprimân-— 
du-ţi opinia proprie la fiecare dintre acestea. Pentru informare prealabilă poţi 
folosi antologiile Editurii Eminescu din seria Biblioteca critică. 


> Pentru a-ţi îmbogăţi şi nuanța cunoştinţele dobândite în această unitate 
poţi apela la recomandările bibliografice de mai jos. 


e Referitor la problemele abordate în secțiunea 3.7. Repere structurale în 
interpretare. Romanul poţi găsi informaţii suplimentare în: 
Umberto Eco, Lector in fabula. Cooperarea interpretativă în textele narative, trad. de 
Marina Spalas, Bucureşti, Univers, 1991, pp. 
Jaap Lintvelt, Punctul de vedere. Încercare de tipologie narativă, trad. Angela Martin, 
Bucureşti, Ed. Univers, 1994, pp. 45-125 
Nicolae Manolescu, Doricul, ionicul şi corinticul, în Arca lui Noe. Eseu despre romanul 
românesc, vol. |, Bucureşti, Ed. Minerva, 1980 
Poetica romanului românesc, antologie de Mircea Regneală, prefaţă de Radu G. Țeposu, 
Bucureşti, Ed. Eminescu, 1987 


e Referitor la problemele abordate în secţiunea 3.2. Repere estetice în 
interpretare. Arte poetice poţi găsi informaţii suplimentare în: 
Fragmente de publicistică eminesciană în capitolul Despre literatură în Mihai Eminescu 
despre cultură şi artă, ediţie de D. Irimia, laşi, Editura Junimea, 1970, pp. 33-68 
Publicistică argheziană despre poezie în Cuvinte potrivite, antologie şi tabel cronologic de 
Mitzura Arghezi şi Traian Radu, Bucureşti, Editura Minerva, “Biblioteca pentru toţi”, 1990 
Poezii despre poezie comentate în Tudor Arghezi, Arte poetice, ediţie de G. | Tohăneanu 
şi Livius Petru Bercea, Bucureşti, Editura Albatros, 1987 
Despre tema poetului şi a poeziei la Eminescu în loana Em. Petrescu, Eminescu. Modele 
cosmologice şi viziune poetică, Bucureşti, Editura Universal Dalsi, 2000, cap. III. 2. Criza 
comunicării. Sterilitate şi ironie, pp. 70-86 şi IV.1. Poezia, pp.118-128 
Capitolul Notă la estetica argheziană în Pompiliu Constantinescu, Tudor Arghezi, 
Bucureşti, Editura Minerva, 1994, pp. 323-336 
Nicolae Balotă, Opera lui Tudor Arghezi, Bucureşti, Editura Eminescu, 1997, în special 
cap. Ars poetica, pp. 478-508 


e Referitor la problemele abordate în secţiunea 3.3. Utilizarea textelor 
critice poţi găsi informaţii suplimentare în: 
E. Lovinescu, Cariera mea de critic, în Scrieri, vol. |, Bucureşti, Editura pentru Literatură, 
1969 
G. Călinescu, Tehnica criticii şi a istoriei literare, în Principii de estetică, Bucureşti, Editura 
pentru Literatură, 1968, pp. 74-99 
Adrian Marino, Introducere în critica literară, Bucureşti, Editura Tineretului, 1968, cap. VII, 
Invenţia critică, pp. 409-439 
Mircea Martin, Singura critică, Bucureşti, Editura Cartea Românească, 1986, pp. 59-81 
Alexandru Paleologu, Funcţia şi arta criticii, în lpoteze de lucru, Bucureşti, Editura Cartea 
Românească, 1980, pp. 183-193 

Paul Cornea, Introducere în teoria lecturii, laşi, Polirom, 1998 

Paul Cornea, Interpretare şi raționalitate, laşi, Polirom, 2006 

postpaşoptistă, laşi, Polirom, 1998 

Liviu Papadima, Caragiale, fireşte, Bucureşti, Editura Fundaţiei Culturale Române, 1999 
Jean Starobinski, Textul şi interpretul, Bucureşti, Univers, 1985 

Tudor Vianu, Studii de literatură română, Bucureşti, Ed. Didactică şi Pedagogică, 1965 
Tudor Vianu, Arta prozatorilor români, vol. l-Il, Bucureşti, Editura pentru Literatură, 1966 

